Diari Oficial de la Generalitat Valenciana


Sumari del DOGV 8508, del 18-03-2019 (2019/2657)

RESOLUCIÓ d'11 de març de 2019, del president de l'Institut Valencià de Cultura, per la qual es convoca la concessió d'ajudes per a la producció audiovisual.
-------------------------------------------------------------------------------------------------------------------------------------------------------------

### Dades del document

Número de DOGV
:   8508

Data del DOGV
:   18-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2657


Data del document
:   11-03-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de març de 2019, del president de l'Institut Valencià de Cultura, per la qual es convoca la concessió d'ajudes per a la producció audiovisual. [2019/2657]  
Mitjançant l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), s'estableixen les bases reguladores per a la concessió de subvencions públiques en règim de concurrència competitiva de les diverses matèries culturals integrades en CulturArts Generalitat (d'ara en avant, Ordre de bases reguladores).  
Per la seua part, el Pla estratègic de subvencions 2016-2019, de la Conselleria d'Educació, Investigació, Cultura i Esport, aprovat per la Resolució de 30 d'agost de 2016, del conseller d'Educació, Investigació, Cultura i Esport (DOGV 7865, 05.09.2016), estableix en l'annex únic que té i dins de l'objectiu estratègic 4 de CulturArts Generalitat (ara, Institut Valencià de Cultura, per la disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern), Foment de la producció i la difusió de les diverses manifestacions artístiques competència de CulturArts Generalitat, la línia de subvenció per al foment i la promoció de l'audiovisual valencià.  
De conformitat amb l'article 160.4.b, de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions (DOGV 7464, 12.02.2015), que estableix que les persones que tenen la presidència dels organismes públics i les entitats de dret públic són les competents per a fer la convocatòria de les subvencions, així com, d'acord amb l'article 2, punt 2, lletra l, i l'article 4, punt 2, lletra j, del Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat, a aquest efecte, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diverses matèries culturals integrades en l'Institut Valencià de Cultura, resolc:  
  
  
Primer. Finalitat, objecte i condicions de les ajudes  
1. Convocar la concessió d'ajudes per a la producció audiovisual a la Comunitat Valenciana, en el marc de les competències de l'Institut Valencià de Cultura i d'acord amb els objectius que té encomanats, amb la finalitat d'impulsar la creació d'obres audiovisuals, donar suport al sector audiovisual en l'àmbit competencial de la Generalitat i estimular la creació d'obres audiovisuals que servisquen de foment i difusió de la creativitat, de la cultura i del valencià, en els gèneres i les modalitats següents:  
1.1. Animació. Comprén les modalitats següents:  
- Llargmetratge i sèrie.  
- Curtmetratge, pilot de sèrie i projecte multiplataforma.  
En aquesta modalitat de curtmetratge, pilot de sèrie i projecte multiplataforma, s'apliquen consecutivament els criteris següents:  
a) En el nombre total de curtmetratges, pilots de sèrie i projectes multiplataforma d'animació subvencionats ha d'haver-hi paritat de gènere en la direcció. A aquest efecte, de les produccions subvencionades, almenys el 40 % han d'estar dirigides per homes i almenys el 40 % han d'estar dirigides per dones.  
Aquest percentatge es manté sempre que els projectes subvencionats arriben a un mínim de 15 punts en la valoració del guió. El percentatge de paritat es pot veure alterat en cas que algun dels gèneres (femení o masculí) no tinga suficients projectes que arriben a la puntuació mínima exigida en la valoració del guió. En cas que hi haja algun projecte amb més d'un director, es comptabilitza el nombre de directors de tots els projectes per a comptabilitzar els percentatges de paritat.  
  
b) Per a salvaguardar el criteri de la paritat en la direcció de les ajudes per a curtmetratges, pilots de sèrie i projectes multiplataforma d'animació, almenys tres d'aquestes són per a projectes el rodatge/l'animació dels quals, a la província d'Alacant, siga superior al 50 % dels dies totals de rodatge/animació, i dues per a projectes el rodatge/l'animació dels quals a la província de Castelló siga superior al 50 % dels dies totals de rodatge/animació. En els dos casos, els projectes han d'arribar a un mínim de 15 punts.  
Els percentatges corresponents als dies de rodatge es computen d'acord amb el que es disposa en el punt 1.4 del resolc sisé d'aquesta convocatòria.  
Si són menys els projectes de curtmetratge, els pilots de sèrie i els projectes multiplataforma d'animació amb rodatge/animació a Alacant o Castelló, les ajudes romanents reverteixen en la resta de projectes.  
1.2. Ficció. Comprén les modalitats següents:  
- Llargmetratge cultural A. El dirigit per un realitzador nou, el pressupost del qual no supere els 300.000 ?.  
- Llargmetratge cultural B. El que té un pressupost superior a 300.000 ?, sense que supere la quantitat d'1.000.000 ?.  
- Llargmetratge cultural C. El que té un pressupost superior a 1.000.000 ?.  
- Llargmetratge industrial. El que té un pressupost superior a 1.000.000 ?, del qual es valora especialment el finançament consolidat.  
  
De les ajudes per a llargmetratges, almenys tres d'aquestes són per a projectes el rodatge dels quals, a la província d'Alacant, siga superior al 50 % dels dies totals de rodatge, i almenys dos, per a projectes el rodatge dels quals, a la província de Castelló, siga superior al 50 % dels dies totals de rodatge; sempre que aquests projectes superen la fase de guió, d'acord amb el que es preveu en el punt 2.1 del resolc sisé d'aquesta convocatòria.  
Els percentatges corresponents als dies de rodatge es computen d'acord amb el que es disposa en el punt 2.4 del resolc sisé d'aquesta convocatòria.  
Si són menys els projectes de llargmetratge de ficció que superen la fase de guió amb rodatge majoritari a Alacant o Castelló, les ajudes romanents reverteixen en la resta dels projectes.  
A aquest efecte, si fóra necessari, s'ordenarien els llargmetratges de ficció ponderant la puntuació obtinguda en cada categoria, amb la finalitat de donar prioritat als que, proporcionalment, tinguen una puntuació més alta, a fi de complir amb el criteri anterior.  
- Curtmetratge i projecte multiplataforma.  
En aquesta modalitat de curtmetratge i projecte multiplataforma s'apliquen consecutivament els criteris següents:  
a) En el nombre total de curtmetratges i projectes multiplataforma de ficció subvencionats hi ha d'haver paritat de gènere en la direcció. A aquest efecte, de les produccions subvencionades, almenys el 40 % han d'estar dirigides per homes i almenys el 40 % han d'estar dirigides per dones.  
Aquest percentatge es manté sempre que els projectes subvencionats superen la fase de valoració del guió. El percentatge de paritat es pot veure alterat en cas que algun dels gèneres (femení o masculí) no tinga suficients projectes que superen la fase de valoració del guió. En cas que hi haja algun projecte amb més d'un director, es comptabilitza el nombre de directors de tots els projectes per a comptabilitzar els percentatges de paritat.  
b) Per a salvaguardar el criteri de paritat en la direcció, de les ajudes per a curtmetratges i projectes multiplataforma de ficció, almenys tres d'aquestes són per a projectes el rodatge dels quals, a la província d'Alacant, siga superior al 50 % dels dies totals de rodatge, i dues d'aquestes, per a projectes el rodatge dels quals, a la província de Castelló, siga superior al 50 % dels dies totals de rodatge; sempre que aquests projectes superen la fase de guió, d'acord amb el que es preveu en el punt 2.1 del resolc sisé d'aquesta convocatòria.  
Els percentatges corresponents als dies de rodatge es computen d'acord amb el que es disposa en el punt 2.4 del resolc sisé d'aquesta convocatòria.  
Si són menys els projectes de curtmetratge i els projectes multiplataforma de ficció que superen la fase de guió amb rodatge majoritari a Alacant o Castelló, les ajudes romanents reverteixen en la resta dels projectes.  
Les modalitats de llargmetratge cultural inclouen les tv movies que corresponguen segons el pressupost i les característiques que tinguen.  
1.3. Documentals. Comprén les modalitats següents:  
- Llargmetratge documental cultural A: documental, del qual es valora especialment el tractament de temes valencians.  
De les ajudes per a llargmetratges documentals culturals A, almenys una d'aquestes és per a un projecte el rodatge del qual, a la província d'Alacant, siga superior al 50 % dels dies totals de rodatge, i almenys una, per a un projecte el rodatge del qual, a la província de Castelló, siga superior al 50 % dels dies totals de rodatge; sempre que aquests projectes superen la fase de guió, d'acord amb el que es preveu en el punt 2.1 del resolc sisé d'aquesta convocatòria.  
Els percentatges corresponents als dies de rodatge es computen d'acord amb el que es disposa en el punt 2.4 del resolc sisé d'aquesta convocatòria.  
Si són menys els projectes que superen la fase de guió amb rodatge majoritari a Alacant o Castelló, les ajudes romanents reverteixen en la resta dels projectes.  
- Llargmetratge documental cultural B: documental, del qual es valora especialment el tractament de temes d'àmbit nacional i internacional.  
- Curtmetratge i projecte multiplataforma.  
En aquesta modalitat de curtmetratge i projecte multiplataforma s'apliquen consecutivament els criteris següents:  
a) En el nombre total de curtmetratges i projectes multiplataforma documentals subvencionats hi ha d'haver paritat de gènere en la direcció. A aquest efecte, de les produccions subvencionades, almenys el 40 % han d'estar dirigides per homes i almenys el 40 % han d'estar dirigides per dones.  
Aquest percentatge es manté sempre que els projectes subvencionats superen la fase de valoració del guió. El percentatge de paritat es pot veure alterat en cas que algun dels gèneres (femení o masculí) no tinga suficients projectes que superen la fase de valoració de guió. En cas que hi haja algun projecte amb més d'un director, es comptabilitza el nombre de directors de tots els projectes per a comptabilitzar els percentatges de paritat.  
b) Per a salvaguardar el criteri de paritat en la direcció, de les ajudes per a curtmetratges i projectes multiplataforma documentals, almenys tres d'aquestes són per a projectes el rodatge dels quals, a la província d'Alacant, siga superior al 50 % dels dies totals de rodatge, i dues d'aquestes, per a projectes el rodatge dels quals, a la província de Castelló, siga superior al 50 % dels dies totals de rodatge; sempre que aquests projectes superen la fase de guió, d'acord amb el que es preveu en el punt 3.1 del resolc sisé d'aquesta convocatòria.  
Si són menys els projectes de curtmetratge i els projectes multiplataforma documentals que superen la fase de guió amb rodatge majoritari a Alacant o Castelló, les ajudes romanents reverteixen en la resta dels projectes.  
Qualsevol referència que figure en aquesta convocatòria en masculí genèric, s'ha d'entendre referida tant al gènere masculí com al femení.  
2. No poden accedir a aquestes ajudes les obres cinematogràfiques i audiovisuals que resulten qualificades d'X, així com les que, per sentència, siguen declarades, en algun punt, constitutives de delicte, i tampoc poden accedir-hi les pel·lícules publicitàries.  
Només es pot presentar una sol·licitud per projecte. En cas de coproduccions, només pot presentar la sol·licitud una de les empreses productores, que, en cas d'obtindre ajuda, és la considerada com a beneficiària a l'efecte d'allò que es preveu en aquesta resolució.  
No es pot presentar un mateix projecte o les variacions o les parts d'un mateix projecte a diverses modalitats o gèneres. En cas que s'hi presenten, tots els projectes presentats es desestimaran.  
No es poden presentar sol·licituds de les ajudes corresponents a projectes de segones temporades, i successives, de sèries d'animació o de tv movies per capítols.  
Sense perjudici del que es disposa en el punt 3.7 del resolc quart d'aquesta resolució, no es poden presentar projectes de sèries d'animació i tv movies d'un capítol, o de diversos, que siguen la conseqüència d'un contracte amb una empresa titular d'un canal televisiu per a la realització d'aquests i en els quals aquesta empresa adquirisca la titularitat majoritària dels drets de l'obra.  
No es poden presentar a aquesta convocatòria projectes que es presenten a les convocatòries d'ajudes a escriptura de guió o desenvolupament de projectes de l'Institut Valencià de Cultura corresponents a 2019.  
No es poden presentar a aquestes ajudes les obres que estiguen ja qualificades per l'ICAA o l'organisme equivalent en el moment de la presentació de la sol·licitud corresponent.  
No poden optar a aquestes ajudes les empreses que no hagen satisfet totes les obligacions que hagen contret amb el personal creatiu, artístic i tècnic valencià, així com amb les indústries tècniques valencianes, pel que fa a qualsevol producció audiovisual anterior de la mateixa empresa productora a la qual s'haja concedit ajuda estatal o autonòmica a la producció o al desenvolupament, llevat que aquestes obligacions hagen prescrit legalment o es tracte de projectes les ajudes dels quals estiguen en termini de justificació. Això també és d'aplicació a les empreses que formen part d'una AIE i a les empreses sol·licitants que signen contractes de coproducció del projecte presentat amb altres empreses que es troben en aquestes circumstàncies.  
Tampoc poden optar a aquestes ajudes les empreses que hagen rebut ajudes estatals o autonòmiques públiques, amb deutes referits a altres produccions audiovisuals declarades en sentència ferma, ni empreses que es troben en procés de liquidació.  
Una única empresa no pot acumular més del 10 % del pressupost total de la convocatòria, segons el que s'estableix en l'article 9, punt 9.2.4, de l'Ordre de bases reguladores.  
3. Les ajudes es concedeixen d'acord amb els principis de publicitat, transparència, objectivitat, igualtat i no-discriminació, i mitjançant el règim de concurrència competitiva, per a activitats que es produïsquen:  
  
- Entre l'1 de gener de 2019 i el 31 d'octubre de 2021, els dos inclosos, si es tracta de llargmetratges, sèries d'animació, curtmetratges d'animació i pilots de sèrie d'animació.  
- Entre l'1 de gener de 2019 i el 31 d'octubre de 2020, els dos inclosos, si es tracta de curtmetratges i projectes multiplataforma de ficció i documentals.  
4. D'acord amb el que s'estableix en l'article 2, punt 2.3.1, de l'Ordre de bases reguladores, poden obtindre aquestes ajudes les persones físiques, les agrupacions d'interés econòmic i les petites i mitjanes empreses de qualsevol estat membre de la Unió Europea, o de l'Espai Econòmic Europeu, en l'àmbit competencial de la Generalitat.  
Només poden optar a aquestes ajudes, d'acord amb l'article 4, lletra n, de la Llei 55/2007, de 28 de desembre, del cinema (BOE 312, 29.12.2017), els productors independents:  
Es considera productor independent la persona física o jurídica que no siga objecte d'influència dominant per part d'un prestador de servei de comunicació/difusió audiovisual, ni d'un titular de canal televisiu privat, ni que, per la seua banda, exercisca una influència dominant en aquests, siga, en qualssevol dels supòsits, per raons de propietat, de participació financera o per tindre la facultat de condicionar, d'alguna manera, la presa de decisions dels òrgans d'administració o de gestió respectius. La «influència dominant» s'entén en el sentit que recull l'esmentat article 4, lletra n, punt 1, de la Llei 55/2007.  
5. Les empreses beneficiàries d'aquesta convocatòria que no duguen a terme les activitats objecte de la subvenció d'acord amb els terminis i amb els requisits que s'estableixen en aquesta, i sobre les quals recaiga una resolució administrativa de reintegrament i/o pèrdua del dret al cobrament total o parcial per un import igual o superior al 50 % de l'ajuda concedida, no podran percebre ajudes de desenvolupament a la producció de llargmetratges, ni cap tipus d'ajuda a la producció audiovisual de l'Institut Valencià de Cultura en un termini de tres anys a comptar de l'1 de gener de 2021, per la qual cosa, si és el cas, es procedirà a la revocació de les ajudes concedides a partir de la dita data.  
El que s'ha dit amb anterioritat no s'aplica si les persones beneficiàries presenten la renúncia a l'ajuda concedida abans que es dicte l'acord d'iniciació del procediment administratiu corresponent de reintegrament o/i pèrdua del dret al cobrament total o parcial. Per a aplicar aquesta excepció, aquesta renúncia s'ha de presentar abans del 16 de desembre de 2019 en el cas de curtmetratges i projectes multiplataforma de ficció i documentals i abans del 16 de desembre de 2020 en la resta de modalitats.  
  
Segon. Finançament de les ajudes i distribució per modalitats  
1. L'import global màxim que s'assigna per a aquesta convocatòria és de 5.750.000 ?.  
D'acord amb la Llei 28/2018, de 28 de desembre, de pressupostos de la Generalitat per a l'exercici 2019 (DOGV 8454, 31.12.2018), les ajudes convocades s'imputen al crèdit previst en la secció 09, entitat 00176 en la línia de subvenció S7627000, «Foment i promoció de l'audiovisual valencià», per un import de 2.314.657,00 ?, inclòs en el capítol VII del pressupost de l'Institut Valencià de Cultura.  
Per a l'anualitat de 2020 l'import és d'1.778.206,00 ?, i per a l'anualitat de 2021 l'import és d'1.657.137,00 ?, i queden condicionades a l'existència de crèdit adequat i suficient per a atendre-ho en les lleis de pressupostos corresponents de la Generalitat per a 2020 i per a 2021, de conformitat amb les disposicions d'aplicació de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions.  
L'import es pot incrementar si hi ha un increment en la línia pressupostària o una economia de convocatòries d'exercicis anteriors durant l'exercici corresponent.  
Així mateix, l'import indicat es pot minorar quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que les finança.  
2. L'import es distribueix per gèneres i modalitats, d'acord amb el desglossament que s'indica a continuació:  
1) Gènere animació: 1.100.000 ?.  
Modalitats:  
1.1) Llargmetratges i sèries d'animació: 700.000 ?, amb un màxim de 400.000 - per ajuda.  
1.2) Curtmetratges, projectes multiplataforma i pilots de sèrie d'animació: 400.000 ?; amb un màxim de 40.000 - per ajuda.  
2) Gènere ficció: 3.750.000 ?.  
Modalitats:  
2.1) Llargmetratges: 3.500.000 ?.  
2.1.1) Llargmetratges culturals A: 400.000 ?, amb un màxim de 210.000 - per ajuda.  
2.1.2) Llargmetratges culturals B: 1.000.000 ?, amb un màxim de 300.000 - per ajuda.  
2.1.3) Llargmetratges culturals C: 1.000.000 ?, amb un màxim de 350.000 - per ajuda.  
2.1.4) Llargmetratges industrials: 1.100.000 ?, amb un màxim de 375.000 - per ajuda.  
L'import total de les ajudes que es concedisquen a projectes de tv movies estructurats en més d'un capítol no pot ser superior a 500.000 ?.  
  
2.2) Curtmetratges i projectes multiplataforma de ficció: 250.000 ?, amb un màxim de 40.000 - per ajuda.  
3) Gènere documental: 900.000 ?.  
Modalitats:  
3.1) Llargmetratges documentals: 700.000 ?.  
3.1.1) Llargmetratges documentals culturals A: 400.000 ?, amb un màxim de 90.000 - per ajuda.  
3.1.2) Llargmetratges documentals culturals B: 300.000 ?, amb un màxim de 90.000 - per ajuda.  
3.2) Curtmetratges i projectes multiplataforma documentals: 200.000 ?, amb un màxim de 40.000 - per ajuda.  
En els projectes que tinguen continguts de diversos gèneres (animació, ficció i/o documental) s'ha d'optar per sol·licitar l'ajuda en el gènere que siga majoritari en la duració de l'obra, excepte en els casos en què la proporció entre els dos gèneres es trobe entre el 60 % i el 40 %, en què el sol·licitant és qui pot triar el gènere al qual vol presentar l'obra.  
  
Tercer. Conceptes  
1. Definicions  
- Animació: Seqüència de dibuixos o fotografies que, com que estan ordenats consecutivament, aconsegueixen generar un moviment creïble davant dels nostres ulls, els quals es presten al joc de la il·lusió visual.  
S'entén per animació, a aquest efecte, qualsevol projecte que comporte un tractament individualitzat en la imatge en cada fotograma o trama. Queden exclosos en aquest apartat els projectes que corresponguen a formats que no tinguen un tractament propi de l'animació en el sentit exposat.  
- Condició de valencià/valenciana: A l'efecte d'aquesta resolució, la condició de valencià/valenciana s'estén tant a qui és natural de la Comunitat Valenciana com a la ciutadania de la Unió Europea que està empadronada com a resident a la Comunitat Valenciana amb una antiguitat mínima d'1 any en la data en què acabe el termini de presentació de sol·licitud.  
En cas d'haver estat empadronat com a resident en diversos municipis de la Comunitat Valenciana, es computen els períodes corresponents a aquests, sempre que siguen consecutius.  
- Curtmetratge: la pel·lícula cinematogràfica que tinga una durada igual a seixanta minuts o inferior a aquesta.  
- Llargmetratge: la pel·lícula cinematogràfica que tinga una durada igual a seixanta minuts o superior a aquesta.  
- Llargmetratge cultural: llargmetratge en el projecte del qual preval la valoració del guió, segons la puntuació assignada a aquest criteri en aquesta resolució en funció de la modalitat a què correspon segons el pressupost que tinga.  
- Llargmetratge cultural A: llargmetratge de ficció dirigit per un realitzador nou, el pressupost del qual no supere els 300.000 ?.  
- Llargmetratge cultural B: llargmetratge de ficció el pressupost del qual siga superior a 300.000 - i no supere 1.000.000 ?.  
- Llargmetratge cultural C: llargmetratge de ficció el pressupost del qual siga superior a 1.000.000 ?.  
- Llargmetratge industrial: llargmetratge de ficció amb pressupost superior a 1.000.000 euros, en el projecte del qual preval la valoració d'un finançament consolidat segons la puntuació assignada a aquest criteri en aquesta resolució.  
- Llargmetratge documental cultural A: llargmetratge documental, del qual es valora especialment el tractament de temes valencians.  
- Llargmetratge documental cultural B: llargmetratge documental, del qual es valora especialment el tractament de temes d'àmbit nacional i internacional.  
- Llengua majoritària. A l'efecte d'aquesta resolució, la referència al fet que la llengua majoritària siga el valencià s'entén com que del total de paraules dels diàlegs i veus en off, més del 50 % estan en valencià, en cas de ser bilingüe, i en cas que tinga més de dos idiomes, que el valencià siga el llenguatge majoritari.  
En els documentals es té en compte únicament el conjunt de narracions i veus en off que consten així en el guió. A aquest efecte, la versió original dels projectes és la que es determine en la versió del rodatge o, si escau, en el doblatge de les veus en off. En qualsevol cas, la versió que es qualifique ha de correspondre amb la declarada com a original.  
  
- Guionista nou: S'entén per guionista nou qui, a més de tindre la condició de valencià, en la data de finalització del termini de presentació de sol·licituds, no haja escrit o coescrit més de dos guions corresponents a llargmetratges qualificats per a l'explotació comercial d'aquests en sales d'exhibició cinematogràfica.  
- Realitzador nou: S'entén per realitzador nou qui, a més de tindre la condició de valencià, en la data d'acabament del termini de presentació de sol·licituds, no haja dirigit o codirigit més de dos llargmetratges qualificats per a l'explotació comercial d'aquests en sales d'exhibició cinematogràfica.  
- Pilot de sèrie: capítol d'una sèrie que serveix per a valorar la possibilitat de realitzar la sèrie completa i que, per al supòsit que es portara a terme, s'empraria com a primer episodi d'aquesta.  
- Projecte multiplataforma: Formats ideats per a servir-se a través de diversos dispositius o suports de vídeo, tenint en compte les peculiaritats de tots aquests i de cara a aprofitar els avantatges que hi proposen: telèfon mòbil, ordinador, mp4, WebTV, IPTV, etc., i els projectes que contenen elements multimèdia.  
Els projectes multiplataforma han de proposar una narració a través de múltiples plataformes en què cada element contribueix de manera única a crear i compartir un univers narratiu per als destinataris d'aquests projectes (espectador/jugador/usuari), i que amplien l'experiència d'aquests. L'ús de diverses plataformes ha d'implicar l'habilitació de diversos accessos a través dels quals l'usuari hi pot participar. Queden exclosos aquells que oferisquen la possibilitat de realitzar apostes o continguen jocs d'atzar amb premis en metàl·lic o en espècie per als participants.  
A l'efecte d'aquesta convocatòria, el gènere d'animació, dins de la modalitat de projectes multiplataforma, comprén els formats corresponents a videojocs.  
- Sèrie d'animació: la producció d'animació, en el sentit definit en aquest resolc, formada per diversos capítols destinats a l'emissió d'aquests en un canal televisiu i que segueix una línia argumental o temàtica comuna, amb un desenllaç determinat.  
- Tv movie: la pel·lícula de ficció que tinga una durada igual a seixanta minuts, o superior aquesta, i que pot ser d'un únic capítol o d'un màxim de sis capítols, i amb una durada mínima de seixanta minuts en cas d'un únic capítol, i de cinquanta minuts cada capítol en cas que en tinga més d'un, i que estiga destinada a l'emissió exclusivament en un canal televisiu.  
2. Criteris artístics i tècnics aplicables per a la valoració del projecte, segons el que es preveu en l'apartat corresponent a cada gènere i modalitat.  
- Premissa/originalitat: es valora la claredat, l'atractiu i la solidesa de la premissa i l'originalitat de la proposta.  
- Estil/tècnica: adequació als estàndards de redacció i format de guió cinematogràfic, i correcció gramatical, lèxica i ortogràfica.  
- Trama/desenvolupament/resolució: es valoren aspectes com l'interés de la trama, la solidesa de l'estructura o la idoneïtat del ritme a l'estil de la pel·lícula.  
- Personatges: es valora la creació de personatges que desperten interés en el lector/espectador i l'evolució dels quals, al llarg de la història, siga coherent amb la pel·lícula que es pretén contar.  
- Diàlegs: es valora el ritme d'aquests, els diversos efectes dramàtics que aconseguisquen transmetre al lector/espectador i la capacitat per a crear una veu pròpia a cada personatge.  
- Disseny/concepte: es valora l'originalitat i la qualitat dels dissenys de tots els elements relacionats amb l'aspecte visual del projecte, com ara personatges, expressions, poses, escenaris, grafisme, logotips, tipus d'animació, etc.  
- Tindre com a destinació la projecció en sales cinematogràfiques: es valora que la producció, per la temàtica i l'enfocament que tinga, estiga destinada a l'exhibició d'aquesta en sales cinematogràfiques.  
- Potencialitat de generar comunitat i capacitat viral: es valora que el producte tinga interés suficient per a aconseguir una capacitat viral que puga aconseguir un nombre alt de consumidors o que siga capaç de crear una comunitat que tinga interés en la temàtica de projecte.  
  
- Paper protagonista de la dona: a l'efecte d'aquesta resolució, s'entén que la dona té un caràcter protagonista en un projecte quan s'esdevé alguna de les circumstàncies següents:  
Que el projecte tracte un tema vinculat o enfocat principalment a la dona.  
Que la protagonista principal siga una dona, sense que compartisca aquest caràcter protagonista amb cap personatge masculí, i que la trama no gire entorn d'un home.  
Quan hi haja més de dos protagonistes principals, que el nombre de protagonistes femenines siga superior al de protagonistes masculins.  
Això mateix s'aplica als guions dels projectes d'animació.  
  
En els projectes de documentals s'entén per protagonista la persona/les persones que, atés el guió, és/són objecte d'aquest.  
En els documentals, no es consideren protagonistes les persones entrevistades si no són realment l'objecte de la història, sinó que es limiten a aportar testimoniatges per a il·lustrar el tema central. Si no hi ha protagonista/es es valora únicament si tracta d'un tema vinculat o enfocat principalment a la dona.  
  
Quart. Presentació de sol·licituds  
1. El termini de presentació de sol·licituds serà de vint dies hàbils comptadors des de l'endemà de publicació d'aquesta convocatòria en el Diari Oficial de la Generalitat Valenciana.  
2. Les sol·licituds hauran de dirigir-se a la seu de l'Institut Valencià de Cultura.  
Totes les sol·licituds s'han de presentar per via telemàtica, a través del registre electrònic accessible des de l'URL següent: http://ivc.gva.es/, per a la qual cosa l'entitat o el representant d'aquesta ha de disposar de qualsevol dels certificats o les signatures electròniques que admet aquesta aplicació.  
En cap cas són vàlids els documents als quals s'haja d'accedir mitjançant enllaços o adreces web, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius, i aquests documents es consideren com a no presentats, excepte en el cas d'enllaços a teasers en els casos previstos en aquest resolc.  
3. Les sol·licituds s'han d'omplir necessàriament de conformitat amb el model de sol·licitud que s'adjunta com a annex I, i s'han d'especificar les característiques del projecte que es presente (apartat E del model de sol·licitud), a més d'acompanyar-se amb els documents o les certificacions a què es fa referència en cada capítol del model de sol·licitud  
La sol·licitud i la documentació que s'hi acompanyen s'han de presentar en format digital, per mitjà de la presentació telemàtica.  
El guió, la sinopsi i el tagline han d'anar en un mateix arxiu digital, diferenciat de la resta de documents.  
La documentació ha d'incloure un índex en què figuren els documents aportats, i aquests s'han de numerar segons l'ordre en què figuren en el dossier presentat, i han de desenvolupar els punts següents:  
3.1. Declaració de les subvencions, les ajudes, els ingressos o els recursos sol·licitats, percebuts o concedits i pendents de percepció per altres administracions o institucions públiques i privades per a la mateixa finalitat, i s'ha de justificar documentalment la quantia d'aquestes (apartat F del model de sol·licitud).  
3.2. Declaració responsable de no incórrer en cap de les circumstàncies que impedeixen obtindre la condició de beneficiari, especificades en els punts 2 i 3 de l'article 13 de la Llei 38/2003, de 17 de novembre, general de subvencions.  
3.3. Declaració responsable del compliment de la normativa sobre integració laboral de persones amb discapacitat o, si escau, declaració de l'exempció d'aquesta obligació, d'acord amb el que es disposa en l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat (DOGV 4479, 11.04.2003), i en l'article 5 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (DOGV 4907, 21.12.2004) (apartat G del model de sol·licitud).  
3.4. En cas de projectes a llargmetratges culturals A, declaració responsable que indique que el director o la directora compleix amb les condicions de realitzador nou segons el que es preveu en el resolc tercer d'aquesta resolució.  
3.5. Declaració d'obra cultural (apartat H del model de sol·licitud). Sense perjudici del que s'ha dit amb anterioritat, perquè qualsevol sol·licitant puga ser beneficiari de les ajudes regulades en aquesta resolució, el projecte que cree ha de complir, almenys, dos dels criteris culturals següents:  
- Que l'acció de l'obra audiovisual es desenvolupe en algun lloc de la Unió Europea, principalment a la Comunitat Valenciana.  
- Que almenys un dels personatges principals estiga lligat o bé amb la cultura valenciana o europea o bé amb l'àmbit territorial lingüístic valencià.  
- Que la versió original de l'obra audiovisual siga en valencià.  
- Que el guió de l'obra audiovisual siga una adaptació d'una obra literària original.  
- Que el tema de l'obra audiovisual forme part de la cultura o del patrimoni valencià o europeu, o que se'n derive.  
- Que el tema de l'obra audiovisual es referisca a l'art o a un artista, o a diversos.  
- Que el tema de l'obra audiovisual es referisca a personatges o a esdeveniments històrics.  
- Que l'obra audiovisual tracte temes actuals, culturals, socials o polítics d'interés per a la població de la Comunitat Valenciana o de la Unió Europea.  
- Que el tema de l'obra audiovisual faça referència a un esdeveniment de significació universal i d'interés, fictici o real.  
- Que l'obra audiovisual utilitze el patrimoni arquitectònic, arqueològic o natural de la Comunitat Valenciana per a reflectir el context cultural europeu.  
- Que l'obra audiovisual siga d'animació.  
La concurrència de dos dels criteris culturals ha de significar el compliment de la declaració d'obra cultural.  
En l'apartat H del model de sol·licitud s'han d'indicar quins d'aquests criteris es donen en el projecte presentat.  
3.6. Autorització a la Generalitat per a la utilització de la producció subvencionada en les activitats relacionades amb la política de promoció de l'audiovisual valencià (apartat I del model de sol·licitud).  
3.7. De la mateixa manera, la sol·licitud s'ha d'acompanyar amb la documentació següent (apartat J del model de sol·licitud):  
- Acreditació de l'empresa de tindre els drets pertinents de propietat intel·lectual sobre el guió, i, si escau, el d'opció sobre l'obra preexistent. Quan el guionista coincidisca amb el productor o el representant de l'empresa sol·licitant no s'ha d'aportar cap precontracte ni contracte, sinó que n'hi ha prou amb acreditar la propietat intel·lectual sobre el guió i una declaració de cessió de drets del guionista a l'empresa productora, quan aquesta última siga una societat o una AIE.  
- En cas de llargmetratges, de qualsevol modalitat, i sèries d'animació: s'ha d'acreditar el compliment de l'obligació de trobar-se al corrent del pagament del guió del projecte presentat a la convocatòria d'ajudes corresponent, de conformitat amb les clàusules del contracte formalitzat entre les parts.  
- Fitxa tècnica de l'obra, i, en cas de produccions de ficció, a més, la fitxa artística.  
- En cas que es tracte de coproduccions, s'ha d'aportar una còpia dels precontractes o els contractes de coproducció que s'hagen signat en el moment de presentar la sol·licitud.  
Si es tracta de llargmetratges de ficció B, C o industrials, llargmetratges d'animació i sèries d'animació i llargmetratges documentals culturals B, l'empresa sol·licitant ha de ser, com a mínim, titular d'un 20 % de la producció resultant.  
En el cas de llargmetratges de ficció A, llargmetratges documentals culturals A, pilots de sèries d'animació i curtmetratges i projectes multiplataforma de qualsevol dels gèneres, aquest percentatge mínim ha de ser del 50 %.  
En cas que aquests precontractes o contractes reflectisquen percentatges inferiors als assenyalats, la sol·licitud no s'admetrà a tràmit i es resoldrà l'arxiu d'aquesta.  
Tot el que s'ha dit anteriorment s'entén sense perjudici del que es preveu en el punt 2 del resolc primer respecte a les sèries d'animació i les tv movies, d'un capítol o de diversos, que siguen conseqüència de contractes amb empreses titulars de canals televisius.  
Si els contractes de coproducció se signen amb posterioritat a la resolució de concessió d'aquestes ajudes, els beneficiaris s'han d'ajustar als percentatges esmentats. En cas contrari, es revocarà l'ajuda concedida.  
Igualment, si es constitueix una AIE amb posterioritat a la qual s'incorpora l'empresa beneficiària, la titularitat de l'obra que corresponga a l'empresa beneficiària com a tal, sumada al percentatge d'aquesta que li corresponga dins de l'AIE, en virtut de l'escriptura de constitució, en total ha d'aconseguir, almenys, els percentatges esmentats del 20 % o dels 50 %, segons la modalitat.  
- Declaració responsable del compliment de la normativa legal i convencional aplicable a les relacions amb el personal creatiu, artístic i tècnic valencià. En aquesta declaració ha de constar que l'empresa i, si escau, els coproductors d'aquesta en el projecte presentat, estan al corrent en el pagament de les obligacions contretes amb aquest personal, així com amb les empreses de serveis valencianes en relació amb les pel·lícules anteriors de la mateixa productora a les quals s'haja concedit ajuda pública estatal o autonòmica a la producció o al desenvolupament, llevat que aquestes obligacions hagen prescrit legalment o es tracte de projectes les ajudes dels quals estiguen en termini de justificació.  
Aquesta declaració responsable s'ha d'aportar en un document notarial, en cas de projectes de llargmetratges de qualsevol gènere i sèries d'animació. No obstant això, en cas que l'empresa no haja obtingut mai una ajuda pública o hagen transcorregut més de cinc anys des que en va obtindre l'última, n'hi ha prou amb aportar una declaració responsable en què es facen constar aquestes circumstàncies.  
En la resta de modalitats n'hi ha prou amb emplenar el punt corresponent del model de sol·licitud (apartat G del model de sol·licitud).  
  
En cas que la sol·licitant siga una AIE, aquesta declaració s'estén tant a l'AIE mateixa com a les empreses que en formen part.  
  
En cas que la productora no haja rebut cap ajuda pública, ha de presentar una declaració jurada sobre aquest punt.  
3.7.1. Per als projectes de curtmetratge d'animació, ficció o documental, projectes multiplataforma d'animació, ficció o documental, pilots de sèrie d'animació i sèries d'animació.  
Un exemplar del projecte amb el contingut següent:  
- Guió, sinopsi de 10 línies com a màxim, en foli DIN A4 i lletra Courier New, de grandària 12, i tagline (en el cas de les sèries d'animació, el guió ha de ser del primer capítol, i la sinopsi, de la resta de capítols).  
El guió s'ha de presentar en la versió original que es declare i en castellà (si no aquesta no és la versió original).  
Si la versió original del guió no és ni en valencià ni en castellà, s'hi ha d'incloure en aquestes dues llengües.  
Si s'hi utilitzen l'estil, els girs i els vocables propis d'una determinada zona, s'hi ha d'especificar aquesta circumstància.  
La informació facilitada ha de ser suficient per a entendre per complet el projecte de guió i de pel·lícula.  
- Memòria de producció i direcció.  
- En cas de sèries d'animació, amb caràcter optatiu, es pot aportar un teaser del projecte per mitjà d'un enllaç per a accedir-hi.  
- En cas d'obres d'animació: memòria gràfica del projecte.  
- Historial professional de l'empresa productora i projecció empresarial.  
- Pressupost de la producció detallat per capítols.  
- Pla de finançament raonat.  
- Pla de comercialització de la producció en què s'indique expressament el pla de difusió d'aquesta en festivals i en els entorns en què l'obra audiovisual puga tindre la màxima repercussió.  
- Pla de treball, amb la indicació del temps de rodatge, les dates i les localitzacions. S'hi ha d'indicar amb exactitud el nombre total de dies d'animació/rodatge/enregistrament, les dates i les localitzacions exactes, i el nombre de dies d'animació/rodatge/enregistrament a la Comunitat Valenciana.  
- Composició de l'equip tècnic i artístic.  
- Trajectòria professional de l'equip creatiu (director, guionista, compositor de la música i productor executiu).  
- Empreses de serveis que participen en el projecte.  
3.7.2. Per als projectes de llargmetratges d'animació, llargmetratges i tv movies de ficció, i llargmetratges documentals, un exemplar del projecte amb el contingut següent.  
- Guió, sinopsi d'un màxim de 20 línies i sinopsi breu d'un màxim de 3 línies, les dues en foli DIN A4 i lletra Courier New, de grandària 12.  
El guió s'ha de presentar en la versió original que es declare i en castellà (si aquesta no és la versió original).  
Si la versió original del guió no és en valencià ni en castellà, s'hi ha d'incloure una versió en aquestes dues llengües.  
Si s'hi utilitzen l'estil, els girs i els vocables propis d'una determinada zona, s'hi ha d'especificar aquesta circumstància.  
La informació facilitada ha de ser suficient per a entendre per complet el projecte de guió i de pel·lícula.  
- Memòria de producció i direcció en què es descriga expressament el valor comercial, cultural i innovador del projecte.  
- En cas de llargmetratges d'animació: memòria gràfica del projecte.  
- Amb caràcter optatiu, en els projectes de llargmetratge de qualsevol modalitat es pot aportar un teaser del projecte per mitjà d'un enllaç per a accedir-hi.  
- Historial professional detallat i documentat de l'empresa productora i del productor executiu.  
- Pressupost de la producció detallat per capítols i en què s'indique la despesa prevista aproximada que s'ha de fer a la Comunitat Valenciana.  
- Pla de finançament raonat.  
- Pla de comercialització de la producció en què s'indique expressament el pla de difusió d'aquesta en festivals i en els entorns en què l'obra audiovisual puga tindre la màxima repercussió. Pla de distribució.  
- Pla de treball, amb la indicació del temps de rodatge, les dates i les localitzacions. S'hi ha d'indicar amb exactitud el nombre total de dies d'animació/rodatge/enregistrament, les dates i les localitzacions exactes, i el nombre de dies d'animació/rodatge/enregistrament a la Comunitat Valenciana.  
- Composició de l'equip tècnic i artístic.  
- Trajectòria professional de l'equip creatiu (director, guionista, director de fotografia, compositor de la música i productor executiu).  
- Declaració, quan siga procedent, de ser realitzador nou o guionista nou (apartat G del model de sol·licitud).  
- Empreses de serveis valencianes que participen en el projecte.  
Els documents es poden presentar en format PDF protegit, amb la possibilitat d'imprimir el document. Les imatges es poden presentar en format JPG.  
4. D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant (apartat L de la sol·licitud), l'òrgan gestor del procediment està autoritzat per a obtindre directament les dades dels documents elaborats per qualsevol administració i que, per a aquest procediment, són els següents:  
- Dades d'identitat (DNI o document equivalent en cas d'estrangers) del seu representant legal.  
- Certificació de l'Agència Estatal d'Administració Tributària, que acredite que es troba al corrent de les seues obligacions.  
- Certificació de la Tresoreria General de la Seguretat Social, que acredite que es troba al corrent de les seues obligacions.  
- Certificació de la Direcció Territorial de la Conselleria d'Hisenda i Model Econòmic corresponent, que acredite que es troba al corrent de les seues obligacions tributàries amb la Generalitat.  
- Alta en l'Impost d'Activitats Econòmiques en què conste la qualificació de l'activitat econòmica corresponent a la producció de pel·lícules cinematogràfiques i/o vídeos.  
En cas d'oposició a l'obtenció d'aquests per l'Administració, ha de ser l'interessat qui ha d'aportar aquests documents, cosa que han de fer constar en l'imprés de sol·licitud (apartat L del model de sol·licitud).  
Per al supòsit en què el sol·licitant, la persona jurídica, no estiga inscrit en el Registre administratiu d'empreses audiovisuals de la Comunitat Valenciana, també ha d'aportar:  
- Targeta d'identificació fiscal.  
- Escriptura de constitució amb el caixetí d'inscripció en el registre públic corresponent o, si escau, certificació expedida pel titular del registre públic en què aquesta es trobe inscrita.  
- Documentació acreditativa de la representació i la capacitat amb la qual actua el representant legal d'aquest (apartat K del model de sol·licitud).  
5. Igualment, s'ha d'acompanyar amb la sol·licitud:  
- El full d'autobaremació corresponent a la modalitat del projecte que es presenta.  
- La documentació corresponent a l'acreditació dels mèrits declarats i recollits en el full d'autobaremació als quals es refereix el resolc sisé d'aquesta resolució.  
6. Si la sol·licitud d'iniciació no inclou totes les dades o la documentació que resulten preceptives, s'hi aplicarà el que disposa l'article 5.4 de l'Ordre de bases reguladores.  
L'esmena de la documentació s'ha de presentar d'acord amb el que preveu el punt 2 d'aquest resolc quart.  
En tot cas, l'òrgan instructor pot requerir els sol·licitants perquè proporcionen qualsevol informació aclaridora que resulte necessària per a la gestió d'aquesta.  
El guió i la documentació acreditativa dels mèrits s'ha de presentar dins del termini de presentació de sol·licituds, i no es requerirà posteriorment ni tindrà validesa cap document amb data posterior a l'últim dia de termini de presentació de sol·licituds.  
Sense perjudici del que s'ha dit amb anterioritat, en cap cas pot ser objecte de requeriment, per part de l'Institut Valencià de Cultura, el guió ni documentació amb la finalitat d'acreditar els mèrits del sol·licitant que es preveuen en els criteris de valoració continguts en el resolc sisé d'aquesta resolució.  
Finalitzat el termini de presentació de sol·licituds, els sol·licitants no podran aportar cap documentació dirigida a acreditar aquests mèrits i, en cas que s'aporte, no es tindrà en consideració a l'efecte del còmput dels criteris de valoració.  
7. L'Institut Valencià de Cultura cursarà les notificacions per la via electrònica, per mitjà de l'adreça electrònica habilitada de la persona jurídica o, si no en té, a través de la carpeta ciutadana del representant de l'entitat o de la persona física que les sol·licita https://sede.administracion.gob.es/carpeta/clave.htm.  
Les notificacions electròniques s'han d'ajustar als termes que s'assenyalen en els articles 40, 41 i 43 de la Llei 39/2015, d'1 d'octubre, del procediment administratiu comú de les administracions públiques, i en la legislació complementària. En aquest sentit, si transcorren 10 dies naturals sense que l'interessat accedisca al contingut d'aquestes, s'entendrà que la notificació ha sigut rebutjada, es considerarà fet, no obstant això, el tràmit de notificació, i se seguirà el procediment.  
8. Les dades de caràcter personal de l'imprés de sol·licitud es podran incloure en un fitxer perquè l'Institut Valencià de Cultura les tracte com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, els sol·licitants d'ajuda poden exercir els drets d'accés, rectificació, cancel·lació i oposició, tot això de conformitat amb el que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
Es pot consultar la política completa de privacitat de l'IVC en l'adreça següent: https://ivc.gva.es/val/ivc-val/qui-som-ivc/avis-legal-val/politica-de-privadesa.  
9. El contingut d'informació falsa o que no es corresponga amb la realitat en els annexos de la convocatòria suposa la no valoració d'aquesta i pot ser motiu de desestimació en la resolució dictada per l'òrgan competent, o, si escau, pot ser motiu de revocació de la subvenció ja concedida.  
10. No es pot presentar documentació addicional una vegada haja acabat el termini de presentació, si no ha sigut requerida per l'Institut Valencià de Cultura, excepte per a notificar canvis justificats en casos de força major i que han de ser aprovats per l'Institut Valencià de Cultura, i això no pot suposar un increment de puntuació en la valoració del projecte.  
11. L'import sol·licitat per a cada projecte ha de quedar reflectit clarament en la sol·licitud i en el pla de finançament, i en cap cas aquest import pot ser superior a l'import màxim que es puga rebre per ajudes públiques, de conformitat amb els percentatges i els imports de l'article 9, punt 9.2.4, de les bases reguladores. Si algun projecte sol·licita una ajuda superior a la que pot rebre, aquesta es reduirà fins al límit màxim que puga sol·licitar-hi.  
12. Qualsevol document que es presente en una llengua que no siga valencià o castellà s'ha d'acompanyar de traducció jurada; en cas de no fer-ho, no es prendrà en consideració.  
13. A l'efecte de computar els mèrits dels criteris de valoració, la referència a pel·lícules que tinguen certificat de l'ICAA o d'un organisme equivalent serà vàlida en la mesura que aquest certificat haja sigut emés amb anterioritat a l'acabament del termini de presentació de les sol·licituds d'aquestes ajudes. No computen, a aquest efecte, els certificats emesos amb data posterior a la fi d'aquest termini.  
L'empresa sol·licitant ha de presentar una declaració responsable dels títols esmentats en el full d'autobaremació que disposen del certificat ICAA. L'Institut Valencià de Cultura pot requerir-li, en qualsevol moment, l'acreditació fefaent d'aquests punts.  
La falsedat en aquesta declaració responsable, sobre la possessió del certificat de qualsevol de les pel·lícules sobre les quals es declare aquest punt, en els termes indicats, suposa l'exclusió de la convocatòria o la pèrdua del dret al cobrament total en cas que se li haja concedit l'ajuda.  
  
Sense perjudici del que s'ha dit amb anterioritat, la falsedat en la declaració responsable comporta l'aplicació de les sancions que corresponguen, d'acord amb el que es preveu en el punt 3 del resolc onzé d'aquesta resolució, tenint en compte que l'obtenció d'una subvenció si s'han falsejat les condicions requerides per a la concessió d'aquesta o si s'han ocultat les que l'hagen impedida o limitada, té la consideració d'infracció molt greu, segons l'article 58 de la Llei general de subvencions.  
  
Cinqué. Comissions tècniques de valoració  
1. La composició i el funcionament de les comissions tècniques de valoració s'han d'ajustar al que s'estableix en l'article 6, punts 3.2 i 3.4, de l'Ordre de bases reguladores. El nomenament es farà públic a través de la pàgina web: http://ivc.gva.es/.  
Atesa la diversitat de criteris singulars per a la valoració dels diversos gèneres i les diverses modalitats, es constituiran cinc comissions tècniques de valoració:  
- Comissió tècnica de valoració de llargmetratges, sèries, curtmetratges, projectes multiplataforma i pilots de sèries d'animació.  
- Comissió tècnica de valoració de llargmetratges de ficció.  
- Comissió tècnica de valoració de curtmetratges i projectes multiplataforma de ficció.  
- Comissió tècnica de valoració de llargmetratges documentals.  
- Comissió tècnica de valoració de curtmetratges i projectes multiplataforma documentals.  
2. Les persones que representen organitzacions i associacions o que siguen expertes independents de qualificació professional provada en el sector audiovisual de cada comissió han d'elaborar un informe de valoració per cada un dels projectes, en què s'han de reflectir les fortaleses i les febleses del projecte presentat, i de coherència entre el guió i els aspectes econòmics de la producció. Aquests informes es posaran únicament a la disposició dels sol·licitants respectius d'ajuda.  
Ha de formar part de cada comissió un expert en producció, que també pot fer el seguiment dels projectes als quals es destinen aquestes ajudes i pot informar la comissió de qualsevol modificació o irregularitat que constate.  
3. Cada comissió tècnica de valoració pot dur a terme totes les comprovacions que considere necessàries per a la millor avaluació dels projectes presentats i pot sol·licitar a l'interessat la compareixença personal d'aquest o la informació que considere necessària per a l'estudi del projecte per al qual se sol·licita l'ajuda.  
La informació sol·licitada ha de ser merament aclaridora, i en cap cas pot suposar la incorporació o l'esmena de mèrits que no estiguen acreditats degudament per l'interessat abans d'acabar el termini de sol·licitud.  
Les comissions tècniques de valoració de projectes, amb l'objectiu de disposar de la millor informació en la valoració dels projectes, poden dur a terme, si ho consideren necessari, una avaluació presencial (pitching) a la qual poden acudir els representants de les empreses productores i els directors dels projectes que les comissions consideren.  
Les comissions tècniques de valoració han de desestimar la documentació que no consideren suficientment acreditativa dels punts que aquesta conté. En aquest cas, no s'han de computar els mèrits corresponents.  
4. Les comissions han de valorar la coherència dels projectes i els aspectes econòmics aportats juntament amb la sol·licitud: el pressupost, l'ajust d'aquest a preus de mercat i el pla de finançament que té.  
Aquest aspecte es puntua de 0 a 10 punts, únicament a fi de desestimar els projectes que, tot i que hagen superat la fase de guió, no arriben als 5 punts; aquests no passaran a la fase de baremació de la resta de mèrits. Per tant, la puntuació obtinguda en aquest apartat pels projectes que superen aquesta fase no se suma a la resta de valoracions.  
  
5. Cada comissió tècnica de valoració, de conformitat amb el que estableix el punt 5 de l'article 6 de l'Ordre de bases reguladores, ha d'emetre un informe que ha de quedar incorporat a les actes de la comissió, i en aquest s'ha de deixar constància de l'avaluació dels projectes, així com de la prelació d'aquests de més puntuació a menys. En cas d'empat s'ha d'aplicar el que es disposa, a aquest efecte, en el punt 4 del resolc sisé d'aquesta resolució.  
Aquest informe s'ha d'elevar a l'òrgan instructor perquè formule la proposta de resolució.  
Així mateix, l'informe esmentat ha de contindre la proposta de subvencions.  
6. Qualsevol comunicació dels sol·licitants, o dels interessats en els projectes presentats, amb vocals de la comissió tècnica de valoració dels projectes que presenten, amb la finalitat d'aportar apreciacions sobre aquests i sense haver sigut requerits formalment per a fer-ho per la comissió, comporta l'exclusió del projecte de la convocatòria i l'arxiu de la sol·licitud corresponent; sense perjudici de qualsevol altra responsabilitat que es puga derivar d'aquesta comunicació.  
  
Sisé. Criteris de valoració. Puntuacions exigides  
Per a l'elaboració del seu informe i proposta, les comissions tècniques de valoració tenen en compte els criteris objectius de concessió de les subvencions que conté l'article 3, punt 3.2.3 de l'Ordre de bases reguladores.  
  
La valoració dels projectes, segons els diferents gèneres i modalitats, es fa segons els criteris que s'assenyalen a continuació.  
  
1. Animació. Els projectes de llargmetratge d'animació, curtmetratge d'animació, projecte multiplataforma d'animació (incloent-hi videojocs), pilot de sèrie d'animació i sèrie d'animació es valoren amb un màxim de 100 punts en funció dels criteris següents:  
  
1.1. El guió es valora amb un màxim de 30 punts. Es desestimen els projectes el guió dels quals obtinga una puntuació inferior als 15 punts.  
  
En el cas de videojocs, es valora el document de disseny (game design document o game concept document):  
a) En el guió, la sinopsi i la memòria de direcció es valora:  
- L'originalitat, fins a un màxim de 15 punts.  
- El disseny/concepte, fins a un màxim de 10 punts. En l'apartat disseny es valora especialment el disseny dels personatges i decorats.  
  
- L'estil/tècnica, fins a un màxim de 5 punts.  
En el cas de llargmetratges i sèries d'animació, per a realitzar la valoració dels aspectes assenyalats es pot tindre en consideració, de manera orientativa, el teaser del projecte si l'ha aportat l'empresa que les sol·licita.  
b) En el document de disseny dels videojocs es valora:  
- L'originalitat i la innovació en les mecàniques de joc, fins a un màxim de 15 punts.  
- El disseny d'art (concept art), fins a un màxim de 10 punts.  
- El disseny del context narratiu (narrative design) del joc, i/o els criteris d'experiència d'usuari (User Experience, UX), fins a un màxim de 5 punts.  
c) En tots els casos, si la dona desenvolupa un paper protagonista en el guió o en el document de disseny (videojocs), tal com defineix el resolc tercer d'aquesta resolució, s'hi suma 1 punt; sense que per això la puntuació del guió puga superar el màxim de 30 punts.  
  
Els sol·licitants que ja han presentat el mateix projecte a convocatòries anteriors d'ajudes a desenvolupament a la producció o a la producció audiovisual de l'Institut Valencià de Cultura (anteriorment CulturArts Generalitat) poden mantindre la mateixa puntuació obtinguda o l'equivalent d'aquesta en la valoració de guió (apartats a o b i c), si així ho declaren expressament, amb indicació de la convocatòria i puntuació obtinguda, i sempre que aquesta convocatòria no siga anterior a 2016. En aquests casos el guió no és objecte de nova valoració.  
d) Ajudes prèvies al projecte presentat, premis o projecte basat en obres d'autors valencians, només en el cas de llargmetratges d'animació, fins a un màxim de 3 punts, ateses les circumstàncies següents que han d'acreditar-se, incloent les quanties, abans de finalitzar el termini de presentació de sol·licituds:  
- 1,5 punts per haver obtingut una ajuda prèvia a escriptura del guió del mateix projecte, igual o superior a 8.000 euros, dels òrgans competents en matèria de cultura de qualsevol de les administracions autonòmiques, del Ministeri amb competències en matèria de cultura o, si escau, del programa Ibermedia o del programa Media o d'entitats privades.  
- 1,5 punts per haver obtingut una ajuda al desenvolupament del mateix projecte que presenta, igual o superior a 8.000 euros, concedida per alguna de les entitats que s'assenyalen en el punt anterior relatiu a les ajudes a escriptura de guió.  
Les ajudes a desenvolupament del projecte que ha concedit l'Institut Valencià de Cultura (abans CulturArts Generalitat) no es computen en el cas que el sol·licitant opte per mantindre la puntuació obtinguda en una convocatòria anterior d'ajudes a desenvolupament.  
- 1,5 punts per haver obtingut un premi de reconegut prestigi al guió del mateix projecte, sempre que tinga una dotació econòmica igual o superior a 2.000 euros i això s'acredite degudament, si el guionista acredita que té la condició de valencià.  
Els finalistes de premis de prestigi reconegut, en què la condició de finalista estiga dotada econòmicament, poden sumar 1,5 punts si acrediten que la dotació per aquest concepte és igual o superior a 2.000 euros, si el guionista acredita que té la condició de valencià.  
  
No es computa el valor equivalent de premis que no siguen en metàl·lic.  
En cas de ser finalista o haver obtingut diversos premis de prestigi reconegut, només se'n computa un.  
En cas que hi haja més d'un guionista i algun no tinga la condició de valencià es prorrateja aquesta puntuació.  
- S'hi sumen 1,5 punts si el guió està basat en una obra literària o teatral, d'un autor valencià i complix alguna d'aquestes condicions:  
  
- Haver sigut publicada o, en defecte d'això, si és teatral, estrenada amb un mínim de 15 representacions públiques.  
- Haver obtingut premis, candidatures o reconeixements especials en certàmens de reconegut prestigi d'àmbit nacional o internacional (com els corresponents als Premis Max, Premi Planeta, Premi Nadal o similars).  
No tenen la consideració de premis ni reconeixements especials les ajudes públiques a textos literaris o teatrals.  
S'ha d'acreditar la condició de valencià de l'autor i la resta d'extrems que fonamenten el còmput d'aquesta puntuació.  
Només es pot aconseguir un màxim de 3 punts en aquest apartat.  
e) En el cas de sèries d'animació, s'hi sumen 3 punts si el pilot d'aquesta mateixa sèrie ha obtingut una ajuda a la producció, igual o superior a 8.000 euros, dels òrgans competents en matèria de cultura de qualsevol de les administracions autonòmiques, del ministeri amb competències en matèria de cultura, del programa Ibermedia o del programa Media o d'entitats privades.  
La puntuació dels apartats d o e només se suma a la valoració del guió si s'acrediten les circumstàncies indicades juntament amb la sol·licitud i la seua addició no pot, en cap cas, superar el màxim de 30 punts atribuïbles a la valoració del guió.  
1.2. Només en el cas de llargmetratges i sèries d'animació: l'historial de l'empresa i del productor o del productor executiu es valora amb fins a un màxim de 6 punts, sempre que s'acrediten degudament en els termes que preveu aquest apartat.  
A l'efecte d'aquest apartat només es computa l'historial de l'empresa que les sol·licita, si té el domicili social i fiscal a la Comunitat Valenciana, i de la persona que aparega en el projecte com a productor o productor executiu, si té la condició de valenciana.  
Si la sol·licitant és una AIE, es comptabilitzen els punts dels projectes que ha realitzat un dels socis (empreses) que la componen, sempre que s'acredite que té domicili social i fiscal a la Comunitat Valenciana.  
  
Com a historial de l'empresa, en cap cas es poden computar els historials de societats diferents de les que el mateix productor haja format part anteriorment. No obstant això, es considera que es tracta d'una mateixa empresa quan, després d'un canvi de denominació social, s'acredite que manté el mateix NIF.  
Una mateixa obra no pot comptabilitzar-se com a experiència de l'empresa i del productor o el productor executiu.  
Un llargmetratge que ha qualificat l'ICAA no pot computar-se, a més, com a llargmetratge televisiu.  
Els llargmetratges televisius han de tindre una durada de 60 minuts o més per a computar-se.  
a) Empresa  
- Si l'empresa té el domicili social i fiscal a la Comunitat Valenciana, i així s'acredita, ha d'obtindre 2 punts per cada llargmetratge d'animació produït i qualificat per l'ICAA o un altre organisme competent i per cada sèrie d'animació o llargmetratge televisiu d'animació que ha emés una cadena de televisió pública o privada. En els dos casos la circumstància corresponent ha de donar-se abans que finalitze el termini de presentació de sol·licituds.  
Ha de presentar declaració responsable que els llargmetratges estan qualificats o de l'emissió de sèries d'animació en una cadena de televisió, pública o privada i que, en el cas de llargmetratges, l'empresa valenciana apareix com a productora d'aquest o, en els casos de la sèrie d'animació i de llargmetratges televisius d'animació, que apareix com a tal en els títols de crèdit.  
- Si l'empresa té el domicili social i fiscal a la Comunitat Valenciana i així s'acredita, obté 1 punt per cada obra produïda i qualificada per l'ICAA o un altre organisme competent, que pertany a altres categories d'ajudes: curtmetratges d'animació, documentals o ficció i llargmetratges de ficció o documentals, i per cada tv movie, o llargmetratge televisiu documental (60 minuts o més) produït i emés. En els dos casos la circumstància corresponent ha de donar-se abans que finalitze el termini de presentació de sol·licituds.  
Aquestes circumstàncies han d'acreditar-se, segons hi corresponga, de la mateixa manera en què s'assenyala per als llargmetratges d'animació qualificats i llargmetratges televisius d'animació en el paràgraf anterior.   
- Si l'empresa acredita que té el domicili social i fiscal a la Comunitat Valenciana des de, almenys, els tres últims anys anteriors a la finalització del termini de sol·licitud obté 1 punt.  
L'antiguitat de l'empresa s'ha d'acreditar mitjançant la referència a la inscripció en el Registre Administratiu d'Empreses Audiovisuals de la Comunitat Valenciana o, en defecte d'això, mitjançant alta en l'Impost d'Activitats Econòmiques o en el Cens d'Empresaris, Professionals i Retenidors en què conste la data d'aquesta i l'epígraf de l'activitat, o mitjançant còpia de l'escriptura de constitució en el cas de societats. En cas de societats que han canviat únicament la denominació social en els tres anys anteriors han d'acreditar que mantenen el mateix NIF i aportar còpia de l'escriptura de modificació.  
b) Productor o productor executiu  
Únicament es comptabilitza l'historial d'un productor o d'un productor executiu, però no dels dos.  
Igualment, si es té més d'una persona com a productor o com a productor executiu, fins i tot tenint la condició de valencians, només pot sumar-se l'historial d'una d'aquestes, excepte en el cas de coproduccions degudament acreditades per contracte, en què es pot computar l'historial dels productors executius que tenen la condició de valencians, si bé el nombre de productors executius que cal tindre en compte a aquest efecte no pot ser superior al nombre d'empreses coproductores.  
  
- Si el productor o el productor executiu del projecte té la condició de valencià, i així s'acredita, obté 2 punts per cada llargmetratge d'animació produït i qualificat per l'ICAA o un altre organisme competent i per cada sèrie d'animació o per cada llargmetratge televisiu d'animació que ha emés una cadena de televisió pública o privada. En els dos casos la circumstància corresponent ha de donar-se abans que finalitze el termini de presentació de sol·licituds.  
Ha de presentar declaració responsable que els llargmetratges estan qualificats o de l'emissió de les sèries d'animació en una cadena de televisió, pública o privada i que en el cas de llargmetratges el productor o el productor executiu apareix com a tal en el certificat o en la fitxa de qualificació de l'ICAA o de l'organisme competent o apareix en les dades que van ser aportades per a la qualificació o en els casos de sèries d'animació i llargmetratges televisius d'animació, que apareix com a tal en els títols de crèdit.  
- Si el productor o el productor executiu del projecte té la condició de valencià i així s'acredita, obté 1 punt per cada obra produïda i qualificada que pertany a altres categories d'ajudes: curtmetratges d'animació, documentals o de ficció, i llargmetratges de ficció o documentals i per cada tv movie o llargmetratge televisiu documental (60 minuts o més) produït i emés. En els dos casos la circumstància corresponent ha de donar-se abans que finalitze el termini de presentació de sol·licituds.  
  
Aquestes circumstàncies han d'acreditar-se, segons hi corresponga, de la mateixa manera en què s'assenyala per als llargmetratges d'animació qualificats i llargmetratges televisius d'animació en el paràgraf anterior.  
1.3. El projecte es valora en funció del pla de finançament, el pressupost i la quantia de l'ajuda sol·licitada.  
1.3.1. S'atorguen 10 punts als projectes que acrediten el finançament del 60 % del pressupost del projecte. I la puntuació es redueix proporcionalment al percentatge que tenen finançat.  
S'obtenen els punts segons els documents que asseguren l'aportació real al projecte.  
L'acreditació del finançament s'ha de realitzar amb documentació que quantifique l'import corresponent a aquesta, a través de:  
a) Contractes o precontractes d'adquisició anticipada de drets d'explotació del projecte amb empreses prestadores del servei de comunicació audiovisual o amb administracions o entitats públiques que ha formalitzat l'empresa productora i/o coproductora, degudament acreditats.  
En cas d'empreses audiovisuals de titularitat privada, per al seu còmput, s'ha d'aportar poder del representant d'aquesta empresa que el faculte per a subscriure el contracte o el precontracte.  
No obstant això, en el cas d'adquisició anticipada d'aquests drets per part d'empreses prestadores del servei de comunicació audiovisual de titularitat pública, s'admet, així mateix, l'import que apareix en la resolució d'adquisició corresponent, a pesar que encara no s'haja procedit a la formalització del respectiu contracte. A aquest efecte, no s'equiparen a aquestes resolucions altres actes o documents com ara propostes d'adquisició o seleccions d'obres prèvies a aquesta.  
  
En el cas de videojocs, contractes o precontractes amb administracions o entitats públiques i contractes o precontractes d'autofinançament (fons propis, o d'altres activitats professionals de l'empresa), que ha formalitzat l'empresa productora i/o coproductora, degudament acreditats.  
  
Igualment, només en el cas de videojocs, es comptabilitzen els imports de les campanyes de crowfunding realitzades i préstecs bancaris ja concedits. En els dos casos ha de constar expressament com a única finalitat el finançament del projecte presentat.  
b) Contractes o precontractes sobre el projecte amb empreses distribuïdores que ha formalitzat l'empresa productora i/o coproductora, sempre que s'acrediten degudament tots aquests extrems. Es comptabilitza l'import del precontracte o el contracte fins a un màxim del 15 % del pressupost de la producció.  
En el cas de videojocs, contractes o precontractes sobre el projecte amb publishers (editors) o empreses distribuïdores que ha formalitzat l'empresa productora i/o coproductora, sempre que s'acrediten degudament tots aquests extrems.  
Es comptabilitza l'import del precontracte o el contracte fins a un màxim del 15 % del pressupost de la producció.  
c) Contractes o precontractes que comprometen vendes internacionals del projecte amb agents acreditats en aquestes vendes sempre que incorporen un compromís ferm i un preu determinat formalitzats amb l'empresa productora i/o coproductora.  
d) Ajudes públiques a la producció del projecte sempre que s'acredite l'emissió de la resolució de concessió d'aquestes abans del termini de finalització de presentació de sol·licituds, tant de l'empresa que les sol·licita com, si escau, del coproductor acreditat mitjançant contracte. No computen a aquest efecte els imports d'ajudes concedides per a l'escriptura de guió i d'ajudes al desenvolupament i la preparació del projecte.  
  
e) Auditoria de la despesa ja realitzada en la producció, per una quantia no superior al 20 % del pressupost, que ha elaborat l'auditor inscrit en el Registre Oficial d'Auditors de Comptes.  
f) Recursos que ha aportat l'empresa que sol·licita l'ajuda o qualsevol de les empreses coproductores fins a un 27 % del pressupost.  
Els contractes de coproducció, per si sols, no serveixen per a acreditar la font de finançament.  
En cas que hi haja coproductors internacionals, per a computar-ne l'aportació, s'ha d'aportar, a més de la documentació preceptiva d'acord amb el que preveu aquest apartat, l'aprovació de l'ICAA.  
  
A aquest efecte només s'accepten:  
f.1. Certificat/s de compte bancari, de depòsits a termini fix i de fons d'inversió acreditatius d'aquests recursos propis, fins a un màxim del 20 % del pressupost de la producció, siga de l'empresa productora o de la coproductora, sempre que s'haja aportat el contracte de coproducció. El certificat, signat i segellat per l'entitat bancària, ha d'emetre's durant el termini de presentació de sol·licituds.  
  
f.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2019 fins a la data de la seua emissió, que serà posterior al de la publicació en el Diari Oficial de la Generalitat Valenciana d'aquesta convocatòria.  
En cas que l'empresa n'acredite la constitució amb posterioritat a l'1 de gener de 2019, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'invertirà en el projecte, que és la que s'ha de computar a aquest efecte.  
  
f.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació en el Diari Oficial de la Generalitat Valenciana d'aquesta convocatòria.  
Igualment ha d'acreditar la data en què el titular va fer la seua aportació al fons d'inversió que ha de ser, almenys, l'1 de gener o data anterior; excepte en el supòsit que l'empresa n'acredite la constitució amb posterioritat a l'1 de gener de 2019. En aquest cas, l'aportació al fons no pot ser posterior en més de quinze dies a la de la constitució indicada.  
  
Quan una mateixa productora haja presentat diverses sol·licituds d'ajuda corresponents a aquesta convocatòria, els recursos a què fa referència aquest apartat f.1 s'imputen inicialment al projecte que ha tingut millor puntuació en la valoració del guió. Llevat d'aquest import la quantitat que l'empresa que les sol·licita indica que aportarà al projecte o, en defecte d'això, fins al 20 % del pressupost de la producció, s'ha d'aplicar el romanent al projecte següent, per ordre de puntuació obtinguda pel guió, i així successivament, de manera que no es poden imputar els mateixos recursos a més d'un projecte.  
f.2. Capitalitzacions de salaris fins a un 7 % del pressupost. Cada capitalització ha d'estar almenys signada per la persona que ho capitalitza tot o part de la seua retribució corresponent a la seua participació en el projecte presentat.  
La capitalització, si escau, del productor executiu no pot superar el 5 % del cost de la pel·lícula, d'acord amb el que preveu l'article 2.1, lletra a, de l'Ordre ECD/2784/2015, de 18 de desembre, per la qual es regula el reconeixement de cost d'una pel·lícula i la inversió del productor (BOE 306, 23.12.2015).  
En cap cas les empreses que són persones físiques (autònoms) poden capitalitzar salaris estimats que s'imputen com a propis del titular d'aquesta empresa ni tampoc els beneficis previstos derivats del projecte.  
No són susceptibles de capitalització la realització d'obres, ni les cessions de béns, la realització de serveis o similars prestacions en espècie.  
g) Aportacions destinades a la producció que han realitzat inversors privats sustentades en un contracte, carta de compromís, document notarial, pagaré o document equivalent en el tràfic mercantil. Per a comptabilitzar-les, és necessari acreditar-les a través del document corresponent al compromís d'inversió i dels mitjans següents, segons hi corresponga:  
g.1. Certificat/s de compte bancari, de depòsits a termini fix i de fons d'inversió acreditatius de la solvència de l'inversor. El certificat, signat i segellat per l'entitat bancària, ha d'emetre's durant el termini de presentació de sol·licituds.  
g.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2019 fins a la data de la seua emissió, que serà posterior al de la publicació en el Diari Oficial de la Generalitat Valenciana d'aquesta convocatòria.  
En cas que l'inversor siga una entitat i n'acredite la constitució amb posterioritat a l'1 de gener de 2019, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la indicada constitució.  
  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'haja compromés a invertir en el projecte, que és la que s'ha de computar a aquest efecte.  
g.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació en el Diari Oficial de la Generalitat Valenciana d'aquesta convocatòria.  
Igualment ha d'acreditar la data en què el titular va fer la seua aportació al fons d'inversió que ha de ser, almenys, l'1 de gener o data anterior; excepte en el supòsit que es tracte d'entitats que n'acrediten la constitució amb posterioritat a l'1 de gener de 2019. En aquest cas, l'aportació al fons no pot ser posterior en més de quinze dies a la de la constitució indicada.  
Quan un mateix inversor haja presentat compromisos d'inversió en diversos dels projectes presentats en aquesta convocatòria, els recursos a què fa referència aquest apartat s'imputen inicialment al projecte que haja tingut millor puntuació en la valoració del guió. Llevat d'aquest import la quantitat que l'empresa que les sol·licita indica que aportarà al projecte, s'ha d'aplicar el romanent al projecte següent, per ordre de puntuació obtinguda pel guió, i així successivament, de manera que no es puguen imputar els mateixos recursos a més d'un projecte.  
  
g.2. En el cas de finançar-se a través d'una AIE ha de presentar escriptura de constitució, compromís quantificat de la inversió que cal fer a través de l'AIE que ha signat el seu representant, amb indicació de la procedència d'aquests recursos i:  
- Certificat/s bancari/s acreditatiu/s dels recursos propis (compte bancari, depòsits a termini fix i fons d'inversió) de l'AIE o de les entitats que la integren o dels seus inversors, que n'acrediten la solvència, emesos durant el termini de presentació de les sol·licituds i signats i segellats per l'entitat bancària.  
A aquests recursos i als certificats acreditatius es pot aplicar allò que preveu l'apartat g.1.  
- Alternativament, contracte entre l'AIE i un despatx o empresa especialitzada en la gestió d'AIE, que ha d'acreditar la seua experiència en aquest àmbit i indicar el compromís de la quantitat que cal invertir-hi.  
El finançament dels extrems que preveuen les lletres g.1 i g.2 ha d'acreditar-se durant el procés de producció de l'obra. En el cas de no aconseguir o no acreditar el finançament declarat a través d'aquest mitjà, l'ajuda es pot revocar si no s'acrediten altres fonts de finançament per quantia igual o superior a la compromesa i, en qualsevol cas, si això repercuteix en la puntuació obtinguda en aquest apartat 1.3.1 amb perjudici per a altres sol·licitants.  
Sense perjudici del fet anterior, qualsevol modificació que es preveu dur a terme sobre les fonts de finançament declarades en el projecte ha de comunicar-se prèviament a l'Institut Valencià de Cultura.  
Els compromisos dels inversors privats són vinculants. No obstant això, poden reemplaçar-se per altres fonts de finançament no previstes en el moment de presentar la sol·licitud, sempre que amb això no s'altere la puntuació obtinguda en aquest apartat.  
1.3.2. S'atorguen fins a un màxim de 5 punts als projectes que sol·liciten un import inferior al màxim establit per categoria que significa que el pla de finançament se sustenta en altres vies diferents.  
  
S'atorga 1 punt per cada 4 % que rebaixe la sol·licitud sobre l'import màxim que es pot sol·licitar en la modalitat corresponent conforme a les bases de la convocatòria, és a dir, sobre 400.000 - en el cas de llargmetratges i sèries d'animació i sobre 40.000 - en el cas de curtmetratges, projectes multiplataforma (incloent-hi videojocs) i pilots de sèries.  
1.4. La realització del procés d'animació de la producció suposa, depenent del percentatge de dies de rodatge/animació a la Comunitat Valenciana, els punts següents:  
Si del procés d'animació es fa menys del 40 % del pla de rodatge a la Comunitat Valenciana, no s'obté cap punt.  
Si es realitza entre el 40 % i menys del 50 %, s'obtenen 6 punts.  
Si es realitza entre el 50 % i menys del 60 %, s'obtenen 8 punts.  
Si es realitza entre el 60 % i menys del 70 %, s'obtenen 12 punts.  
  
Si es realitza el 70 % o més, s'obtenen 15 punts.  
Els sol·licitants han de presentar un pla de treball detallat en què aparega el temps total de procés d'animació, i els llocs on s'ha dut a terme, que incloga el municipi i la província que especifique el temps efectiu a la Comunitat Valenciana.  
Els percentatges es calculen en relació als dies de treball. Si en un mateix dia es fan treballs en diferents emplaçaments, dins i fora de la Comunitat Valenciana, s'han de prorratejar degudament.  
1.5. La participació d'equips tècnics valencians es valora fins a un màxim de 25 punts.  
Ha d'acreditar-se mitjançant contractes, precontractes o cartes d'interés dels professionals el seu compromís o interés de participar en el projecte, en què es concrete el treball o els treballs tècnics que s'han d'exercir en aquest i es declare la condició de valencians en el sentit definit en el resolc tercer d'aquesta resolució.  
Com a alternativa, el productor pot aportar una declaració responsable que indique les persones, amb la condició de valencians, que ocupen els diferents llocs tècnics. Aquesta declaració té caràcter vinculant i l'Institut Valencià de Cultura pot requerir el productor en qualsevol moment per a acreditar els extrems declarats. No té validesa si el document no està degudament signat pel productor.  
  
En cas de no estar acreditats aquests extrems no es comptabilitzen els punts corresponents.  
Els projectes presentats han d'obtindre almenys 13 punts en la valoració atés aquest criteri. En cas de no aconseguir els 13 punts, la puntuació és de 0 punts.  
Es distingeixen dos blocs: el d'autors i el de tècnics. En el cas que un mateix professional desenvolupe més d'una activitat de les recollides en aquest apartat, en qualsevol dels blocs, pot obtindre els punts corresponents a cada una d'aquestes.  
a) Bloc d'autors que tenen la condició de valencians:  
Director: 4 punts.  
Guionista: 4 punts.  
Autor de la música: 4 punts.  
Productor executiu: 4 punts.  
  
En el cas de videojocs:  
Lead Designer: 3 punts.  
Director d'art: 3 punts.  
Director d'animació: 3 punts.  
Guionista/Narrative Designer: 3 punts.  
Autor de la música: 3 punts.  
Productor executiu: 3 punts.  
El màxim de puntuació en cada apartat és de 4 punts, o 3 en el cas dels videojocs, independentment que hi haja més d'un autor per apartat. En el cas d'haver-hi més d'un autor en algun dels apartats, es reparteix percentualment la puntuació assignada i es comptabilitza únicament el percentatge d'autors que tenen la condició de valencians en cada apartat. No obstant això, en el cas de coproduccions, si hi ha més d'un productor executiu, és suficient que un només tinga la condició de valencià per a obtindre els punts corresponents.  
  
En el cas que un dels autors siga dona i tinga la condició de valenciana es pot sumar 1 punt més a la puntuació d'aquest bloc.  
  
En el cas que, almenys, dos dels autors siguen dones que tenen la condició de valencianes se sumen 2 punts més a la puntuació d'aquest bloc.  
A aquest efecte, una mateixa dona no pot computar-se més que una vegada, encara que desenvolupe diferents funcions tècniques.  
El màxim de punts que es pot aconseguir en aquest bloc és de 16 punts.  
b) Bloc de tècnics que tenen la condició de valencians:  
Line Producer: 1 punt.  
Departament d'Art. Production Designer: 1 punt.  
Departament de Modelatge. Supervisor personatges: 1 punt.  
Departament de Modelatge. Supervisor Set & Props: 1 punt.  
Departament d'Animació. Supervisor Previz/Layout /Story board: 1 punt.  
Departament d'Animació. Supervisor d'animació: 1 punt.  
Departament d'Il·luminació (Lighting). Supervisor d'il·luminació/compo/fotografia: 1 punt.  
Departament VFX. Supervisor VFX: 1 punt.  
Supervisor CG Post Production: 1 punt.  
Més del 50 % d'actors de doblatge que tenen la condició de valencià: 1 punt.  
  
A més, per a videojocs:  
Lead Technical Artist: 1 punt.   
Departament de Desenvolupament. Lead Game Developer: 1 punt.  
Departament de Disseny. El supervisor/User Interface (UI) Design: 1 punt.  
Departament de So. Supervisor/Sound FX: 1 punt.  
Departament de QA (Quality Assurance): QA i UX Manager: 1 punt.  
El màxim de puntuació en cada apartat és d'1 punt independentment que hi haja més d'un tècnic per apartat.  
En el cas d'haver-hi més d'un tècnic en alguna de les direccions, es reparteix percentualment la puntuació assignada i es comptabilitza només el percentatge de professionals que tenen la condició de valencians en cada apartat.  
En el cas que, almenys, dues de les direccions tècniques les ocupen dones valencianes es pot sumar 1 punt més a la puntuació d'aquest bloc.  
  
En el cas que quatre de les direccions tècniques siguen ocupades per dones valencianes es poden sumar 2 punts més a la puntuació d'aquest bloc.  
A aquest efecte, una mateixa dona no pot computar-se més que una vegada encara que desenvolupe diferents funcions tècniques.  
El màxim de punts que es pot aconseguir en aquest bloc és de 9 punts.  
1.6. Treballs d'empreses de serveis, persones físiques o jurídiques amb domicili social i fiscal a la Comunitat Valenciana, sempre que així s'acredite: s'hi concedeix un màxim de 4 punts.  
Ha d'acreditar-se mitjançant contractes o precontractes amb les empreses la contractació majoritària que indiquen l'import dels serveis, així com el domicili social i fiscal de l'empresa. Si es tracta d'empresaris autònoms, han de declarar que estan empadronats com a residents a la Comunitat Valenciana amb una antiguitat mínima d'un any. En cas de no estar acreditats aquests extrems no es comptabilitzen aquestes empreses.  
S'entén per contractació majoritària, a aquest efecte, els casos en què la contractació amb l'empresa de serveis valenciana per a un servei o de més d'una empresa valenciana per al mateix servei supose més del 70 % de la quantia pressupostada per a aquest servei i prevista, així, en el pressupost. Per sota d'aquest percentatge la puntuació és de zero punts en aquest apartat.  
Es poden aportar factures de serveis ja prestats sempre que s'identifique el número de factura, l'empresa de serveis, el domicili social, el servei prestat, el títol de la producció objecte d'aquest i l'import facturat que, sense IVA, ha de respectar el percentatge previst en el paràgraf següent. Els pressupostos i les anomenades factures proforma no són vàlides a aquest efecte.  
Les empreses de serveis, en el cas de ser autònoms, no poden ser persones de l'equip tècnic si exerceixen la mateixa funció en tots dos casos.  
A aquest efecte només es tenen en compte les empreses de servei següents:  
- Empreses de màrqueting i disseny gràfic: per contractar una o diverses empreses s'atorga 1 punt.  
- Empreses de postproducció d'imatge: per contractar una o diverses empreses s'atorga 1 punt.  
- Empreses d'escenografia, decorats, attrezzo i, si escau, vestuari, així com empreses de disseny d'escenografia d'animació: per contractar una o diverses empreses s'atorga 1 punt.  
- Empreses de doblatge o postproducció de so: per contractar una o diverses empreses s'atorga 1 punt.  
En el cas que s'acredite que una mateixa empresa de serveis, persona física o jurídica amb domicili social i fiscal a la Comunitat Valenciana, presta serveis en més d'un grup d'activitats de les que recull aquest apartat, pot obtindre els punts corresponents a cada un d'aquests amb un màxim de 4 punts.  
1.7. Festivals i Premis Goya i altres premis.  
A) El director, el productor i el productor executiu poden sumar fins a un màxim de 5 punts en la modalitat de llargmetratges i sèries d'animació i fins a un màxim d'11 punts en la modalitat de curtmetratges, pilots de sèrie i projectes multiplataforma (excepte en el cas de videojocs). No es computen a aquest efecte altres figures com la del productor associat o similars.  
Si el director, el productor o el productor executiu té la condició de valencià i així s'acredita, sumen el director per cada obra dirigida, i el productor i el productor executiu per cada obra produïda com a tal:  
a) Festivals:  
- 2 punts per cada obra dirigida o produïda i qualificada de qualsevol gènere que ha obtingut algun premi en qualsevol secció competitiva de qualsevol festival dels que apareixen en l'annex V d'aquesta convocatòria.  
- 0,5 punts per cada obra qualificada de qualsevol gènere que s'ha seleccionat en qualsevol secció competitiva de qualsevol festival dels que apareixen en l'annex V d'aquesta convocatòria, encara que en aquesta secció competitiva l'obra estiga fora de concurs.  
En cas de participació com a obra inaugural o de clausura, fora de concurs, en un festival dels de l'annex V, s'equipara a la selecció en una secció competitiva i obté 0,5 punts.  
- 0,5 punts si el projecte per al qual se sol·licita ajuda ha participat en algun pitching de qualsevol festival dels que apareixen en l'annex V d'aquesta convocatòria.  
De cada obra només es computa un premi o, en defecte d'això, la participació en un festival dels indicats, amb independència del nombre de premis i participacions que acumule en diferents festivals.  
Si es computa el premi d'una obra en els termes indicats no pot comptabilitzar-se la participació en festivals i viceversa, i no es poden acumular seleccions i premis per a una mateixa obra.  
S'ha d'acreditar, en primer lloc, la qualificació de l'ICAA de l'obra (excepte en el cas de pitchings) i que el productor, el productor executiu o el director, apareix com a tal i té la condició de valencià, per al qual és suficient, en cada cas, una declaració responsable.  
A més, els premis i les participacions hauran d'acreditar-se mitjançant fitxes de l'ICAA, notícies de premsa, captures de pantalla de la web del festival, programes del festival, cartes o correus electrònics de l'organització del festival i documents que ha expedit el festival que certifiquen la selecció o el premi.  
En el cas que, per a acreditar premis i participacions en seccions competitives dels festivals, s'aporten documents en llengües diferents del valencià o del castellà ha d'aportar-se, a l'efecte de computar-los, una traducció jurada d'aquests.  
b) Premis Goya i altres premis:  
- Per cada Goya, o premi equivalent en un altre país, Premi de l'Acadèmia Valenciana de l'Audiovisual (d'ara en avant AVAV), Premi del Cinema Europeu i Premi Platí del Cinema Iberoamericà, 2 punts, excepte de si es tracta de premis obtinguts en les categories de curtmetratges. En aquest cas sumen 5 punts per cada premi.  
- Per cada nominació al Goya, o a un premi equivalent en un altre país, a un premi de l'AVAV, a un Premi del Cinema Europeu o a un Premi Platí del Cinema Iberoamericà 0,5 punts, excepte si es tracta de nominacions obtingudes en les categories de curtmetratges, en aquest cas sumen 3 punts per cada nominació.  
A aquest efecte, en una mateixa categoria, només comptabilitza el premi obtingut per una obra i, a falta del premi, la nominació. El premi d'una obra subsumeix la nominació en la mateixa categoria en què s'ha obtingut.  
Amb aquesta excepció, es comptabilitzen els premis i les nominacions a aquests obtinguts per l'obra del productor, productor executiu i director.  
Sense perjudici del fet anterior, en cas que el productor, el productor executiu o el director del projecte presentat coincidisquen en obres anteriors, els premis i les nominacions a aquests només poden comptabilitzar-se una vegada.  
Les nominacions i els premis han d'acreditar-se de la mateixa manera que assenyala l'apartat anterior per als festivals.  
B) En el cas de videojocs, el director d'animació, el Lead Gamer Developer i el productor executiu sumen fins a un màxim d'11 punts, en funció del que disposa aquest apartat. No es computen a aquest efecte altres figures com la del productor associat o similars.  
  
Si el director d'animació, el Lead Gamer Developer, o el productor executiu té la condició de valencià i així s'acredita, obté per cada projecte de videojoc dirigit/produït com a tal, sempre que així aparega en el full de crèdits:  
a) Festivals i esdeveniments nacionals:  
- 1 punt per cada projecte de videojoc dirigit o produït que ha obtingut algun premi en qualsevol secció competitiva de qualsevol festival o esdeveniment nacional.  
- 0,5 punts per cada projecte de videojoc que s'ha seleccionat en qualsevol secció competitiva de qualsevol festival o esdeveniment del sector nacional.  
De cada obra només es computa un premi o, en defecte d'això, la participació en un festival o esdeveniment nacional dels indicats, amb independència del nombre de premis i participacions que acumule en diferents festivals i esdeveniments.  
Si es computa el premi d'un projecte en els termes indicats no pot comptabilitzar-se la participació en festivals o esdeveniments i viceversa, i no es poden acumular seleccions i premis per a una mateixa obra.  
  
b) Premis en festivals o esdeveniments internacionals:  
- 2 punts per cada premi en festivals o esdeveniments internacionals.  
- 0,5 punts per cada nominació a un premi en festivals o esdeveniments internacionals.  
A aquest efecte, en una mateixa categoria, només es comptabilitza el premi obtingut per un projecte i, a falta del premi, la nominació. El premi equivalent d'un projecte subsumeix la nominació en la mateixa categoria en què s'ha obtingut.  
Amb aquesta excepció, es comptabilitzen els premis i les nominacions obtinguts per l'obra del productor executiu; mentre que en el cas del director d'animació, o Lead Gamer Developer, només es comptabilitzen els premis equivalents i les nominacions a aquests obtinguts en categories tècniques relacionades amb el desenvolupament del videojoc.  
Sense perjudici del fet anterior, en cas que el productor, el productor executiu, el director d'animació, o lead developer del projecte presentat coincidisquen en obres anteriors, els premis i les nominacions a aquests només poden comptabilitzar-se una vegada.  
Els premis i les participacions, tant nacionals com internacionals, es poden acreditar mitjançant notícies de premsa, captures de pantalla del web del festival/esdeveniment, programes del festival/esdeveniment, cartes o correus electrònics de l'organització del festival/esdeveniment i documents expedits pel festival/esdeveniment que certifiquen la selecció o el premi.  
En el cas que, per a acreditar premis i participacions en seccions competitives dels festivals/esdeveniments s'aporten documents en llengües diferents del valencià o del castellà ha d'aportar-se, a l'efecte de computar-los, una traducció jurada d'aquests.  
2. Ficció.  
Els projectes corresponents a la modalitat de ficció es valoren amb un màxim de 100 punts en funció dels criteris següents:  
2.1. Guió.  
a) La qualitat i la viabilitat del guió que s'ha de desenvolupar, fins a un màxim de:  
- 30 punts en la modalitat de llargmetratge cultural A.  
- 30 punts en la modalitat de llargmetratge cultural B.  
- 25 punts en la modalitat de llargmetratge cultural C.  
- 20 punts en la modalitat de llargmetratge industrial.  
- 25 punts en la modalitat de curtmetratge i projecte multiplataforma.  
En cada una de les modalitats es fa una mitjana de les valoracions de guió que han realitzat els analistes experts de la comissió, i només passaran a les fases següents el 60 % dels projectes presentats atenent l'ordre que resulta de la valoració del guió; excepte en el cas dels llargmetratges culturals C i industrials, dels quals passaran a la fase següent el 75 % dels projectes presentats. A aquest efecte no es computen els projectes que no han aportat un guió complet, ni els projectes en què els titulars han desistit mitjançant la renúncia corresponent, ni els presentats fora de termini.  
L'últim projecte que supere aquesta fase és el que sent seleccionat supose exactament, segons la modalitat, el 60 % o el 75 % o un percentatge superior sempre que sense comptabilitzar-lo el percentatge siga inferior, respectivament, al 60 % o al 75 %.  
Sense perjudici d'allò anterior, es desestimen els projectes el guió dels quals obtinga una puntuació inferior a la meitat del màxim de punts establit per a cada modalitat.  
En el guió de llargmetratges culturals A es valora:  
- La premissa/originalitat, fins a un màxim de 10 punts.  
- Els personatges i els diàlegs, fins a un màxim de 10 punts.  
- L'estil i la tècnica, fins a un màxim de 5 punts.  
- Trama/desenvolupament/resolució, fins a un màxim de 5 punts.  
En el guió de llargmetratges culturals B es valora:  
- La premissa/originalitat, fins a un màxim de 10 punts.  
- Els personatges i els diàlegs, fins a un màxim de 10 punts.  
- L'estil i la tècnica, fins a un màxim de 5 punts.  
- Trama/desenvolupament/resolució, fins a un màxim de 5 punts.  
En el guió de llargmetratges culturals C es valora:  
- La premissa/originalitat, fins a un màxim de 10 punts.  
- Els personatges i els diàlegs, fins a un màxim de 5 punts.  
- L'estil i la tècnica, fins a un màxim de 5 punts.  
- Trama/desenvolupament/resolució, fins a un màxim de 5 punts.  
En el guió de llargmetratges industrials es valora:  
- La premissa/originalitat, fins a un màxim de 10 punts.  
- Els personatges i els diàlegs, fins a un màxim de 4 punts.  
- L'estil i la tècnica, fins a un màxim de 3 punts.  
- Trama/desenvolupament/resolució, fins a un màxim de 3 punts.  
En les diferents modalitats de llargmetratges i sèries d'animació, per a dur a terme la valoració dels aspectes assenyalats es pot tindre en consideració, de manera orientativa, el teaser del projecte si l'ha aportat l'empresa que les sol·licita.  
En el guió de curtmetratges es valora:  
- La premissa/originalitat, fins a un màxim de 10 punts.  
- Els personatges i els diàlegs, fins a un màxim de 5 punts.  
- L'estil i la tècnica, fins a un màxim de 5 punts.  
- Trama/desenvolupament/resolució, fins a un màxim de 5 punts.  
En els projectes multiplataforma es valora:  
- La premissa/originalitat, fins a un màxim de 10 punts.  
- Els personatges i els diàlegs, fins a un màxim de 5 punts.  
- La potencialitat de generar comunitat i capacitat viral, fins a un màxim de 5 punts.  
- Trama/desenvolupament/resolució, fins a un màxim de 5 punts.  
b) En tots els casos, si la dona desenvolupa un paper protagonista en el guió, tal com defineix el resolc tercer d'aquesta resolució, se suma 1 punt, sense que per això la puntuació del guió puga superar el màxim dels punts atribuïbles al guió en cada modalitat.  
Els sol·licitants que ja han presentat el mateix projecte en convocatòries anteriors de desenvolupament a la producció o de producció de l'Institut Valencià de Cultura (anteriorment CulturArts Generalitat) poden mantindre la mateixa puntuació obtinguda o l'equivalent d'aquesta en la valoració de guió (apartats a i b), si així ho declaren expressament, amb indicació de la convocatòria i la puntuació obtinguda, i sempre que aquesta convocatòria no siga anterior a 2016. Això no garanteix per si sol superar el tall de guió. En aquests casos el guió no és objecte de nova valoració.  
c) Només en el cas de llargmetratges els guions dels quals queden entre el 60 % o el 75 %, segons la modalitat, dels millor valorats atenent el que preveuen els apartats a i b d'aquest apartat 2.1, es poden sumar els punts que s'indiquen a continuació corresponents a ajudes prèvies al projecte presentat, premis o per estar basat el projecte en obres d'autors valencians, en funció de les circumstàncies següents que han d'acreditar-se, incloent les quanties, abans de finalitzar el termini per a presentar les sol·licituds:  
- Haver obtingut una ajuda prèvia a escriptura del guió del mateix projecte, igual o superior a 8.000 euros, dels òrgans competents en matèria de cultura de qualsevol de les administracions autonòmiques, del ministeri amb competències en matèria de cultura o, si escau, del programa Ibermedia o del programa Media o d'entitats privades.  
- Llargmetratges culturals A: 2,5 punts.  
- Llargmetratges culturals B: 2,5 punts.  
- Llargmetratges culturals C: 1,5 punts.  
- Llargmetratges industrials: 1 punt.  
- Haver obtingut una ajuda al desenvolupament del mateix projecte que presenta, igual o superior a 8.000 euros, que ha concedit alguna de les entitats que s'assenyalen en el punt anterior relatiu a les ajudes a escriptura de guió.  
- Llargmetratges culturals A: 2,5 punts.  
- Llargmetratges culturals B: 2,5 punts.  
- Llargmetratges culturals C: 1,5 punts.  
- Llargmetratges industrials: 1 punt.  
Les ajudes a desenvolupament del projecte que ha concedit l'Institut Valencià de Cultura (abans CulturArts Generalitat) no es computen en el cas que el sol·licitant opte per mantindre la puntuació obtinguda en una convocatòria anterior d'ajudes a desenvolupament.  
- Haver obtingut un premi de reconegut prestigi al guió del mateix projecte, sempre que tinga una dotació econòmica igual o superior a 2.000 euros i això s'acredite degudament, sempre que el guionista siga valencià.  
Els finalistes de premis de reconegut prestigi, en què la condició de finalista estiga dotada econòmicament, poden sumar els mateixos punts si acrediten que la dotació per aquest concepte és igual o superior a 2.000 euros, sempre que el guionista siga valencià.  
No es computa el valor equivalent de premis que no siguen en metàl·lic.  
- Llargmetratges culturals A: 2,5 punts.  
- Llargmetratges culturals B: 2,5 punts.  
- Llargmetratges culturals C: 1,5 punts.  
- Llargmetratges industrials: 1 punt.  
En cas de ser finalista o haver obtingut diversos premis de prestigi reconegut, només se'n computa un.  
En cas que hi haja més d'un guionista i algun no tinga la condició de valencià es prorrateja aquesta puntuació.  
- Basat en obres d'autors o autores valencians:  
S'hi sumen els punts que s'indiquen a continuació, si el guió està basat en una obra literària o teatral, d'un autor valencià i complix alguna d'aquestes condicions:  
- Haver sigut publicada o, en defecte d'això, si és teatral, estrenada amb un mínim de 15 representacions públiques.  
- Haver obtingut premis, candidatures o reconeixements especials en certàmens de reconegut prestigi d'àmbit nacional o internacional (com els corresponents als Premis Max, Premi Planeta, Premi Nadal o similars).  
No tenen la consideració de premis ni reconeixements especials les ajudes públiques a textos literaris o teatrals.  
S'ha d'acreditar la condició de valencià de l'autor i la resta d'extrems que fonamenten el còmput d'aquesta puntuació.  
- Llargmetratges culturals A: 2,5 punts.  
- Llargmetratges culturals B: 2,5 punts.  
- Llargmetratges culturals C: 1,5 punts.  
- Llargmetratges industrials: 1 punt.  
El màxim de punts que es pot aconseguir en aquest apartat c, segons la modalitat, són els següents:  
- Llargmetratges culturals A: 5 punts.  
- Llargmetratges culturals B: 5 punts.  
- Llargmetratges culturals C: 3 punts.  
- Llargmetratges industrials: 2 punts.  
La puntuació dels apartats c) només se suma a la valoració del guió si s'acrediten les circumstàncies indicades junt amb la sol·licitud i la seua addició no pot, en cap cas, superar el màxim de punts atribuïbles a la valoració del guió en cada modalitat.  
2.2. Historial de l'empresa i del productor o el productor executiu. Només en els projectes de llargmetratge es valora l'historial de l'empresa i del productor o del productor executiu fins a un màxim de 6 punts, sempre que s'acrediten degudament en els termes que preveu aquest apartat.  
A l'efecte d'aquest apartat només es computen l'historial de l'empresa sol·licitant, si té el domicili social i fiscal a la Comunitat Valenciana i de la persona que aparega en el projecte com a productor o productor executiu, si té la condició de valenciana.  
Si la sol·licitant és una AIE, es comptabilitzen els punts dels projectes que ha realitzat un dels socis (empreses) que la componen, sempre que s'acredite que té domicili social i fiscal a la Comunitat Valenciana.  
  
Com a historial de l'empresa, en cap cas es poden computar els historials de societats diferents de les que el mateix productor haja format part anteriorment. No obstant això, es considera que es tracta d'una mateixa empresa quan, després d'un canvi de denominació social, s'acredite que manté el mateix NIF.  
Una mateixa obra no pot comptabilitzar-se com a experiència de l'empresa i del productor o el productor executiu.  
Un llargmetratge qualificat per l'ICAA no pot computar-se, a més, com a llargmetratge televisiu.  
Els llargmetratges televisius han de tindre una durada de 60 minuts o més per a computar-se.  
a) Empresa:  
- Si l'empresa té el domicili social i fiscal a la Comunitat Valenciana i així s'acredita, obté 2 punts per cada llargmetratge de ficció produït i qualificat per l'ICAA o altre organisme competent o cada tv movie emesa. En els dos casos la circumstància corresponent ha de donar-se abans que finalitze el termini de presentació de sol·licituds.  
  
Ha de presentar declaració responsable que els llargmetratges estan qualificats o de l'emissió de la tv movie en una cadena de televisió, pública o privada i que, en el cas de llargmetratges, l'empresa valenciana aparega com a productora d'aquest o, en els casos de tv movies, que aparega com a tal en els títols de crèdit.  
- Si l'empresa té el domicili social i fiscal a la Comunitat Valenciana i així s'acredita, obté 1 punt per cada obra produïda i qualificada per l'ICAA o un altre organisme competent, que pertany a altres categories d'ajudes: curtmetratges d'animació, documentals o ficció i llargmetratges documentals (60 minuts o més) o d'animació, i per cada llargmetratge televisiu documental o d'animació produït i emés. En els dos casos la circumstància corresponent ha de donar-se abans que finalitze el termini de presentació de sol·licituds.  
Aquestes circumstàncies han d'acreditar-se, segons hi corresponga, de la mateixa manera en què s'assenyala per als llargmetratges de ficció i tv movies en el paràgraf anterior.  
- Si l'empresa acredita que té el domicili social i fiscal a la Comunitat Valenciana des d'almenys els tres últims anys, obté 1 punt.  
  
L'antiguitat de l'empresa s'ha d'acreditar mitjançant la referència a la inscripció en el Registre Administratiu d'Empreses Audiovisuals de la Comunitat Valenciana o, en defecte d'això, mitjançant alta en l'Impost d'Activitats Econòmiques o en el Cens d'Empresaris, Professionals i Retenidors en què conste la data d'aquesta i l'epígraf de l'activitat, o mitjançant còpia de l'escriptura de constitució en el cas de societats. En el cas de societats que han canviat només la denominació social en els tres anys anteriors han d'acreditar que mantenen el mateix NIF i aportar còpia de l'escriptura de modificació.  
  
b) Productor o productor executiu:  
Únicament es comptabilitza l'historial d'un productor o d'un productor executiu, però no dels dos.  
Igualment, si es té més d'una persona com a productor o com a productor executiu, fins i tot tenint la condició de valencians, només pot sumar-se l'historial d'una d'aquestes, excepte en el cas de coproduccions degudament acreditades per contracte, en què es pot computar l'historial dels productors executius que tenen la condició de valencians, si bé el nombre de productors executius que cal tindre en compte a aquest efecte no pot ser superior al nombre d'empreses coproductores.  
  
- Si el productor o el productor executiu del projecte té la condició de valencià i així s'acredita, obté 2 punts per cada llargmetratge de ficció produït i qualificat per l'ICAA o un altre organisme competent o per cada tv movie emesa per una cadena de televisió pública o privada. En els dos casos la circumstància corresponent ha de donar-se abans que finalitze el termini de presentació de sol·licituds.  
Ha de presentar declaració responsable que els llargmetratges estan qualificats o de l'emissió de tv movies en una cadena de televisió, pública o privada i que, en el cas de llargmetratges, el productor o el productor executiu apareix com a tal en el certificat o fitxa de qualificació de l'ICAA o de l'organisme competent o en les dades que es van aportar per a la qualificació, o en els casos de tv movies, que apareix com a tal en els títols de crèdit.  
- Si el productor o el productor executiu del projecte té la condició de valencià i així s'acredita, obté 1 punt per cada obra produïda i qualificada que pertany a altres categories d'ajudes: curtmetratges d'animació, documentals o de ficció, i llargmetratges documentals o d'animació i per cada llargmetratge televisiu documental (60 minuts o més) o d'animació produït i emés. En els dos casos la circumstància corresponent ha de donar-se abans que finalitze el termini de presentació de sol·licituds.  
  
Aquestes circumstàncies han d'acreditar-se, segons hi corresponga, de la mateixa manera en què s'assenyala per als llargmetratges de ficció i tv movies en el paràgraf anterior.  
2.3. El projecte es valora en funció del pla de finançament, el pressupost i la quantia de l'ajuda sol·licitada.  
2.3.1. El finançament del projecte es valora fins a un màxim de:  
- 5 punts per a llargmetratges culturals A.  
- 5 punts per a llargmetratges culturals B.  
- 15 punts per a llargmetratges culturals C.  
- 25 punts per a llargmetratges industrials.  
- 10 punts per als curtmetratges i els projectes multiplataforma.  
S'atorga el màxim de punts indicats als projectes que acrediten el finançament del 60 % del pressupost del projecte. I la puntuació es redueix proporcionalment al percentatge que tenen finançat.  
  
S'obtenen els punts segons els documents que asseguren l'aportació real al projecte.  
L'acreditació del finançament s'ha de realitzar amb documentació que quantifique l'import corresponent a aquesta, a través de:  
a) Contractes o precontractes d'adquisició anticipada de drets d'explotació del projecte amb empreses prestadores del servei de comunicació audiovisual o amb administracions o entitats públiques que ha formalitzat l'empresa productora i/o coproductora, degudament acreditats.  
  
En cas d'empreses audiovisuals de titularitat privada, per al seu còmput, s'ha d'aportar poder del representant d'aquesta empresa que el faculte per a subscriure el contracte o el precontracte.  
No obstant això, en el cas d'adquisició anticipada d'aquests drets per part d'empreses prestadores del servei de comunicació audiovisual de titularitat pública, s'admet, així mateix, l'import que apareix en la resolució d'adquisició corresponent, a pesar que encara no s'haja procedit a la formalització del respectiu contracte. A aquest efecte, no s'equiparen a aquestes resolucions altres actes o documents com ara propostes d'adquisició o seleccions d'obres prèvies a aquesta.  
  
b) Contractes o precontractes sobre el projecte amb empreses distribuïdores que ha formalitzat l'empresa productora i/o coproductora, sempre que s'acrediten degudament tots aquests extrems. Es comptabilitza l'import del contracte fins a un màxim del 15 % del pressupost de la producció.  
c) Contractes o precontractes que comprometen vendes internacionals del projecte amb agents acreditats en aquestes vendes sempre que incorporen un compromís ferm i un preu determinat formalitzats amb l'empresa productora i/o coproductora.  
d) Ajudes públiques a la producció del projecte sempre que s'acredite l'emissió de la resolució de concessió d'aquestes abans del termini de finalització de presentació de sol·licituds, tant de l'empresa que les sol·licita com, si escau, del coproductor acreditat mitjançant contracte. No computen a aquest efecte els imports d'ajudes concedides per a l'escriptura de guió i d'ajudes al desenvolupament i la preparació del projecte.  
  
e) Auditoria de la despesa ja realitzada en la producció, per una quantia no superior al 20 % del pressupost, que ha elaborat l'auditor inscrit en el Registre Oficial d'Auditors de Comptes.  
f) Recursos que ha aportat l'empresa que sol·licita l'ajuda o qualsevol de les empreses coproductores fins a un 27 % del pressupost.  
  
Els contractes de coproducció, per si sols, no serveixen per a acreditar la font de finançament.  
En cas que hi haja coproductors internacionals, per a computar-ne l'aportació, s'ha d'aportar, a més de la documentació preceptiva d'acord amb el que preveu aquest apartat, l'aprovació de l'ICAA.  
  
A aquest efecte només s'accepten:  
f.1. Certificat/s de compte bancari, de depòsits a termini fix i de fons d'inversió acreditatius d'aquests recursos propis, fins a un màxim del 20 % del pressupost de la producció, siga de l'empresa productora o de la coproductora, sempre que s'haja aportat el contracte de coproducció. El certificat, signat i segellat per l'entitat bancària, ha d'emetre's durant el termini de presentació de sol·licituds.  
  
f.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2019 fins a la data de la seua emissió, que serà posterior al de la publicació en el DOGV d'aquesta convocatòria.  
En cas que l'empresa n'acredite la constitució amb posterioritat a l'1 de gener de 2019, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'invertirà en el projecte, que és la que s'ha de computar a aquest efecte.  
  
f.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació en el DOGV d'aquesta convocatòria.  
Igualment ha d'acreditar la data en què el titular va fer la seua aportació al fons d'inversió que ha de ser, almenys, l'1 de gener o data anterior; excepte en el supòsit que l'empresa n'acredite la constitució amb posterioritat a l'1 de gener de 2019. En aquest cas, l'aportació al fons no pot ser posterior en més de quinze dies a la de la constitució indicada.  
  
Quan una mateixa productora ha presentat diverses sol·licituds d'ajuda corresponents a aquesta convocatòria, els recursos a què fa referència aquest apartat s'imputen inicialment al projecte que, havent superat el tall de puntuació del guió, ha obtingut millor puntuació en aquesta fase. Llevat d'aquest import la quantitat que l'empresa que les sol·licita indica que aportarà al projecte o, en defecte d'això, fins al 20 % del pressupost de l'obra, s'ha d'aplicar el romanent al projecte següent que haja superat la fase de guió per ordre de puntuació, i així successivament, de manera que no es poden imputar els mateixos recursos a més d'un projecte.  
f.2. Capitalitzacions de salaris fins a un 7 % del pressupost. Cada capitalització ha d'estar, almenys, signada per la persona que ho capitalitza tot o part de la seua retribució corresponent a la seua participació en el projecte presentat.  
La capitalització, si escau, del productor executiu no pot superar el 5 % del cost de la pel·lícula, d'acord amb el que preveu l'article 2.1, lletra a, de l'Ordre ECD/2784/2015, de 18 de desembre, per la qual es regula el reconeixement de cost d'una pel·lícula i la inversió del productor (BOE 306, 23.12.2015).  
En cap cas les empreses que són persones físiques (autònoms) poden capitalitzar salaris estimats que s'imputen com a propis del titular d'aquesta empresa ni tampoc els beneficis previstos derivats del projecte.  
No són susceptibles de capitalització la realització d'obres, ni les cessions de béns, la realització de serveis o similars prestacions en espècie.  
g) Aportacions destinades a la producció que han realitzat inversors privats sustentades en un contracte, carta de compromís, document notarial, pagaré o document equivalent en el tràfic mercantil. Per a comptabilitzar-les és necessari acreditar-les a través del document corresponent al compromís d'inversió i dels mitjans següents segons hi corresponga:  
  
g.1. Certificat/s de compte bancari, de depòsits a termini fix i de fons d'inversió acreditatius de la solvència de l'inversor. El certificat, signat i segellat per l'entitat bancària, ha d'emetre's durant el termini de presentació de sol·licituds.  
g.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2019 fins a la data de la seua emissió, que serà posterior al de la publicació en el DOGV d'aquesta convocatòria.  
En cas que l'inversor siga una entitat i n'acredite la constitució amb posterioritat a l'1 de gener de 2019, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'ha compromés a invertir en el projecte, que és la que s'ha de computar a aquest efecte.  
g.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació en el DOGV d'aquesta convocatòria.  
Igualment ha d'acreditar la data en què el titular va fer la seua aportació al fons d'inversió que ha de ser, almenys, l'1 de gener o data anterior; excepte en el supòsit que es tracte d'entitats que n'acrediten la constitució amb posterioritat a l'1 de gener de 2019. En aquest cas, l'aportació al fons no pot ser posterior en més de quinze dies a la de la constitució indicada.  
Quan un mateix inversor ha presentat compromisos d'inversió en diversos dels projectes presentats en aquesta convocatòria, els recursos a què fa referència aquest apartat s'imputen inicialment al projecte que, havent superat el tall de puntuació del guió, ha obtingut millor puntuació en aquesta fase. Llevat d'aquest import la quantitat que l'empresa que les sol·licita indica que aportarà al projecte, s'ha d'aplicar el romanent al projecte següent que haja superat la fase de guió per ordre de puntuació, i així successivament, de manera que no es poden imputar els mateixos recursos a més d'un projecte.  
g.2. En el cas de finançar-se a través d'una AIE ha de presentar escriptura de constitució, compromís quantificat de la inversió que cal fer a través de l'AIE que ha signat el seu representant amb indicació de la procedència d'aquests recursos i:  
- Certificat/s bancari/s acreditatiu/s dels recursos propis (compte bancari, depòsits a termini fix i fons d'inversió) de l'AIE o de les entitats que la integren o dels seus inversors, que n'acrediten la solvència, emesos durant el termini de presentació de les sol·licituds i signats i segellats per l'entitat bancària.  
A aquests recursos i als certificats acreditatius es pot aplicar allò que preveu l'apartat g.1.  
- Alternativament, contracte entre l'AIE i un despatx o empresa especialitzada en la gestió d'AIE, que ha d'acreditar la seua experiència en aquest àmbit, i indicar el compromís de la quantitat que cal invertir-hi.  
El finançament dels extrems previstos en les lletres g.1 i g.2 ha d'acreditar-se durant el procés de producció de la pel·lícula. En el cas de no aconseguir o no acreditar el finançament declarat a través d'aquest mitjà l'ajuda es pot revocar si no s'acrediten altres fonts de finançament per quantia igual o superior a la compromesa i, en qualsevol cas, si això repercuteix en la puntuació obtinguda en aquest apartat 2.3.1 amb perjudici per a altres sol·licitants.  
Sense perjudici d'allò anterior, qualsevol modificació que es preveu dur a terme sobre les fonts de finançament declarades en el projecte ha de comunicar-se prèviament a l'Institut Valencià de Cultura.  
Els compromisos dels inversors privats són vinculants. No obstant això, poden reemplaçar-se per altres fonts de finançament no previstes en el moment de presentar la sol·licitud, sempre que amb això no s'altere la puntuació obtinguda en aquest apartat.  
Els projectes presentats en la categoria de llargmetratges culturals C han d'obtindre almenys 10 punts en la valoració d'aquest criteri del punt 2.3. En cas de no aconseguir els 10 punts la puntuació d'aquest criteri és de 0 punts.  
Els projectes presentats en la categoria de llargmetratges industrials han d'obtindre almenys 18 punts en la valoració d'aquest criteri del punt 2.3. En cas de no aconseguir els 18 punts la puntuació d'aquest criteri és de 0 punts.  
2.3.2. Als projectes que són en versió original diferent del valencià que sol·liciten un import inferior al màxim establit per categoria, que significa que el pla de finançament se sustenta en altres vies diferents, se'ls atorga fins a un màxim de 5 punts.  
No obstant i això, en el cas de projectes de llargmetratge en versió original en valencià s'atorguen aquests 5 punts sense necessitat de sol·licitar un import inferior al màxim establit per categoria.  
En el cas de curtmetratges i projectes multiplataforma, s'atorga 1 punt per cada 5 % que rebaixe la sol·licitud sobre l'import màxim de 40.000 - que es pot sol·licitar en aquesta modalitat conforme a les bases de la convocatòria.  
En el cas de llargmetratges culturals A, s'atorga un punt per cada 1 % que rebaixe la sol·licitud sobre l'import màxim de 210.000 - que es pot sol·licitar en aquesta modalitat conforme a les bases de la convocatòria.  
En el cas de llargmetratges culturals B, s'atorga un punt per cada 2 % que rebaixe la sol·licitud sobre l'import màxim de 300.000 - que es pot sol·licitar en aquesta modalitat conforme a les bases de la convocatòria.  
En el cas de curtmetratges culturals C, s'atorga 1 punt per cada 3 % que rebaixe la sol·licitud sobre l'import màxim de 350.000 - que es pot sol·licitar en aquesta modalitat conforme a les bases de la convocatòria.  
  
En el cas de llargmetratges industrials, s'atorga un punt per cada 4 % que rebaixe la sol·licitud sobre l'import màxim de 375.000 - que es pot sol·licitar en aquesta modalitat conforme a les bases de la convocatòria.  
2.4. Dies de rodatge d'equip de primera unitat de la producció a la Comunitat Valenciana.  
Els sol·licitants han de presentar un pla de treball detallat en què apareguen els dies totals de rodatge i les localitzacions exactes que incloguen el municipi i la província i l'equip o la unitat que roda a la Comunitat Valenciana, i que especifique els dies de rodatge a la Comunitat Valenciana.  
a) En el cas de curtmetratges i projectes multiplataforma, fins a un màxim de 10 punts:  
Si es roda menys del 50 % del pla de rodatge a la Comunitat Valenciana no s'obté cap punt.  
Si es roda entre el 50 % i menys del 60 %, s'obtenen 4 punts.  
Si es roda entre el 60 % i menys del 70 %, s'obtenen 6 punts.  
Si es roda entre el 70 % i menys del 80 %, s'obtenen 8 punts.  
Si es roda el 80 % o més, s'obtenen 10 punts.  
b) En el cas de llargmetratges culturals A i B fins a un màxim de 15 punts:  
Si es roda menys del 50 % del pla de rodatge a la Comunitat Valenciana no s'obté cap punt.  
Si es roda entre el 50 % i menys del 60 %, s'obtenen 8 punts.  
Si es roda entre el 60 % i menys del 70 %, s'obtenen 10 punts.  
Si es roda entre el 70 % i menys del 80 %, s'obtenen 12 punts.  
Si es roda el 80 % o més, s'obtenen 15 punts.  
c) En el cas de llargmetratges culturals C, fins a un màxim de 10 punts:  
Si es roda menys del 40 % del pla de rodatge a la Comunitat Valenciana no s'obté cap punt.  
Si es roda entre el 40 % i menys del 50 %, s'obtenen 2 punts.  
Si es roda entre el 50 % i menys del 60 %, s'obtenen 4 punts.  
Si es roda entre el 60 % i menys del 70 %, s'obtenen 6 punts.  
Si es roda entre el 70 % i menys del 80 %, s'obtenen 8 punts.  
Si es roda el 80 % o més, s'obtenen 10 punts.  
d) En el cas de llargmetratges industrials, fins a un màxim de 5 punts:  
Si es roda menys del 40 % del pla de rodatge a la Comunitat Valenciana, no s'obté cap punt.  
Si es roda entre el 40 % i menys del 50 %, s'obté 1 punt.  
Si es roda entre el 50 % i menys del 60 %, s'obtenen 2 punts.  
Si es roda entre el 60 % i menys del 70 %, s'obtenen 3 punts.  
Si es roda entre el 70 % i menys del 80 %, s'obtenen 4 punts.  
Si es roda el 80 % o més, s'obtenen 5 punts.  
Els percentatges es calculen en relació als dies de rodatge. Si en un mateix dia es roda en diferents emplaçaments, dins i fora de la Comunitat Valenciana, s'han de prorratejar degudament.  
2.5. La participació d'equips tècnics valencians es valora fins a un màxim de 10 punts.  
Ha d'acreditar-se mitjançant contractes, precontractes o cartes d'interés dels professionals el seu compromís o interés de participar en el projecte, en què es concrete el treball o els treballs tècnics que s'han d'exercir en aquest i es declare la condició de valencians en el sentit definit en el resolc tercer d'aquesta resolució. En cas de no estar acreditats aquests extrems no es comptabilitzen els punts corresponents.  
  
Com a alternativa, el productor pot aportar una declaració responsable que indique les persones, amb la condició de valencians, que ocupen els diferents llocs tècnics. Aquesta declaració té caràcter vinculant i l'Institut Valencià de Cultura pot requerir el productor en qualsevol moment per a acreditar els extrems declarats. No té validesa si el document no està degudament signat pel productor.  
  
Es distingeixen dos blocs: el d'autors i el de tècnics. En el cas que un mateix professional desenvolupe més d'una activitat de les recollides en aquest apartat, en qualsevol dels blocs, pot obtindre els punts corresponents a cada una d'aquestes.  
a) Bloc d'autors que tenen condició de valencians.  
a.1 Curtmetratges i projectes multiplataforma:  
Director: 2 punts.  
Productor executiu: 2 punts.  
Guionista: 2 punts.  
Autor de la música: 2 punts.  
Director de fotografia: 2 punts.  
a.2 Llargmetratges culturals de ficció A i B:  
Productor executiu: 2 punts.  
Guionista: 2 punts.  
Autor de la música: 2 punts.  
Director de fotografia: 2 punts.  
a.3 Llargmetratges culturals de ficció C i llargmetratges industrials:  
  
Productor executiu: 1,5 punts.  
Guionista: 1,5 punts.  
Autor de la música: 1,5 punts.  
Director de fotografia: 1,5 punts.  
En el cas d'haver-hi més d'un autor en algun dels apartats, es reparteix percentualment la puntuació assignada i es comptabilitza només el percentatge d'autors que tenen la condició de valencians en cada apartat.  
  
No obstant això, en el cas de coproduccions, si hi ha més d'un productor executiu, és suficient que un només tinga la condició de valencià per a obtindre els punts corresponents.  
Sense perjudici d'allò anterior, en els projectes de llargmetratge s'afegeix 1 punt en els casos en què hi haja un nou realitzador que tinga la condició de valencià o un nou guionista amb la condició de valencià, o amb tots dos, en els termes que preveu el resolc tercer, excepte en la modalitat de llargmetratge cultural A, en què no es computen aquestes circumstàncies. En cas que hi haja més d'un director o guionista i només un d'aquests tinga la condició de nou i de valencià, es prorrateja la puntuació.  
En el cas que en una de les autories siga una dona que té la condició de valenciana, es pot sumar 1 punt més a la puntuació d'aquest bloc.  
  
En el cas que, almenys, en dues de les autories hi haja dues dones valencianes diferents, se sumen 2 punts més a la puntuació d'aquest bloc.   
A aquest efecte, una mateixa dona no pot computar-se més que una vegada encara que desenvolupe diferents funcions tècniques.  
El màxim de punts que es pot aconseguir en aquest bloc és de 8 punts.  
b) Bloc de tècnics que tenen condició de valencians:  
b.1. Curtmetratges i projectes multiplataforma, llargmetratges culturals de ficció A i B.  
Direcció d'art: 1,5 punts.  
Direcció de producció: 1,5 punts.  
Cap de so: 1,5 punts.  
Muntador: 1,5 punts.  
Cap de vestuari: 1,5 punts.  
Cap de perruqueria: 1,5 punts.  
Cap de maquillatge: 1,5 punts.  
Primer ajudant de direcció: 1,5 punts.  
Una altra direcció: 15 punts. Només es pot computar una direcció més de les que apareixen en el conveni col·lectiu vigent de la indústria per a la producció audiovisual.  
b.2. Llargmetratges culturals de ficció C i llargmetratges industrials.  
  
Direcció d'art: 1 punt.  
Direcció de producció: 1 punt.  
Direcció de so: 1 punt.  
Muntador: 1 punt.  
Direcció de vestuari: 1 punt.  
Direcció de perruqueria: 1punto.  
Direcció de maquillatge: 1 punt.  
Primer ajudant de direcció: 1 punt.  
Una altra direcció: 1 punts. Només serà computable una direcció més de les que figuren en el conveni col·lectiu vigent de la indústria per a la producció audiovisual.  
El màxim de puntuació en cada apartat és d'15 o 1 punts independentment que hi haja més d'un tècnic per apartat.  
  
En el cas d'haver-hi més d'un tècnic en alguna de les direccions, es reparteix percentualment la puntuació assignada i es comptabilitza només el percentatge de professionals que tenen la condició de valencians en cada apartat.  
En el cas que dos o tres de les direccions tècniques les ocupen diferents dones que tenen la condició de valencianes es pot sumar 1 punt més a la puntuació d'aquest bloc.  
En el cas que quatre o més de les direccions tècniques les ocupen diferents dones valencianes es poden sumar 2 punts més a la puntuació d'aquest bloc.  
A aquest efecte, una mateixa dona no pot computar-se més que una vegada encara que desenvolupe diferents funcions tècniques.  
El màxim de punts que es pot aconseguir en aquest bloc és de 8 punts per a les categories culturals A i B, curtmetratges i projectes multiplataforma i de 4 punts per a les culturals C i industrials.  
2.6. La participació d'equips artistes valencians es valora fins a un màxim de 15 punts.  
Ha d'acreditar-se mitjançant contractes, precontractes o cartes d'interés dels actors, el seu compromís o interés de participar en el projecte, en què es concrete el personatge que interpretarien i declaren la condició de valencians en el sentit definit en el resolc tercer d'aquesta resolució, que declaren, si escau, si estan empadronats a la Comunitat Valenciana i des de quina data. En cas de no estar acreditats aquests extrems, no es comptabilitzen els punts corresponents.  
En cas d'estar pendents de càsting, ha de presentar-se un escrit del productor amb el compromís ferm que són valencians els actors o les actrius que interpreten els personatges del projecte que s'indiquen en aquest mateix escrit a l'efecte de comptabilitzar els punts que els hi corresponguen.  
En aquest compromís també s'ha de declarar, si escau, que almenys el 80 % dels actors/actrius principals i secundaris estan empadronats més de 3 anys en municipis de la Comunitat Valenciana, a l'efecte d'allò que preveu l'últim paràgraf d'aquest epígraf.  
Els projectes presentats en la categoria de llargmetratges culturals A i B, curtmetratges i projectes multiplataforma han d'obtindre almenys 13 punts en la valoració d'aquest criteri. En cas de no aconseguir els 13 punts la puntuació d'aquest criteri és de 0punts.  
Els projectes presentats en la categoria de llargmetratges culturals C i llargmetratges industrials han d'obtindre almenys 8 punts en la valoració d'aquest criteri. En cas de no aconseguir els 8 punts la puntuació d'aquest criteri és de 0 punts.  
a) Actor/actriu protagonista que té la condició de valencià: 3 punts. Si, a més, està empadronat com a resident a la Comunitat Valenciana amb una antiguitat superior a tres anys anteriors a la data de presentació de la sol·licitud, s'hi suma 1 punt més.  
b) Actor/actriu secundari que té la condició de valencià: 1,5 punts. Si, a més, l'actor/actriu està empadronat com a resident a la Comunitat Valenciana amb una antiguitat superior a tres anys anteriors a la data de presentació de la sol·licitud, s'hi suma 1 punt més.  
  
c) Actor/actriu de repartiment que té la condició de valencià: 1 punt.  
  
La valoració dels actors i les actrius de repartiment té com a valor màxim 3 punts.  
S'obtenen 15 punts en el cas que del total d'actors i actrius protagonistes i secundaris, almenys el 80 % estan empadronats com a residents a la Comunitat Valenciana amb l'antiguitat mínima de tres anys anteriors a la data de presentació de la sol·licitud. Aquest extrem es pot acreditar mitjançant certificat d'empadronament o declaració responsable de l'actor o l'actriu que pot incorporar-se en la carta d'interés corresponent.  
  
2.7. Llengua valenciana en la versió original (llengua del rodatge coincident amb la versió original que ha de qualificar l'ICAA o organisme equivalent).  
S'atorguen:  
a) 15 punts als curtmetratges i als projectes multiplataforma de ficció en què majoritàriament s'empre el valencià en la versió de rodatge.  
  
b) 15 punts als llargmetratges en les modalitats de llargmetratge cultural A i B, en què majoritàriament s'empre el valencià en la versió de rodatge.  
c) 10 punts als llargmetratges culturals C en què majoritàriament s'empre el valencià en la versió de rodatge.  
d) 5 punts als llargmetratges industrials en què majoritàriament s'use el valencià.  
A aquest efecte, la versió original dels projectes és la que es determine d'acord amb la llengua majoritària usada en la versió del rodatge, tenint en compte el conjunt de diàlegs i narracions del guió aportat. En qualsevol cas, la versió que es qualifique s'ha de correspondre amb la declarada com a original.  
S'ha de presentar una declaració responsable en què es done compte del nombre total de paraules dels diàlegs del guió presentat i del nombre de paraules que corresponga a cada llengua utilitzada i el percentatge que correspon a cada llengua sobre el total. Si s'usa el valencià majoritàriament, en el sentit definit en el resolc tercer d'aquesta resolució, obté el màxim de punts.  
En el cas de produccions sense diàlegs s'atorga el màxim de punts d'aquest apartat, segons la modalitat a la qual correspon l'obra, si s'acredita artísticament la no-utilització de diàlegs i si els títols de crèdit, subtítols i altres textos escrits que poden aparèixer en la producció són majoritàriament en valencià.  
2.8. Treballs d'empreses de serveis, persones físiques o jurídiques amb domicili social i fiscal a la Comunitat Valenciana, sempre que així s'acredite: un màxim de 4 punts.  
Han d'acreditar-se mitjançant contractes o precontractes amb les empreses la contractació majoritària que indique l'import dels serveis, així com el domicili social i fiscal de l'empresa. Si es tracta d'empresaris autònoms han de declarar que estan empadronats com a residents a la Comunitat Valenciana amb una antiguitat mínima d'un any. En cas de no estar acreditats aquests extrems no es comptabilitzen aquestes empreses.  
S'entenen per contractació majoritària, a aquest efecte, els casos en què la contractació amb l'empresa de serveis valenciana per a un servei o de més d'una empresa valenciana per al mateix servei supose més del 70 % en curtmetratges, projectes multiplataforma, llargmetratges culturals A i B i C i més del 40 % en llargmetratges industrials, de la quantia pressupostada per a aquest servei i prevista així en el pressupost. Per sota d'aquest percentatge la puntuació és de zero punts en aquest apartat.  
Es poden aportar factures de serveis ja prestats sempre que s'identifique el número de factura, l'empresa de serveis, el domicili social, el servei prestat, el títol de la producció objecte d'aquest i l'import facturat que, sense IVA, ha de respectar el percentatge previst en el paràgraf següent. Els pressupostos i les anomenades factures proforma no són vàlides a aquest efecte.  
Les empreses de serveis en el cas de ser autònoms no poden ser persones de l'equip tècnic si exerceixen la mateixa funció en els dos casos.  
  
A aquest efecte només es tenen en compte les empreses de servei següents:  
- Empreses de lloguer d'equipaments per a rodatge (càmeres, il·luminació, grues, grups electrògens, platós, material de so, etc i empreses de servei d'àpats i transport: per contractar una o diverses empreses s'hi atorga 1 punt.  
- Empreses de postproducció d'imatge, d'efectes especials o visuals/òptics: per contractar una o diverses empreses s'hi atorga 1 punt.  
  
- Empreses d'escenografia, decorats, attrezzo, vestuari: per contractar una o diverses empreses s'hi atorga 1 punt.  
- Empreses de so (so directe, doblatge, postproducció, subtitulat, etc.): per contractar una o diverses empreses s'hi atorga 1 punt.  
Les empreses que lloguen material de so es computen com a empreses de lloguer d'equipament per al rodatge i no com a empreses de so, llevat que siguen contractades per a prestar els dos serveis.  
En el cas que s'acredite que una mateixa empresa de serveis, persona física o jurídica amb domicili social i fiscal a la Comunitat Valenciana presta serveis en més d'un grup d'activitats de les que recull aquest apartat, pot obtindre els punts corresponents a cada un d'aquests amb un màxim de 4 punts.  
2.9. Festivals i Premis Goya i altres premis.  
El director, el productor i el productor executiu poden sumar fins a un màxim de 5 punts per a llargmetratges i un màxim de 6 punts per a curtmetratges i projectes multiplataforma. No es computen a aquest efecte altres figures diferents com la del productor associat.  
Si el director o el productor o el productor executiu té la condició de valencià i així s'acredita, sumen el director per cada obra dirigida i el productor executiu i el productor per cada obra produïda:  
a) Festivals.  
- 2 punts per cada obra dirigida o produïda i qualificada de qualsevol gènere que ha obtingut algun premi en qualsevol secció competitiva de qualsevol festival dels que apareixen en l'annex V d'aquesta convocatòria.  
- 0,5 punts per cada obra qualificada de qualsevol gènere que ha sigut seleccionada en qualsevol secció competitiva de qualsevol festival dels que apareixen en l'annex V d'aquesta convocatòria, encara que en aquesta secció competitiva l'obra estiga fora de concurs.  
En cas de participació com a obra inaugural o de clausura, fora de concurs, en un festival dels de l'annex V, s'equipara a la selecció en una secció competitiva i obté 0,5 punts.  
- 0,5 punts si el projecte per al qual se sol·licita ajuda ha participat en algun pitching de qualsevol festival dels que apareixen en l'annex V d'aquesta convocatòria.  
De cada obra només es computa un premi o, en defecte d'això, la participació en un festival dels indicats, amb independència del nombre de premis i participacions que acumule en diferents festivals.  
Si es computa el premi d'una obra en els termes indicats no pot comptabilitzar-se la participació en festivals i viceversa, i no es poden acumular seleccions i premis per a una mateixa obra.  
S'ha d'acreditar, en primer lloc, la qualificació de l'ICAA de l'obra (excepte en el cas de pitchings) i que el productor, el productor executiu o el director, apareix com a tal i té la condició de valencià, per al qual és suficient, en cada cas, una declaració responsable.  
A més, els premis i les participacions hauran d'acreditar-se mitjançant fitxes de l'ICAA, notícies de premsa, captures de pantalla de la web del festival, programes del festival, cartes o correus electrònics de l'organització del festival o documents que ha expedit el festival que certifiquen la selecció o el premi.  
En el cas que, per a acreditar premis i participacions en seccions competitives dels festivals, s'aporten documents en llengües diferents del valencià o del castellà ha d'aportar-se, a l'efecte de computar-los, una traducció jurada d'aquests.  
b) Premis Goya i altres premis:  
- Per cada Goya, o premi equivalent en un altre país, Premi de l'AVAV, Premi del Cinema Europeu i Premi Platí del Cinema Iberoamericà, 2 punts, excepte de si es tracta de premis obtinguts en les categories de curtmetratges. En aquest cas sumen 5 punts per cada premi.  
- Per cada nominació al Goya, o a un premi equivalent en un altre país, a un premi de l'AVAV, a un Premi del Cinema Europeu o a un Premi Platí del Cinema Iberoamericà 0,5 punts, excepte si es tracta de nominacions obtingudes en les categories de curtmetratges. En aquest cas sumen 3 punts per cada nominació.  
A aquest efecte, en una mateixa categoria, només comptabilitza el premi obtingut per una obra i, a falta del premi, la nominació. El premi d'una obra subsumeix la nominació en la mateixa categoria en què s'ha obtingut.  
Amb aquesta excepció, es comptabilitzen els premis i les nominacions a aquests obtinguts per l'obra del productor, el productor executiu i el director.  
Sense perjudici d'allò anterior, en cas que el productor, el productor executiu o el director del projecte presentat coincidisquen en obres anteriors, els premis i les nominacions a aquests només poden comptabilitzar-se una vegada.  
Les nominacions i els premis han d'acreditar-se de la mateixa manera que assenyala l'apartat anterior per als festivals.  
2.10. Director o directora amb la condició de valencià/valenciana.  
  
Només en el cas de llargmetratges, si el director o directora té la condició de valencià/valenciana suma 8 punts a la puntuació total obtinguda en els apartats 2.2 i 2.4 a 2.9.  
En el cas que hi haja diversos directors i no tots tinguen la condició de valencians, els punts es prorratejaran.  
A més, suma uns altres 2 punts addicionals si el director o directora que té la condició de valencià/valenciana acredita, segons els mitjans previstos en el punt 2.9, algunes de les circumstàncies següents:  
- Haver dirigit una obra que ha participat en la secció oficial dels festivals de: Cannes, Berlín, Venècia, Sant Sebastià, Clermont Ferrant o Sundance.  
- Haver sigut seleccionat per a participar en el Talent Campus de la Berlinale.  
La suma dels punts previstos en els apartats 2.2 i 2.4 a 2.10 no pot superar el límit de 60 punts en el cas de llargmetratges culturals A i B; 55 punts en el cas de llargmetratges culturals C, i 50 punts en el cas de llargmetratges industrials.  
3. Documental. Per a la valoració dels projectes de llargmetratge, curtmetratge i projectes multiplataforma, fins a 100 punts, es consideren els criteris següents:  
3.1. a) La qualitat i la viabilitat del guió que cal desenvolupar, fins a un màxim de 25 punts per a llargmetratges, i fins a un màxim de 30 punts per a curtmetratges i projectes multiplataforma documentals.  
En cada una de les modalitats es fa una mitjana de les valoracions de guió que han realitzat els analistes experts de la comissió i només passaran a les fases següents el 60 % dels projectes presentats atenent l'ordre resultant de la valoració de guió. A aquest efecte no es computen els projectes que no hi han aportat un guió complet.  
L'últim projecte que supere aquesta fase és el que sent seleccionat suposa exactament el 60 % o un percentatge superior sempre que sense comptabilitzar-lo el percentatge siga inferior al 60 %.  
Sense perjudici d'allò anterior, es desestimen els projectes el guió dels quals obté una puntuació inferior a 12,50 punts en llargmetratges i a 15 punts en els curtmetratges i els projectes multiplataforma.  
En el guió de llargmetratges documentals culturals A es valora:  
- La premissa/originalitat i la temàtica valenciana, fins a un màxim de 17 punts.  
- L'estil i la tècnica, fins a un màxim de 6 punts.  
- Que té per destinació la projecció en sales cinematogràfiques: 2 punts.  
En el guió de llargmetratges documentals culturals B es valora:  
- La premissa/originalitat i la temàtica nacional o internacional, fins a un màxim de 17 punts.  
- L'estil i la tècnica, fins a un màxim de 6 punts.  
- Que té per destinació la projecció en sales cinematogràfiques: 2 punts.  
En les dues modalitats de llargmetratges i sèries d'animació, per a dur a terme la valoració dels aspectes assenyalats es pot tindre en consideració, de manera orientativa, el teaser del projecte si l'ha aportat l'empresa que les sol·licita.  
En el guió de curtmetratges es valora:  
- La premissa/originalitat, fins a un màxim de 25 punts.  
- L'estil i la tècnica, fins a un màxim de 5 punts.  
En els projectes multiplataforma es valora:  
- L'originalitat i l'interés de la proposta, fins a un màxim de 20 punts.  
- L'estil i la tècnica, fins a un màxim de 5 punts.  
- La potencialitat de generar comunitat i capacitat viral, fins a un màxim de 5 punts.  
b) En tots els casos, si la dona desenvolupa un paper protagonista en el guió, tal com defineix el resolc tercer d'aquesta resolució, se suma 1 punt, sense que per això la valoració del guió puga superar el màxim dels punts atribuïbles al guió en cada modalitat.  
Els sol·licitants que ja han presentat el mateix projecte en convocatòries anteriors de desenvolupament a la producció o de producció de l'Institut Valencià de Cultura (anteriorment CulturArts Generalitat) poden mantindre la mateixa puntuació obtinguda o l'equivalent d'aquesta en la valoració de guió (apartats a i b), si així ho declaren expressament, amb indicació de la convocatòria i la puntuació obtinguda, i sempre que aquesta convocatòria no siga anterior a 2016. Això no garanteix per si sol superar el tall de guió. En aquests casos el guió no és objecte de nova valoració.  
c) Només en el cas de llargmetratges els guions dels quals queden entre el 60 % dels millor valorats atenent el que preveuen els apartats a i b d'aquest punt 3.1, es poden sumar fins a un màxim de 5 punts corresponents a ajudes prèvies al projecte presentat o premis, en funció de les circumstàncies següents que han d'acreditar-se, incloent les quanties, abans de finalitzar el termini per a presentar les sol·licituds:  
- 2,5 punts per haver obtingut una ajuda prèvia a escriptura del guió del mateix projecte, igual o superior a 8.000 euros, dels òrgans competents en matèria de cultura de qualsevol de les administracions autonòmiques, del ministeri amb competències en matèria de cultura o, si escau, del programa Ibermedia o del programa Media o d'entitats privades.  
- 2,5 punts per haver obtingut una ajuda al desenvolupament del mateix projecte, igual o superior a 8.000 euros, concedida per alguna de les entitats que s'assenyalen en el punt anterior relatiu a les ajudes a escriptura de guió.  
Les ajudes a desenvolupament del projecte que ha concedit l'Institut Valencià de Cultura (abans CulturArts Generalitat) no es computen en el cas que el sol·licitant opte per mantindre la puntuació obtinguda en una convocatòria anterior d'ajudes a desenvolupament.  
- 2,5 punts per haver obtingut un premi de reconegut prestigi al guió del mateix projecte, sempre que compte amb una dotació econòmica igual o superior a 2.000 euros i això s'acredite degudament.  
Els finalistes de premis de reconegut prestigi, en què la condició de finalista està dotada econòmicament, poden sumar 2,5 punts si acrediten que la dotació per aquest concepte és igual o superior a 2.000 euros.  
  
No es computa el valor equivalent de premis que no són en metàl·lic.  
S'ha d'acreditar la condició de valencià de l'autor i la resta d'extrems que fonamenten el còmput d'aquesta puntuació.  
En cas de ser finalista o haver obtingut diversos premis de prestigi reconegut només se'n computa un.  
En cas que hi haja més d'un guionista i algun no té la condició de valencià es prorrateja aquesta puntuació.  
La puntuació d'aquest apartat c només se suma a la valoració del guió si s'acrediten les circumstàncies indicades junt amb la sol·licitud i l'addició no pot, en cap cas, superar el màxim de 25 punts atribuïbles a la valoració del guió.  
3.2. Historial de l'empresa i del productor o el productor executiu. Només en els projectes de llargmetratges, l'historial de l'empresa i del productor o del productor executiu es valora fins a un màxim de 6 punts, sempre que s'acrediten degudament en els termes que preveu aquest apartat.  
A l'efecte d'aquest apartat només es computen l'historial de l'empresa sol·licitant, si té el domicili social i fiscal a la Comunitat Valenciana i de la persona que aparega en el projecte com a productor o productor executiu, si té la condició de valenciana.  
Si la sol·licitant és una AIE, es comptabilitzen els punts dels projectes que ha realitzat un dels socis (empreses) que la componen, sempre que s'acredite que té domicili social i fiscal a la Comunitat Valenciana.  
  
Com a historial de l'empresa, en cap cas es poden computar els historials de societats diferents de les que ha format part anteriorment el mateix productor. No obstant això, es considera que es tracta d'una mateixa empresa quan, després d'un canvi de denominació social, s'acredite que manté el mateix NIF.  
Una mateixa obra no pot comptabilitzar-se com a experiència de l'empresa i del productor o el productor executiu.  
Un llargmetratge qualificat per l'ICAA no pot computar-se, a més, com a llargmetratge televisiu.  
Els llargmetratges televisius han de tindre una durada de 60 minuts o més per a computar-se.  
a) Empresa:  
- Si l'empresa té el domicili social i fiscal a la Comunitat Valenciana i així s'acredita, ha d'obtindre 2 punts per cada llargmetratge d'animació produït i qualificat per l'ICAA o un organisme competent i per cada llargmetratge televisiu d'animació que ha emés una cadena de televisió, pública o privada. En els dos casos la circumstància corresponent ha de donar-se abans que finalitze el termini de presentació de sol·licituds.  
Ha de presentar declaració responsable que els llargmetratges estan qualificats o de l'emissió dels llargmetratges televisius documentals en una cadena de televisió, pública o privada, i que, en el cas de llargmetratges qualificats, l'empresa valenciana aparega com a productora d'aquest o, en els casos de llargmetratge televisiu documental (60 minuts o més) que aparega com a tal en els títols de crèdit.  
- Si l'empresa té el domicili social i fiscal a la Comunitat Valenciana i així s'acredita, obté 1 punt per cada obra produïda i qualificada per l'ICAA o un altre organisme competent, que pertany a altres categories d'ajudes: curtmetratges d'animació, documentals o ficció i llargmetratges de ficció o animació i per cada tv movie o llargmetratge televisiu d'animació produït i emés. La circumstància corresponent ha de donar-se abans que finalitze el termini de presentació de sol·licituds.  
  
Aquestes circumstàncies han d'acreditar-se, segons hi corresponga, de la mateixa manera en què s'assenyala per als llargmetratges documentals qualificats i llargmetratges televisius documentals en el paràgraf anterior.  
- Si l'empresa acredita que té el domicili social i fiscal a la Comunitat Valenciana des d'almenys els tres últims anys obté 1 punt.  
  
L'antiguitat s'ha d'acreditar mitjançant la referència a la inscripció en el Registre Administratiu d'Empreses Audiovisuals de la Comunitat Valenciana o, en defecte d'això, mitjançant alta en l'Impost d'Activitats Econòmiques o en el Cens d'Empresaris, Professionals i Retenidors en què conste la data d'aquesta i l'epígraf de l'activitat, o mitjançant còpia de l'escriptura de constitució en el cas de societats. En cas de societats que han canviat només la denominació social en els tres anys anteriors han d'acreditar que mantenen el mateix NIF i aportar còpia de l'escriptura de modificació.  
b) Productor o productor executiu:  
Únicament es comptabilitza l'historial d'un productor o d'un productor executiu, però no dels dos.  
Igualment, si es té més d'una persona com a productor o com a productor executiu, fins i tot tenint la condició de valencians, només pot sumar-se l'historial d'una d'aquestes, excepte en el cas de coproduccions degudament acreditades per contracte, en què es pot computar l'historial dels productors executius que tenen la condició de valencians, si bé el seu nombre de productors executius que cal tindre en compte a aquest efecte no pot ser superior al d'empreses coproductores.  
- Si el productor o el productor executiu del projecte té la condició de valencià i així s'acredita, obté 2 punts per cada llargmetratge de ficció que ha produït i qualificat l'ICAA o un altre organisme competent o per cada llargmetratge televisiu documental (60 minuts o més) que ha emés una cadena de televisió pública o privada. En els dos casos la circumstància corresponent ha de donar-se abans que finalitze el termini de presentació de sol·licituds.  
Ha de presentar declaració responsable que els llargmetratges estan qualificats o de l'emissió dels llargmetratges televisius documentals en una cadena de televisió, pública o privada, i que, en el cas de llargmetratges, el productor o el productor executiu apareix com a tal en el certificat o la fitxa de qualificació de l'ICAA o de l'organisme competent o en les dades que es van aportar per a la qualificació, o en els casos de llargmetratges televisius documentals, que apareix com a tal en els títols de crèdit.  
- Si el productor o el productor executiu del projecte té la condició de valencià i així s'acredita, obté 1 punt per cada obra produïda i qualificada que pertany a altres categories d'ajudes: curtmetratges d'animació, documentals o de ficció, i llargmetratges de ficció o animació i per cada tv movie o llargmetratge televisiu d'animació produït i emés. La circumstància corresponent ha de donar-se abans que finalitze el termini de presentació de sol·licituds.  
Aquestes circumstàncies han d'acreditar-se, segons hi corresponga, de la mateixa manera en què s'assenyala per als llargmetratges documentals qualificats i llargmetratges televisius documentals en el paràgraf anterior.  
Amb els punts corresponents a aquest apartat 3.2 només es poden aconseguir un màxim de 6 punts.  
3.3. El projecte es valora en funció del pla de finançament, el pressupost i la quantia de l'ajuda sol·licitada.  
3.3.1. S'atorguen 20 punts a llargmetratges documentals culturals B i 10 punts a la resta de modalitats, als projectes que acrediten el finançament del 60 % del pressupost del projecte. I la puntuació es redueix proporcionalment al percentatge que tenen finançat.  
  
S'obtenen els punts segons els documents que asseguren l'aportació real al projecte.  
L'acreditació del finançament s'ha de realitzar amb documentació que quantifique l'import corresponent a aquesta, a través de:  
a) Contractes o precontractes d'adquisició anticipada de drets d'explotació del projecte amb empreses prestadores del servei de comunicació audiovisual o amb administracions o entitats públiques que ha formalitzat l'empresa productora i/o coproductora, degudament acreditats.  
  
En cas d'empreses audiovisuals de titularitat privada, per al seu còmput, s'ha d'aportar poder del representant d'aquesta empresa que el faculte per a subscriure el contracte o el precontracte.  
No obstant això, en el cas d'adquisició anticipada d'aquests drets per part d'empreses prestadores del servei de comunicació audiovisual de titularitat pública, s'admet, així mateix, l'import que apareix en la resolució d'adquisició corresponent, a pesar que encara no s'haja procedit a la formalització del respectiu contracte. A aquest efecte, no s'equiparen a aquestes resolucions altres actes o documents com ara propostes d'adquisició o seleccions d'obres prèvies a aquesta.  
  
b) Contractes o precontractes sobre el projecte amb empreses distribuïdores que ha formalitzat l'empresa productora i/o coproductora, sempre que s'acrediten degudament tots aquests extrems. Es comptabilitza l'import del contracte fins a un màxim del 15 % del pressupost de la producció.  
c) Contractes o precontractes que comprometen vendes internacionals del projecte amb agents acreditats en aquestes vendes sempre que incorporen un compromís ferm i un preu determinat formalitzats amb l'empresa productora i/o coproductora.  
d) Ajudes públiques a la producció del projecte sempre que s'acredite l'emissió de la resolució de concessió d'aquestes abans del termini de finalització de presentació de sol·licituds, tant de l'empresa que les sol·licita com, si escau, del coproductor acreditat mitjançant contracte. No computen a aquest efecte els imports d'ajudes concedides per a l'escriptura de guió i d'ajudes al desenvolupament i la preparació del projecte.  
e) Auditoria de la despesa ja realitzada en la producció, per una quantia no superior al 20 % del pressupost, que ha elaborat l'auditor inscrit en el Registre Oficial d'Auditors de Comptes.  
f) Recursos que ha aportat l'empresa que sol·licita l'ajuda o qualsevol de les empreses coproductores fins a un 27 % del pressupost.  
  
Els contractes de coproducció, per si sols, no serveixen per a acreditar la font de finançament.  
En cas que hi haja coproductors internacionals, per a computar-ne l'aportació, s'ha d'aportar, a més de la documentació preceptiva d'acord amb el que preveu aquest apartat, l'aprovació de l'ICAA.  
  
A aquest efecte només s'accepten:  
f.1. Certificat/s de compte bancari, de depòsits a termini fix i de fons d'inversió acreditatius d'aquests recursos propis, fins a un màxim del 20 % del pressupost de la producció, siga de l'empresa productora o de la coproductora, sempre que s'haja aportat el contracte de coproducció. El certificat, signat i segellat per l'entitat bancària, ha d'emetre's durant el termini de presentació de sol·licituds.  
  
f.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2019 fins a la data de la seua emissió, que serà posterior al de la publicació en el DOGV d'aquesta convocatòria.  
En cas que l'empresa n'acredite la constitució amb posterioritat a l'1 de gener de 2019, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'invertirà en el projecte, que és la que s'ha de computar a aquest efecte.  
  
f.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació en el DOGV d'aquesta convocatòria.  
Igualment ha d'acreditar la data en què el titular va fer la seua aportació al fons d'inversió, que ha de ser, almenys, l'1 de gener o data anterior; excepte en el supòsit que l'empresa n'acredite la constitució amb posterioritat a l'1 de gener de 2019. En aquest cas, l'aportació al fons no pot ser posterior en més de quinze dies a la de la constitució indicada.  
Quan una mateixa productora ha presentat diverses sol·licituds d'ajuda corresponents a aquesta convocatòria, els recursos a què fa referència aquest apartat s'imputen inicialment al projecte que ha tingut millor puntuació en la valoració del guió. Llevat d'aquest import la quantitat que l'empresa que les sol·licita indica que aportarà al projecte o, en defecte d'això, fins al 20 % del pressupost de la producció, s'ha d'aplicar el romanent al projecte següent, per ordre de puntuació obtinguda pel guió, i així successivament, de manera que no es poden imputar els mateixos recursos a més d'un projecte.  
f.2. Capitalitzacions de salaris, fins a un 7 % del pressupost. Cada capitalització ha d'estar almenys signada per la persona que ho capitalitza tot o part de la seua retribució corresponent a la seua participació en el projecte presentat.  
La capitalització, si escau, del productor executiu no pot superar el 5 % del cost de la pel·lícula, d'acord amb el que preveu l'article 2.1, lletra a de l'Ordre ECD/2784/2015, de 18 de desembre, per la qual es regula el reconeixement de cost d'una pel·lícula i la inversió del productor (BOE 306, 23.12.2015).  
En cap cas les empreses que són persones físiques (autònoms) poden capitalitzar salaris estimats que s'imputen com a propis del titular d'aquesta empresa ni tampoc els beneficis previstos derivats del projecte.  
No són susceptibles de capitalització la realització d'obres, ni les cessions de béns, la realització de serveis o similars prestacions en espècie.  
g) Aportacions destinades a la producció que han realitzat inversors privats sustentades en un contracte, carta de compromís, document notarial, pagaré o document equivalent en el tràfic mercantil. Per a comptabilitzar-les, és necessari acreditar-les a través del document corresponent al compromís d'inversió i dels mitjans següents, segons hi corresponga:  
g.1. Certificat/s de compte bancari, de depòsits a termini fix i de fons d'inversió acreditatius de la solvència de l'inversor. El certificat, signat i segellat per l'entitat bancària, ha d'emetre's durant el termini de presentació de sol·licituds.  
g.1.1. En el cas de saldos de compte bancari i imports depositats a termini fix, el certificat ha d'acreditar el saldo mitjà del compte o l'import del termini fix des de l'1 de gener de 2019 fins a la data de la seua emissió, que serà posterior al de la publicació en el DOGV d'aquesta convocatòria.  
En cas que l'inversor siga una entitat i n'acredite la constitució amb posterioritat a l'1 de gener de 2019, es pren com a data de referència la de l'obertura del compte o la del depòsit en el termini fix, que no pot ser posterior en més de quinze dies a la de la constitució indicada.  
  
El certificat pot indicar el saldo o l'import mitjà exacte del període indicat o, alternativament, que el saldo mitjà en aquest període o l'import mitjà en aquest període del termini fix és superior a la quantitat que s'ha compromés a invertir en el projecte, que és la que s'ha de computar a aquest efecte.  
g.1.2. En cas de fons d'inversió, el certificat ha d'indicar el valor corresponent al titular el dia d'emissió del certificat, que ha de ser posterior al de la publicació en el DOGV d'aquesta convocatòria.  
Igualment ha d'acreditar la data en què el titular va fer la seua aportació al fons d'inversió que ha de ser, almenys, l'1 de gener o data anterior; excepte en el supòsit que es tracte d'entitats que n'acrediten la constitució amb posterioritat a l'1 de gener de 2019. En aquest cas, l'aportació al fons no pot ser posterior en més de quinze dies a la de la constitució indicada.  
Quan un mateix inversor ha presentat compromisos d'inversió en diversos dels projectes presentats en aquesta convocatòria, els recursos a què fa referència aquest apartat s'imputen inicialment al projecte que, havent superat el tall de puntuació del guió, ha obtingut millor puntuació en aquesta fase. Llevat d'aquest import la quantitat que l'empresa que les sol·licita indica que aportarà al projecte, s'ha d'aplicar el romanent al projecte següent que ha superat la fase de guió per ordre de puntuació, i així successivament, de manera que no es poden imputar els mateixos recursos a més d'un projecte.  
g.2. En el cas de finançar-se a través d'una AIE ha de presentar escriptura de constitució, compromís quantificat de la inversió que cal fer a través de l'AIE que ha signat el seu representant amb indicació de la procedència d'aquests recursos i:  
- Certificat/s bancari/s acreditatiu/s dels recursos propis (compte bancari, depòsits a termini fix i fons d'inversió) de l'AIE o de les entitats que la integren o dels seus inversors, que n'acrediten la solvència, emesos durant el termini de presentació de les sol·licituds i signats i segellats per l'entitat bancària.  
A aquests recursos i als certificats acreditatius es pot aplicar allò que preveu l'apartat g.1.  
- Alternativament, contracte entre l'AIE i un despatx o empresa especialitzada en la gestió d'AIE, que ha d'acreditar la seua experiència en aquest àmbit, i indicar el compromís de la quantitat que cal invertir.  
El finançament dels extrems previstos en les lletres g.1 i g.2 ha d'acreditar-se durant el procés de producció de la pel·lícula. En el cas de no aconseguir o no acreditar el finançament declarat a través d'aquest mitjà l'ajuda es pot revocar si no s'acrediten altres fonts de finançament per quantia igual o superior a la compromesa i, en qualsevol cas, si això repercuteix en la puntuació obtinguda en aquest apartat 3.3.1 amb perjudici per a altres sol·licitants.  
Sense perjudici d'allò anterior, qualsevol modificació que es preveu dur a terme sobre les fonts de finançament declarades en el projecte ha de comunicar-se prèviament a l'Institut Valencià de Cultura.  
Els compromisos dels inversors privats són vinculants. No obstant això, poden reemplaçar-se per altres fonts de finançament no previstes en el moment de presentar la sol·licitud, sempre que amb això no s'altere la puntuació obtinguda en aquest apartat.  
3.3.2. S'atorguen fins a un màxim de 5 punts als projectes que sol·liciten un import inferior al màxim establit per categoria que significa que el pla de finançament se sustenta en altres vies diferents.  
- Se'ls atorga fins a un màxim de 5 punts en el cas de llargmetratges documentals culturals A, curtmetratges i projectes documentals multiplataforma.  
S'atorga 1 punt per cada 4 % que rebaixe la sol·licitud sobre l'import màxim que es pot sol·licitar en cada modalitat conforme a les bases de la convocatòria, és a dir, sobre 90.000 - en el cas de llargmetratges i 40.000 - en el cas de curtmetratges i projectes multiplataforma.  
  
- Se'ls atorga fins a un màxim de 10 punts en el cas de llargmetratges culturals B.  
S'atorguen 2 punts per cada 4 % que rebaixe la sol·licitud sobre l'import màxim de 90.000 - que es pot sol·licitar en aquesta modalitat conforme a les bases de la convocatòria.  
3.4. Dies de rodatge d'equip de primera unitat de la producció a la Comunitat Valenciana: fins a un màxim de 10 punts en el cas de llargmetratges documentals culturals A i de 5 punts en la resta de casos depenent del percentatge de dies de rodatge a la Comunitat Valenciana.  
  
Els sol·licitants han de presentar un pla de treball detallat en què apareixen els dies de rodatge i les localitzacions exactes que inclouen el municipi i la província i l'equip o la unitat que rodarà a la Comunitat Valenciana, i que especifique els dies de rodatge a la Comunitat Valenciana.  
En el cas de llargmetratges documentals culturals A:  
Si es roda menys del 60 % del pla de rodatge a la Comunitat Valenciana no s'obté cap punt.  
Si es roda entre el 60 % i menys del 70 %, s'obtenen 4 punts.  
Si es roda entre el 70 % i menys del 80 %, s'obtenen 6 punts.  
Si es roda entre el 80 % i menys del 90 %, s'obtenen 8 punts.  
Si es roda el 90 % o més, s'obtenen 10 punts.  
En el cas de llargmetratges documentals culturals B:  
Si es roda menys del 20 % del pla de rodatge a la Comunitat Valenciana no s'obté cap punt.  
Si es roda un 20 % o més a la Comunitat Valenciana: 5 punts.  
En el cas de curtmetratges i projectes multiplataforma documentals:  
  
Si es roda menys del 60 % del pla de rodatge a la Comunitat Valenciana no s'obté cap punt.  
Si es roda entre el 60 % i menys del 70 %, s'obtenen 2 punts.  
Si es roda entre el 70 % i menys del 80 %, s'obtenen 3 punts.  
Si es roda entre el 80 % i menys del 90 %, s'obtenen 4 punts.  
Si es roda el 90 % o més, s'obtenen 5 punts.  
Els percentatges es calculen en relació als dies de rodatge. Si en un mateix dia es roda en diferents emplaçaments, dins i fora de la Comunitat Valenciana, s'han de prorratejar degudament.  
3.5. La participació d'equips tècnics valencians es valora fins a un màxim de 20 punts.  
Ha d'acreditar-se mitjançant contractes, precontractes o cartes d'interés dels professionals el seu compromís o interés de participar en el projecte, en què es concrete el treball o els treballs tècnics que s'han d'exercir en aquest i es declare la condició de valencians en el sentit definit en el resolc tercer d'aquesta resolució.  
Com a alternativa, el productor pot aportar una declaració responsable que indique les persones, amb la condició de valencians, que ocupen els diferents llocs tècnics. Aquesta declaració té caràcter vinculant i l'Institut Valencià de Cultura pot requerir el productor en qualsevol moment per a acreditar els extrems declarats. No té validesa si el document no està degudament signat.  
  
En cas de no estar acreditats aquests extrems no es comptabilitzen els punts corresponents.  
Els projectes presentats han d'obtindre almenys 13 punts en la valoració atés aquest criteri. En cas de no aconseguir els 13 punts la puntuació d'aquest criteri és de 0 punts.  
Es distingeixen dos blocs: el d'autors i el de tècnics. En el cas que un mateix professional desenvolupe més d'una activitat de les recollides en aquest apartat, en qualsevol dels blocs, pot obtindre els punts corresponents a cada una d'aquestes.  
a) Bloc d'autors que tenen la condició de valencians:  
Director: 2 punts.  
Productor executiu: 2 punts.  
Guionista: 2 punts.  
Autor de la música: 2 punts.  
Director de fotografia: 2 punts.  
En el cas d'haver-hi més d'un autor en algun dels apartats, es reparteix percentualment la puntuació assignada i es comptabilitza només el percentatge d'autors que tenen la condició de valencians en cada apartat.  
  
No obstant això, en el cas de coproduccions, si hi ha més d'un productor executiu, és suficient que un només tinga la condició de valencià per a obtindre els 2 punts.  
Sense perjudici d'allò anterior, en els projectes de llargmetratge s'afig 1 punt en els casos en què hi haja un nou realitzador que tinga la condició de valencià o bé amb un nou guionista valencià, o amb tots dos, en els termes que preveu el resolc tercer. En cas que hi haja més d'un director o guionista i només un d'aquests tinga la condició de nou i de valencià, es prorrateja la puntuació.  
En el cas que en una de les autories hi haja una dona que té la condició de valenciana, es pot sumar 1 punt més a la puntuació d'aquest bloc.  
  
En el cas que en les autories hi haja dues o més dones valencianes diferents, se sumen 2 punts més a la puntuació d'aquest bloc.  
A aquest efecte, una mateixa dona no pot computar-se més que una vegada encara que desenvolupe diferents funcions tècniques.  
El màxim de punts que es pot aconseguir en aquest bloc és de 10 punts.  
b) Bloc de tècnics que tenen la condició de valencians:  
Direcció d'art: 2 punts.  
Direcció de producció: 2 punts.  
Cap de so: 2 punts.  
Muntador: 2 punts.  
Si el narrador principal té la condició de valencià: 2 punts.  
Una altra direcció: 2 punts. Només es pot computar una direcció més de les que apareixen en el conveni col·lectiu vigent de la indústria per a la producció audiovisual.  
El màxim de puntuació en cada apartat és de 2 punts independentment que hi haja més d'un tècnic per apartat.  
En el cas d'haver-hi més d'un tècnic en alguna de les direccions, es reparteix percentualment la puntuació assignada i es comptabilitza només el percentatge de professionals que tenen la condició de valencians en cada apartat.  
En el cas que dos o tres de les direccions tècniques les ocupen dones que tenen la condició de valencianes es pot sumar 1 punt més a la puntuació d'aquest bloc.  
En el cas que quatre o tres de les direccions tècniques les ocupen dones que tenen la condició de valencianes es poden sumar 2 punts més a la puntuació d'aquest bloc.  
A aquest efecte, una mateixa dona no pot computar-se més que una vegada encara que desenvolupe diferents funcions tècniques.  
El màxim de punts que es pot aconseguir en aquest bloc és de 10 punts.  
3.6. Llengua valenciana en la versió original (llengua coincident amb la versió original que ha de qualificar l'ICAA o organisme equivalent).  
S'atorguen 5 punts en els llargmetratges documentals B, 15 punts en llargmetratges culturals A i 20 punts en curtmetratges i projectes multiplataforma documentals en què s'ha emprat el valencià.  
  
A aquest efecte, la versió original dels projectes és la que es determine d'acord amb la llengua emprada en el conjunt de narracions i veus en off incorporades en la postproducció i que així consten en el guió aportat.  
3.7. Treballs d'empreses de serveis, persones físiques o jurídiques amb domicili social i fiscal a la Comunitat Valenciana, sempre que així s'acredite: un màxim de 4 punts.  
Han d'acreditar-se mitjançant contractes o precontractes amb les empreses la contractació majoritària que indiquen l'import dels serveis, així com el domicili social i fiscal de l'empresa. Si es tracta d'empresaris autònoms s'han de declarar que estan empadronats com a residents a la Comunitat Valenciana amb una antiguitat mínima d'un any. En cas de no estar acreditats aquests extrems no es comptabilitzen aquestes empreses.  
S'entén per contractació majoritària, a aquest efecte, els casos en què la contractació amb l'empresa de serveis valenciana per a un servei o de més d'una empresa valenciana per al mateix servei supose més del 70 % en els llargmetratges documentals culturals A, curtmetratges i projectes multiplataforma documentals i més del 50 % en els llargmetratges documentals culturals B, de la quantia pressupostada per a aquest servei i prevista així en el pressupost. Per sota d'aquest percentatge la puntuació és de zero punts en aquest apartat.  
  
Es poden aportar factures de serveis ja prestats sempre que s'identifique el número de factura, l'empresa de serveis, el domicili social, el servei prestat, el títol de la producció objecte d'aquest i l'import facturat que, sense IVA, ha de respectar el percentatge previst en el paràgraf següent. Els pressupostos i les anomenades factures proforma no són vàlides a aquest efecte.  
Les empreses de serveis en el cas de ser autònoms no poden ser persones de l'equip tècnic si exerceixen la mateixa funció en els dos casos.  
  
A aquest efecte només es tenen en compte les empreses de servei següents:  
- Empreses de lloguer d'equipaments per a rodatge (càmeres, il·luminació, grues, grups electrògens, platós, material de so, etc.) i empreses de servei d'àpats i transport: per contractar una o diverses empreses s'hi atorguen 1,5 punts.  
- Empreses de postproducció d'imatge, d'efectes especials o visuals/òptics: per contractar una o diverses empreses s'hi atorguen 1,5 punts.  
- Empreses de so (so directe, doblatge, postproducció, subtitulat, etc.): per contractar una o diverses empreses s'hi atorguen 1,5 punts.  
  
Les empreses que lloguen material de so es computen com a empreses de lloguer d'equipament per al rodatge i no com a empreses de so, llevat que siguen contractades per a prestar els dos serveis.  
En el cas que s'acredite que una mateixa empresa de serveis, persona física o jurídica amb domicili social i fiscal a la Comunitat Valenciana presta serveis en més d'un grup d'activitats de les que recull aquest apartat, pot obtindre els punts corresponents a cada un d'aquests amb un màxim de 4 punts.  
3.8. Festivals i Premis Goya i altres premis.  
El director, el productor i el productor executiu poden sumar fins a un màxim de 5 punts en el cas de llargmetratges, i fins a un màxim de 6 punts en el cas de curtmetratges i projectes multiplataforma. No es computen a aquest efecte altres figures diferents com la del productor associat.  
Si el director o el productor o el productor executiu té la condició de valencià i així s'acredita, sumen el director per cada obra dirigida i el productor executiu i el productor per cada obra produïda:  
a) Festivals  
- 2 punts per cada obra dirigida o produïda i qualificada de qualsevol gènere que ha obtingut algun premi en qualsevol secció competitiva de qualsevol festival dels que apareixen en l'annex V d'aquesta convocatòria.  
- 0,5 punts per cada obra qualificada de qualsevol gènere que ha sigut seleccionada en qualsevol secció competitiva de qualsevol festival dels que apareixen en l'annex V d'aquesta convocatòria, encara que en aquesta secció l'obra estiga fora de concurs.  
En cas de participació com a obra inaugural o de clausura d'un festival dels de l'annex V, s'equipara a la selecció en una secció competitiva i obté 0,5 punts.  
- 0,5 punts si el projecte per al qual se sol·licita ajuda ha participat en algun pitching de qualsevol festival dels que apareixen en l'annex V d'aquesta convocatòria.  
De cada obra només es computa un premi o, en defecte d'això, la participació en un festival dels indicats, amb independència del nombre de premis i participacions que acumule en diferents festivals.  
Si es computa el premi d'una obra en els termes indicats no pot comptabilitzar-se la participació en festivals i viceversa, i no es poden acumular seleccions i premis per a una mateixa obra.  
S'ha d'acreditar, en primer lloc, la qualificació de l'ICAA de l'obra (excepte en el cas de pitchings) i que el productor, el productor executiu o el director apareix com a tal i té la condició de valencià, per al qual és suficient, en cada cas, una declaració responsable.  
A més, els premis i les participacions hauran d'acreditar-se mitjançant fitxes de l'ICAA, notícies de premsa, captures de pantalla de la web del festival, programes del festival, cartes o correus electrònics de l'organització del festival o documents que ha expedit el festival que certifiquen la selecció o el premi.  
En el cas que, per a acreditar premis i participacions en seccions competitives dels festivals, s'aporten documents en llengües diferents del valencià o del castellà, ha d'aportar-se, a l'efecte de computar-los, una traducció jurada d'aquests.  
b) Premis Goya i altres premis:  
- Per cada Goya, o premi equivalent en un altre país, Premi de l'AVAV, Premi del Cinema Europeu i Premi Platí del Cinema Iberoamericà, 2 punts, excepte de si es tracta de premis obtinguts en les categories de curtmetratges. En aquest cas sumen 5 punts per cada premi.  
- Per cada nominació al Goya, o a un premi equivalent en un altre país, a un premi de l'AVAV, a un Premi del Cinema Europeu o a un Premi Platí del Cinema Iberoamericà, 0,5 punts, excepte si es tracta de nominacions obtingudes en les categories de curtmetratges, en aquest cas sumen 3 punts per cada nominació.  
A aquest efecte, en una mateixa categoria només comptabilitza el premi obtingut per una obra i, a falta del premi, la nominació. El premi d'una obra subsumeix la nominació en la mateixa categoria en què s'ha obtingut.  
Amb aquesta excepció, es comptabilitzen els premis i les nominacions a aquests obtinguts per l'obra del productor, productor executiu i director.  
Sense perjudici d'allò anterior, en cas que el productor, el productor executiu o el director del projecte presentat coincidisquen en obres anteriors, els premis i les nominacions a aquests només poden comptabilitzar-se una vegada.  
Les nominacions i els premis han d'acreditar-se de la mateixa manera que assenyala l'apartat anterior per als festivals.  
4. La comissió respectiva ha de proposar el repartiment del pressupost de cada modalitat en funció del pla de finançament de cada projecte i la puntuació obtinguda.  
En cas que empaten a punts dos o més projectes en l'última de les posicions que dóna dret que el seu titular es propose com a beneficiari, es prendran com a criteris de desempat:  
- En primer lloc, tindre contractades persones amb discapacitat, segons el que preveu l'article 6.1 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ús de les persones amb discapacitat. Per a acreditar-ne la contractació l'empresa ha d'haver aportat una declaració responsable i mantindre persona/s contractada/s amb tal condició, almenys, fins que finalitzen les activitats emparades per l'ajuda.  
- En segon lloc, la puntuació del guió atorgada pels analistes, la qual cosa inclou el punt relatiu al paper protagonista de la dona. No es tindran en compte a aquests efectes les ajudes prèvies, premis ni altres mèrits com estar basat en una obra literària o teatral.  
- En defecte d'això cal ajustar-se a l'ordre de presentació, i es proposa com a beneficiari al qual, atesa la data i l'hora, es presenta en primer lloc en el registre electrònic. Si s'han fet diversos enviaments del mateix projecte, es tenen en compte la data i l'hora de l'últim enviament realitzat dins del termini per a presentar sol·licituds. Es proposa atorgar a cada projecte l'ajuda sol·licitada amb el màxim permés, en percentatge i import, conforme al resolc 2 d'aquesta resolució i a l'article 9, punt 9.2.4, de l'Ordre de bases reguladores i fins a esgotar el pressupost.  
  
5. En el cas que en alguna modalitat no s'assigne el total del pressupost previst en el resolc segon d'aquesta resolució, la Comissió Tècnica de Valoració pot assignar les resultes per a una altra modalitat del mateix gènere o diferent, segons considere que és més efectiva la seua assignació i que afavorisca projectes de característiques més similars a la modalitat en què es produïsquen les resultes. A aquest efecte, es té en compte, per aquest ordre, la puntuació que han obtingut els diferents projectes i, en cas d'empat, es pren com a criteri allò que preveu el punt 4 d'aquest resolc.  
En el cas que en una modalitat no es puga cobrir l'import que ha sol·licitat l'últim projecte per no aconseguir el pressupost per a assignar la totalitat de l'ajuda sol·licitada, la comissió ha de proposar si aquest import s'assigna a aquest sol·licitant o es trasllada aquest import a una altra modalitat o gènere on puga ser més efectiva la seua assignació.  
6. En el web de l'Institut Valencià de Cultura (http://ivc.gva.es/) s'ha d'ajustar a la disposició dels sol·licitants els formularis d'autobaremació de les diferents modalitats que han d'omplir d'acord amb el que preveu aquesta resolució i presentar junt amb la sol·licitud.  
  
Seté. Resolució de la convocatòria. Terminis  
S'ha d'ajustar al contingut de l'article 7 de l'ordre de bases reguladores i el termini de resolució i publicació és de sis mesos des de la publicació de la convocatòria. En tot cas, la resolució esmentada s'ha de publicar en el Diari Oficial de la Generalitat Valenciana, d'acord amb el que disposa l'article 26 de la Llei general de subvencions, en relació amb els articles 40 i 45 de la Llei 39/2015, d'1 d'octubre, del procediment administratiu comú de les administracions públiques, i en la pàgina web de l'Institut Valencià de Cultura (http://ivc.gva.es/). Les ajudes concedides s'han de publicar igualment en la Base de Dades Nacional de Subvencions (BDNS): http://ivc.gva.es/.  
La resolució de concessió posa fi a la via administrativa i contra aquesta es pot interposar, potestativament, un recurs de reposició, davant del president de l'Institut Valencià de Cultura, en el termini d'un mes a comptar des de l'endemà de la seua publicació, o bé, directament, un recurs contenciós administratiu, davant dels jutjats contenciosos administratius de València, en el termini de dos mesos a comptar des de l'endemà de la seua publicació, sense perjudici de qualsevol altre que s'estime pertinent.  
En el cas que la convocatòria no es resolga en el termini previst anteriorment, s'entenen desestimades totes les sol·licituds, sense perjudici de l'obligació de l'Administració de resoldre expressament continguda en la Llei 39/2015, d'1 d'octubre, del procediment administratiu comú de les administracions públiques.  
  
Huité. Obligacions dels beneficiaris  
1. Comunicar per escrit a l'Institut Valencià de Cultura l'acceptació de l'ajuda en un termini no superior als quinze dies hàbils següents al dia de la publicació de la resolució de concessió en el Diari Oficial de la Generalitat Valenciana, segons el model d'acceptació que acompanya aquesta convocatòria com a annex III i facilitar les dades bancàries en què l'empresa que les sol·licite desitge rebre l'import de l'ajuda, i per a això s'ha d'omplir el model de domiciliació bancària que s'adjunta a aquesta convocatòria com a annex II.  
En cas que no es presente l'acceptació, es considera que ha perdut el dret a la subvenció concedida.  
Sense perjudici d'allò anterior, la presentació de l'acceptació fora del termini establit constitueix una infracció administrativa, tal com recull l'article 56 de la Llei 38/2003, de 17 de novembre, general de subvencions, per la qual cosa comporta l'aplicació de les sancions que hi corresponguen, d'acord amb el que preveu el punt 3 del resolc desé primer d'aquesta resolució.  
2. Comunicar a l'Institut Valencià de Cultura qualsevol eventualitat o modificació que puga afectar el desenvolupament de l'objecte de la subvenció en el termini de 10 dies des que es produïsca. Qualsevol canvi que es produïsca de caràcter substancial l'ha d'autoritzar l'Institut Valencià de Cultura prèvia comunicació a la comissió tècnica de valoració, que pot proposar modificar l'ajuda concedida. La realització de canvis sense comunicació prèvia i autorització subsegüent pot determinar la revocació de la subvenció, amb la devolució de l'ajuda rebuda.  
  
En qualsevol cas, les modificacions no poden comportar una minoració de la puntuació obtinguda en el conjunt del projecte ni en cap dels apartats, segons els criteris de valoració. Si comporten una disminució de la puntuació obtinguda s'ha de revocar l'ajuda concedida.  
  
3. Finalitzar l'activitat objecte de la subvenció durant els anys 2019, 2020 o 2021, si es tracta de llargmetratges, sèries i pilots de sèrie d'animació, curtmetratges d'animació i projectes multiplataforma d'animació, i de 2019 i 2020 si es tracta de curtmetratges o projectes multiplataforma de ficció o documentals i, conforme a l'article 12.3 de les bases reguladores, acreditar el cost final de la producció mitjançant informe especial d'auditoria de revisió del cost de la producció, que han fet auditors inscrits en el Registre Oficial d'Auditors de Comptes, que es regeix pel que disposen les normes de procediment previstes en la legislació vigent en matèria d'auditories i, en tot cas, conforme als articles 30 i 31 de la Llei 38/2003, de 17 de novembre, general de subvencions.  
  
L'empresa beneficiària ha de fer una despesa local com a mínim equivalent a l'import de l'ajuda que ha concedit l'Institut Valencià de Cultura, amb independència de la participació d'altres empreses coproductores. Aquest extrem s'ha de preveure en l'informe de l'auditoria final. Sense perjudici de complir això, en el cas de llargmetratges industrials, a més, la despesa local ha de ser, almenys, del 33 % del cost total de la producció, descomptades les despeses de promoció i publicitat.  
  
S'entén per despesa local la realitzada al territori de la Comunitat Valenciana. En el cas que la despesa local siga inferior a l'ajuda concedida pot disminuir-se l'ajuda concedida per a ajustar-se a la despesa local realitzada. La despesa local ha de quedar indicada en l'informe d'auditoria.  
Els curtmetratges, els projectes multiplataforma i els pilots de sèrie han d'acreditar només l'import de les subvencions concedides.  
  
4. Comunicar a l'Institut Valencià de Cultura la data d'inici i finalització del rodatge, l'animació o l'enregistrament.  
5. Fer constar en els títols de crèdit de la producció audiovisual i en la publicitat i la propaganda d'aquesta la col·laboració de la Generalitat, que incorporen el logotip vigent de l'Institut Valencià de Cultura, segons el manual d'identitat corporativa d'aquesta entitat, inclòs en la pàgina web de l'Institut Valencià de Cultura (http://ivc.gva.es/val/ivc-val/qui-som-ivc/logos-val).  
Sense perjudici d'allò anterior, els beneficiaris, persones jurídiques, que perceben ajudes per import superior a 10.000 euros, han de donar publicitat a aquesta en la seua pàgina web, i al·ludir a l'Institut Valencià de Cultura l'import de l'ajuda i el projecte al qual es destina. Tot això de conformitat amb el que preveu l'article 3.2 de la Llei 2/2015, de 2 d'abril, de transparència, bon govern i participació (DOGV 7500, 08.04.2015).  
6. Entregar una primera còpia de la producció a l'Institut Valencià de Cultura, Direcció Adjunta d'Audiovisuals i Cinematografia, Parc Tecnològic, carrer de Leonardo da Vinci, 20; 46841, Paterna (València). Atés que la convocatòria té la finalitat de fomentar una activitat d'utilitat pública o interés social, els lliuraments es fan amb durada indefinida i per al compliment de les finalitats de conservació i difusió del patrimoni audiovisual valencià.  
a) Versions. En tot cas, una vegada realitzada la qualificació de la pel·lícula s'ha d'entregar una còpia de la pel·lícula qualificada, així com el certificat de qualificació. La versió en el certificat de qualificació ha de ser la de la versió original conforme al projecte presentat.  
Sense perjudici d'allò anterior, a l'efecte de justificació, és obligatori entregar una versió en valencià, a més d'una versió en castellà i una versió amb subtítols en anglés.  
El lliurament d'una versió en castellà és obligatòria quan es realitze una versió doblada en aquesta llengua. En cas contrari, és suficient amb una versió amb subtítols en castellà.  
Es poden fer excepcions en els casos en què, per motius artístics, quede argumentada i justificada la no-necessitat de lliurament d'una còpia en alguna de les llengües exigides i prèvia comunicació a l'Institut Valencià de Cultura (plaça de Viriat, s/n; 46693 València), almenys un mes abans al lliurament de materials. L'Institut Valencià de Cultura pot oposar-s'hi i exigir la còpia corresponent. En cas que no es recapte expressament la còpia corresponent, s'entén per justificada i admesa l'excepció que ha proposat l'empresa beneficiària.  
  
b) Materials.  
b.1. En el cas que tot el procés es faça mitjançant sistemes electrònics, el material per a preservació s'ha d'entregar en el sistema, el format i el suport de més qualitat emprats en la producció:  
- Per a qualitats 2K o superiors s'ha d'entregar el DCDM i el DCP sense encriptació.  
- Per a qualitats HD s'ha d'entregar cinta HD SR o disc dur amb els arxius amb una profunditat de bit no inferior a 8 bits.  
- Per a qualitats PAL, s'ha d'entregar Betacam Digital.  
Si en alguna fase del procés de producció i/o difusió intervé el sistema fotoquímic, es pot entregar l'interpositiu, l'internegatiu o el negatiu original més el negatiu de so sincronitzat corresponents a la versió definitiva de la producció en lloc de la còpia d'exhibició.  
  
En tots els casos en què s'aporte material fotoquímic de preservació s'ha d'entregar, a més, DCP sense encriptació.  
En cas que la versió original de la producció no siga cap de les dues llengües oficials de la Comunitat Valenciana, s'ha d'entregar, a més, la banda negra de subtítols o el fitxer per a la inserció dels subtítols.  
b.2. Així mateix, s'ha d'entregar informació tècnica de les qualitats, els formats i els suports utilitzats al llarg de tot el procés, segons el model que pot omplir-se a través de la web de l'Institut Valencià de Cultura. URL: http://ivac.gva.es/plantillafomento/index.php.  
Per a l'accés a aquesta web es necessita usuari i contrasenya que el faciliten, a petició dels interessats, els tècnics de l'Arxiu Fílmic de la Direcció Adjunta d'Audiovisuals i Cinematografia.  
b.3. Igualment s'hi inclou sinopsi i una fitxa tècnica i artística actualitzada que pot omplir-se a través del web esmentat.   
b.4. Quan es tracte de llargmetratges, de qualsevol gènere i sèries d'animació, a producció entregada, en la versió original, ha de ser accessible, per a això s'ha de fer (com a mínim) una pista d'audiodescripció per a persones amb discapacitat visual i un subtitulat especial per a persones amb discapacitat auditiva; de manera que, encara que manquen d'un sentit, aquestes persones puguen accedir perfectament als projectes audiovisuals a través d'aquestes adaptacions.  
b.5. En tots els casos s'han d'entregar tres DVD de la versió definitiva de la producció, cada un amb els tres idiomes exigits segons l'apartat anterior (valencià, castellà i subtitulat en anglés) i les pistes d'audiodescripció per a persones amb discapacitat visual i un subtitulat especial per a persones amb discapacitat auditiva.  
b.6. En tots els casos s'ha d'entregar material gràfic de promoció de la producció subvencionada si n'hi ha (cartells, fotografies, pressbook, etc.) a la seu central de la Filmoteca: Edifici Rialto, plaça de l'Ajuntament 17; 46337 València.  
La Direcció Adjunta d'Audiovisuals i Cinematografia ha d'emetre en cada cas certificat del compliment de les condicions tècniques que conté aquest punt. Aquest requisit és indispensable per a completar la justificació de l'activitat.  
7. Si escau, cal comunicar per escrit la seua renúncia a l'ajuda concedida, quan no siga possible dur a terme l'activitat per a la qual s'ha concedit o quan no puga complir les condicions previstes en aquesta resolució i en l'article 14 de la Llei general de subvencions.  
Les renúncies s'han de comunicar amb antelació suficient respecte a la finalització del termini de justificació per a acreditar la realització de la producció subvencionada. En cas contrari, en convocatòries futures, si així es preveu, s'ha d'aplicar als beneficiaris la prohibició que sobre aquest aspecte preveu el resolc primer, punt 2, d'aquesta resolució.  
8. Les empreses beneficiàries d'aquestes ajudes es comprometen a participar en totes les activitats de foment, difusió o promoció de l'audiovisual valencià que ha organitzat la Generalitat en què participen les obres subvencionades.  
9. Les empreses beneficiàries d'aquestes ajudes, pel fet de presentar-se a aquesta convocatòria, autoritzen la difusió de les produccions subvencionades en la pàgina web de l'Institut Valencià de Cultura i la projecció d'aquestes en les activitats que l'Institut Valencià de Cultura organitze per a la seua promoció i es comprometen a estar presents en aquestes activitats a través d'algun dels participants de l'obra (responsable de la producció, de la direcció o intèrprets).  
10. En coordinació amb l'Institut Valencià de Cultura, les empreses beneficiàries tindran un representant de l'entitat convocant en totes les activitats de promoció de les obres subvencionades que fan les productores (preestrenes, rodes de premsa, presentació de rodatges, presentació en festivals, etc.). L'Institut Valencià de Cultura posa a la disposició de totes les produccions subvencionades una de les seues sales per a la presentació, les preestrenes i les rodes de premsa, en el cas que les empreses beneficiàries ho estimen convenient i sempre que la programació de la Filmoteca ho permeta.  
11. El rodatge de la producció, en el cas de llargmetratges, sèries i pilots de sèrie d'animació, curtmetratges d'animació i projectes multiplataforma d'animació, ha de fer-se durant els anys 2019, 2020 i/o 2021 (fins al 31.10.2021), i en el cas de curtmetratges, projectes multiplataforma de ficció i documentals durant els anys 2019 i/o 2020 (fins al 31.10.2020) i abans de finalitzar l'últim termini per a la justificació que s'assenyala en el resolc nové d'aquesta resolució. En cas de no haver-se rodat en aquesta data s'ha de revocar l'ajuda concedida.  
Sense perjudici d'allò anterior, les empreses beneficiàries que, encara que hagen obtingut subvenció incomplisquen els terminis de rodatge, en més de sis mesos del que estableix el seu pla de treball, es poden penalitzar, i en aquest cas, no poden presentar-se en la convocatòria següent d'aquestes ajudes publicada amb posterioritat a la data de la comunicació de l'incompliment.  
12. Justificar l'aplicació de la subvenció i sotmetre's a les actuacions de comprovació i control financer corresponents, en relació amb les ajudes concedides, i a la resta d'obligacions a les quals es refereix l'article 113 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions (DOGV 7464, 12.02.2015) per als beneficiaris de subvencions amb càrrec als pressupostos de la Generalitat.  
13. En cas de coproducció el beneficiari ha de mantindre la titularitat de l'obra en el percentatge que, segons la modalitat, s'assenyala en l'apartat 3.7 del resolc quart d'aquesta resolució.  
14. Només en el cas de llargmetratges (llevat de tv movies) i curtmetratges, ha d'aportar-se el certificat de qualificació de l'ICAA que es corresponga amb la versió declarada com a original junt amb la sol·licitud. Aquest certificat ha d'aportar-se en el termini dels quinze dies hàbils següents a l'emissió d'aquest per part de l'ICAA.  
L'incompliment d'aquesta obligació pot donar lloc al reintegrament de l'ajuda percebuda i, si escau, a les sancions administratives que hi corresponguen.  
15. Les empreses titulars de llargmetratges de ficció que resulten beneficiaris d'aquestes ajudes han d'exhibir-los, en la seua versió original i en el termini màxim de 18 mesos a comptar del 31 de desembre de 2021, en un mínim de cinc sales cinematogràfiques de la Comunitat Valenciana amb no menys de dues sessions obertes al públic en cada sala. D'aquestes sales hi ha, almenys, una en cada una de les seues tres províncies.  
Això no es pot aplicar als tv movies, tal com ha definit el resolc tercer d'aquesta resolució que, no obstant això, han d'emetre's, en el mateix termini màxim, almenys una vegada, en una televisió pública o privada d'àmbit nacional o amb cobertura en tota la Comunitat Valenciana per a aquesta emissió. No es tenen en compte a aquest efecte els canals televisius d'àmbit local.  
Les empreses titulars de llargmetratges documentals i llargmetratges d'animació que resulten beneficiaris d'aquestes ajudes han de:  
- Exhibir, en la versió original en el termini màxim de 18 mesos a comptar del 31 de desembre de 2021, en un mínim de cinc sales cinematogràfiques de la Comunitat Valenciana amb no menys de dues sessions obertes al públic en cada sala. D'aquestes sales hi ha, almenys, una en cada una de les seues tres províncies.  
- O, alternativament, en el mateix termini, emetre's, almenys una vegada, en una televisió pública o privada d'àmbit nacional o amb cobertura en tota la Comunitat Valenciana per a aquesta emissió. No es tenen en compte a aquest efecte els canals televisius d'àmbit local.  
Aquest últim requisit es pot exigir igualment a les empreses titulars de sèries d'animació que resulten beneficiàries d'aquestes ajudes.  
L'incompliment d'aquesta obligació pot donar lloc al reintegrament de l'ajuda percebuda.  
16. Els titulars de curtmetratges, de qualsevol gènere, que resulten beneficiaris d'aquestes ajudes han d'acreditar, abans del 30 de juny de 2022, la participació de l'obra en, almenys, dues seccions competitives de qualsevol dels festivals que apareixen en l'annex V d'aquesta resolució o bé la seua projecció oberta al públic en, almenys, un centre cultural o sala cinematogràfica de cada província de la Comunitat Valenciana.  
L'incompliment d'aquesta obligació pot donar lloc al reintegrament de l'ajuda percebuda.  
17. El compliment de tots els convenis vigents amb professionals del sector audiovisual (actors, figurants, tècnics, etc.).  
La inobservança acreditada dels convenis esmentats pot donar lloc al reintegrament de l'ajuda percebuda.  
  
Nové. Justificació i pagament d'aquestes ajudes  
Conforme a l'article 12, punt 3 de l'Ordre de bases reguladores:  
1. Les empreses beneficiàries que obtenen una subvenció pluriennal han d'aportar:  
1.1. Fins al 31 d'octubre de 2019:  
Auditoria en què es justifiquen despeses realitzades en la producció per un import com a mínim igual a la part de la subvenció fixada per a aquesta anualitat. No obstant això, a aquest efecte de justificació, les empreses beneficiàries poden presentar un aval bancari per l'import de la subvenció adjudicada per a aquesta anualitat o per l'import parcial que no es preveja amb l'auditoria aportada, si escau. L'aval té una durada indefinida i manté la vigència fins que l'Institut Valencià de Cultura, una vegada presentada l'auditoria del total de despeses per l'import d'aquesta anualitat, certifique l'extinció de l'obligació garantida i la cancel·lació de l'aval.  
1.2. Fins al 31 d'octubre de 2020:  
a) Els beneficiaris titulars de projectes de llargmetratges, de qualsevol gènere, sèries i pilots d'animació i curtmetratges d'animació i projectes multiplataforma d'animació: auditoria en què es justifiquen despeses realitzades en la producció per un import com a mínim igual a la part de la subvenció fixada per a aquesta anualitat. No obstant això, a aquest efecte de justificació, les empreses beneficiàries poden presentar un aval bancari per l'import de la subvenció adjudicada per a aquesta anualitat o per l'import parcial que no es preveja amb l'auditoria aportada, si escau. L'aval té una durada indefinida i manté la vigència fins que l'Institut Valencià de Cultura, una vegada presentada l'auditoria del total de despeses per l'import d'aquesta anualitat, certifique l'extinció de l'obligació garantida i la cancel·lació de l'aval.  
  
b) Els beneficiaris titulars de projectes de curtmetratges i projectes multiplataforma de ficció i curtmetratges i projectes multiplataforma documentals han de complir, si no ho han fet ja en l'exercici anterior, les obligacions establides en el punt huité d'aquesta convocatòria i presentar, segons el model de justificació que s'acompanya a la convocatòria com a annex IV, la documentació següent:  
b.1. Acreditació de la despesa corresponent a l'import de les subvencions concedides mitjançant informe especial d'auditoria, que han fet auditors inscrits en el Registre Oficial d'Auditors de Comptes que s'han de regir conforme a les normes de procediment previstes en la legislació vigent en matèria d'auditories audiovisuals i legislació en matèria de subvencions, i que ha d'indicar en l'informe la despesa local a la Comunitat Valenciana realitzat conforme al resolc huité, apartat 3, d'aquesta convocatòria. La despesa local a la Comunitat Valenciana ha de quedar indicada en l'informe d'auditoria definitiu.  
b.2. Justificant de l'Institut Valencià de Cultura d'haver depositat els materials indicats en el resolc huité, apartat 6, d'aquesta convocatòria. En el cas d'haver-hi deficiències en el material entregat, el beneficiari ha d'esmenar-les i depositar en l'arxiu de l'Institut Valencià de Cultura el material o les còpies en perfectes condicions.  
b.3. Declaració actualitzada sobre subvencions sol·licitades, percebudes o concedides i pendents de percepció per altres administracions o institucions públiques per a la mateixa finalitat, que justifique documentalment la quantia d'aquestes, o bé declaració que la informació facilitada sobre aquest tema en la sol·licitud no ha patit variacions des de la data de la seua presentació.  
b.4. Llista de títols de crèdit i plantilla d'informació de la producció. Informació tècnica de les qualitats, els formats i els suports emprats (versió que es pot omplir en línia a través del web de l'Institut Valencià de Cultura. URL: http://ivac.gva.es/plantillafomento/index.php. Per a l'accés a aquest web es necessiten usuari i contrasenya que el faciliten, a petició dels interessats, els tècnics de l'Arxiu Fílmic de la Direcció Adjunta d'Audiovisuals i Cinematografia.  
1.3. Fins al 31 d'octubre de 2021:  
Els beneficiaris titulars de llargmetratges, de qualsevol gènere, sèries i pilots d'animació i curtmetratges d'animació i projectes multiplataforma d'animació han de complir, si no ho han fet ja en algun dels dos exercicis anteriors, les obligacions establides en el punt huité d'aquesta convocatòria i presentar, segons el model de justificació que acompanya la convocatòria com a annex IV, la documentació següent:  
  
1.3.1. Acreditació del cost de la producció amb despeses realitzades d'acord amb el pressupost presentat en el projecte mitjançant l'informe especial d'auditoria de revisió del cost de la producció, que han realitzat auditors inscrits en el Registre Oficial d'Auditors de Comptes que es regeix conforme a les normes de procediment previstes en la legislació vigent en matèria d'auditories audiovisuals i legislació en matèria de subvencions, i que ha de mostrar en l'informe la despesa local a la Comunitat Valenciana realitzat conforme al resolc huité, apartat 3, d'aquesta convocatòria. En el cas de coproduccions, l'informe és únic i ha de recollir les aportacions realitzades per cada una de les empreses coproductores, així com les diferents subvencions rebudes per a la producció de l'obra. La despesa local a la Comunitat Valenciana ha de quedar indicada en l'informe d'auditoria definitiu.  
En el cas de llargmetratges culturals A, l'auditoria pot indicar una reducció màxima del 10 % sobre el pressupost presentat en el projecte. En el cas que l'import de despesa que reflectisca l'auditoria siga inferior al 90 % del pressupost presentat en el projecte s'ha de reduir l'ajuda proporcionalment, i llevar de l'import de l'ajuda el mateix percentatge en què s'ha disminuït la despesa inicialment pressupostada per davall d'aquest percentatge de reducció màxima, sense que en cap cas la reducció supose que les ajudes públiques superen els límits percentuals establits en l'article 9 de l'Ordre de bases reguladores.  
  
En el cas de llargmetratges culturals A i B, l'auditoria pot indicar una reducció màxima del 20 % sobre el pressupost presentat en el projecte. En el cas que l'import de despesa que mostre l'auditoria siga inferior al 80 % del pressupost presentat en el projecte es redueix l'ajuda proporcionalment, i es lleva de l'import de l'ajuda el mateix percentatge en què s'ha disminuït la despesa inicialment pressupostada per davall d'aquest percentatge de reducció màxima, sense que en cap cas la reducció supose que les ajudes públiques superen els límits percentuals establits en l'article 9 de l'Ordre de bases reguladores.  
  
En el cas de llargmetratges culturals C, llargmetratges industrials, llargmetratges d'animació i sèries d'animació, l'auditoria pot mostrar una reducció màxima del 30 % sobre el pressupost presentat en el projecte. En el cas que l'import de despesa que mostre l'auditoria siga inferior al 70 % del pressupost presentat en el projecte s'ha de reduir l'ajuda proporcionalment, i llevar de l'import de l'ajuda el mateix percentatge en què s'ha disminuït la despesa inicialment pressupostada per davall d'aquest percentatge de reducció màxima, sense que en cap cas la reducció supose que les ajudes públiques superen els límits percentuals establits l'article 9 de l'Ordre de bases reguladores.  
  
En el cas de coproduccions internacionals l'acreditació del cost de producció pren com a base el pressupost corresponent a la part espanyola. Per a això s'ha d'aportar, si escau, l'última versió del contracte i l'autorització oficial de la coproducció que ha emés l'ICAA.  
  
En cap cas, la reducció que es realitze pot suposar que la despesa definitiva realitzada estiga fora dels imports fixats per a la modalitat en què ha participat el beneficiari de l'ajuda. No pot suposar que un llargmetratge de la modalitat C ni un llargmetratge industrial baixen en el seu pressupost definitiu i auditat d'1.000.000 d'euros, ni que un llargmetratge B baixe en el seu pressupost definitiu i auditat de 300.000 ?. En cas que una reducció en el pressupost supose un canvi de modalitat l'ajuda s'ha de revocar.  
En el cas dels curtmetratges d'animació, projectes multiplataforma d'animació i pilots de sèrie d'animació ha d'acreditar-se només la despesa corresponent a l'import de les subvencions concedides mitjançant l'informe especial esmentat d'auditoria, que han realitzat auditors inscrits en el Registre Oficial d'Auditors de Comptes que s'ha de regir conforme a les normes de procediment previstes en la legislació vigent en matèria d'auditories audiovisuals i legislació en matèria de subvencions, i que s'ha d'indicar en l'informe la despesa local a la Comunitat Valenciana.  
En el cas de curtmetratges, de qualsevol gènere, en els casos que els productors siguen autònoms, a l'efecte de l'elaboració de les auditories, es pot computar el cost teòric dels treballs que realitze com a guionista i/o director el productor d'aquestes, segons el que preveu l'Ordre ECD/2784/2015, de 18 de desembre. D'acord amb els valors recollits en la Resolució de 30 de juliol de 2018, de la Direcció General de l'Institut de la Cinematografia i de les Arts Audiovisuals aquest cost teòric és de:  
  
Director: 210,90 - per minut  
Guionista: 161,97 - per minut.  
1.3.2. Justificant de l'Institut Valencià de Cultura d'haver depositat els materials indicats en el resolc huité, apartat 6, d'aquesta convocatòria. En el cas d'haver-hi deficiències en el material entregat, el beneficiari ha d'esmenar-les i depositar en l'arxiu de l'Institut Valencià de Cultura el material o les còpies en perfectes condicions.  
1.3.3. Declaració actualitzada sobre subvencions sol·licitades, percebudes o concedides i pendents de percepció per altres administracions o institucions públiques per a la mateixa finalitat, que justifique documentalment la quantia d'aquestes, o bé declaració que la informació facilitada sobre aquest tema en la sol·licitud no ha patit variacions des de la data de la seua presentació.  
1.3.4. Llista de títols de crèdit i plantilla d'informació de la producció. Informació tècnica de les qualitats, els formats i els suports emprats (versió que es pot omplir en línia a través del web de l'Institut Valencià de Cultura. URL: http://ivac.gva.es/plantillafomento/index.php. Per a l'accés a aquest web es necessiten usuari i contrasenya que el faciliten, a petició dels interessats, els tècnics de l'Arxiu Fílmic de la Direcció Adjunta d'Audiovisuals i Cinematografia.  
1.3.5. En el cas de llargmetratges: declaració responsable d'haver realitzat les contractacions tècniques i artístiques corresponents al desenvolupament de l'activitat objecte de la subvenció, que complisquen les cotitzacions a la Seguretat Social i l'abonament de les seues retribucions, segons els pactes, i l'abonament de les factures corresponents en el cas de serveis artístics o tècnics que han prestat persones acollides al règim d'autònoms, d'acord amb els contractes subscrits.  
1.3.6. Declaració responsable del compliment del que preveuen els convenis laborals vigents amb professionals del sector audiovisual (actors, figurants, tècnics, etc.) en la producció subvencionada.  
1.4. En cas de constitució d'una AIE en què participe l'empresa beneficiària, l'auditoria ha d'indicar tant les despeses que ha realitzat aquesta empresa beneficiària com les aportacions econòmiques que ha fet a l'AIE, en què la suma ha de ser, almenys, igual a l'import de l'ajuda concedida.  
En aquest cas, junt amb l'auditoria, s'ha d'aportar escriptura de constitució de l'AIE, llevat que s'haja aportat junt amb la sol·licitud.  
2. Tota la documentació justificativa ha de dirigir-se a l'Institut Valencià de Cultura.  
3. Els crèdits pressupostaris afectes a aquesta convocatòria, disposats i no pagats per falta de justificació o per ser aquesta insuficient o incorrecta s'han d'anul·lar, i el beneficiari perd el dret a percebre la subvenció assignada a aquesta anualitat.  
4. Els justificants que s'aporten han de pertànyer a despeses realitzades que es referisquen, inequívocament, a la producció subvencionada i que estan dins dels terminis que marca la legislació vigent.  
5. L'Institut Valencià de Cultura pot fraccionar el pagament de l'última anualitat de l'ajuda que preveja la resolució de concessió corresponent, sempre que els interessats acrediten haver aportat tota la documentació i el material preceptius que s'assenyalen en els resolcs huité i nové d'aquesta resolució i quede pendent d'emissió el certificat de compliment de les condicions tècniques a què es refereix el punt 6 del resolc huité.  
Quan així es considere, el fraccionament del pagament de l'última anualitat s'ha de fer de la manera següent:  
- S'han d'impulsar els tràmits dirigits al pagament del 70 % de l'import de l'última anualitat, a partir que es comprove que s'ha presentat tota la documentació i el material preceptius de conformitat amb aquesta resolució i una altra normativa aplicable.  
- S'han d'impulsar els tràmits dirigits al pagament del 30 % que reste de l'import de l'última anualitat, a partir que se certifique el compliment de les condicions tècniques del material entregat corresponent a la producció objecte de l'ajuda.  
6. La falta de justificació de les despeses en la forma i durant els terminis que preveu aquesta resolució determina la pèrdua del dret al cobrament de l'ajuda concedida.  
7. No es concedeixen ampliacions de termini per a la justificació de les ajudes que preveu aquesta resolució.  
8. En virtut del que preveu l'article 171.1 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, no pot fer-se el pagament de la subvenció mentre que la persona beneficiària no es trobe al corrent en el compliment de les obligacions tributàries que té i amb la Seguretat Social o té la condició de subjecte deutor per resolució de procedència de reintegrament. Aquestes circumstàncies poden comportar la pèrdua del dret al cobrament de l'ajuda.  
  
Desé. Concurrència de fonts de finançament  
S'ajusten al que estableix l'article 15 de l'Ordre de bases reguladores.  
Conforme al Decret 128/2017, de 29 de setembre, del Consell, i d'acord amb el Reglament General d'Exempció per Categories (RGEC II): Reglament (UE) 651/2014 de la Comissió, de 17 de juny (DOUE L187, 26.11.2014), pel qual es declaren determinades categories d'ajudes compatibles amb el mercat interior en aplicació dels articles 107 i 108 del tractat, aquest règim d'ajudes es troba exempt de notificació a la Comissió Europea i és compatible amb el mercat interior conformement a l'article 107, apartat 3, del Tractat, per complir tots els requisits de l'article 54 i del capítol I del Reglament 651/2014 esmentat.  
  
D'acord amb el reglament esmentat, aquest règim d'ajudes dona suport a productes culturals com indica aquesta convocatòria. Aquestes ajudes consisteixen en la producció d'obres audiovisuals.  
  
Onzé. Incompliments, criteris de graduació, responsabilitat i règim sancionador  
1. L'Institut Valencià de Cultura es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades als beneficiaris en el punt huité, en els terminis i les condicions assenyalades, en què s'observe sempre el principi de proporcionalitat a què es refereix l'article 17.3.n de la Llei 38/2003, de 17 de novembre, general de subvencions.  
2. Les resultes que poden produir-se per les renúncies produïdes i les minoracions que es determinen per l'aplicació d'allò indicat poden disposar-se de conformitat amb el que disposa l'article 7.3 de l'Ordre de bases reguladores.  
3. Les infraccions i les sancions es resolen de conformitat amb el que disposa l'article 19 de l'Ordre bases reguladores.  
  
Dotzé. Documentació  
Els projectes de la producció presentada romanen en l'expedient en poder de l'Institut Valencià de Cultura.  
  
Tretzé. Annexos  
Aquesta resolució inclou cinc annexos que s'indiquen a continuació:  
- Annex I: Sol·licitud  
- Annex II: Domiciliació bancària  
- Annex III. Acceptació de la subvenció i el compromís de compliment d'obligacions  
- Annex IV: Justificació de la subvenció  
- Annex V: Llista de festivals internacionals  
  
Catorzé. Entrada en vigor  
Aquesta resolució produeix efectes l'endemà de publicar-se en el Diari Oficial de la Generalitat Valenciana.  
  
Quinzé. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es pot recórrer potestativament en reposició o bé s'hi pot plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu s'ha de plantejar davant dels jutjats contenciosos administratius de València en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 11 de març de 2019. El president de l'Institut Valencià de Cultura: Vicent Marzà Ibáñez.